
I. RAD JE METODA. 

Škola s pomoću rada nije nikakva nova škola, nikakva nova nastavna 
osnova, nikakova nova školska organizacija. Škola s pomoću rada 
jest samo nova metoda, nov način obučavanja mladeži na svim 
stupnjevima, duševnoga i tjelesnoga razvoja. Velim: na svim stupnjevima, 
zato ću prikazati, kako ta škola s pomoću rada prosvjetljuje mladež u naj¬ 
ranijoj mladosti, pa sve redom dalje do svršetka školovanja. Ja nijesam 
učitelj na srednjim školama, pa se stoga ne ću miješati u te škole ; ali ću 
govoriti o mladeži viših pučkih (građanskih) škola, te o učiteljskoj školi- 
Budući da ove škole polazi mladež iste dobi, kao što i srednje škole (gimna¬ 
zije i realke), to mi je — da izbjegnem svakom nesporazumku — naglasiti, 
da uvijek mislim samo na mladež zabavišta, osnovnih (pučkih), viših pučkih 
ili građanskih te učiteljskih škola. Pri.tom ne dopuštam, da su građanske 
škole samo zato tuj, da sva mladež ne navali u srednje škole, niti smatram 
učiteljske škole skloništem đrugoređaša i siromaka iz gimnazija i realka, nego 
jedne i druge smatram posve samostalnim školama s posve određenim ciljem. 

Kod nas, a i po svem eivilizovanom svijetu, drže se razne školske 
encjučte, koje imađu da poprave školstvo dotične države. Nitko dakle nije 
zadovoljan sa svojim školstvom. No poslije jedne takove encjuete — odmah 
se sprema druga. Nitko nije zadovoljan, pa ni sami članovi prve encjnete! 
I kod nas je upravo tako. Sazivlju se enqučte, da se sastave nastavne osnove. 
No jedva je osnova objavljena, eto već najozbiljnijih prigovora. Poslije prve 
nastavne osnove dobivamo minimalnu nastavnu osnovu, poslije minimalne 
normalnu, ali sve ostaje pri starom, uči se slovnica, zemljopis, povijest, pri- 
rodopis, fizika, računstvo kao i prije, bez ikakve promjene. Tako je i s knji¬ 
gama. Sazivlju se encjmete za sastavljanje školskih knjiga, knjige budu 
sastavljene i štampane — ali nitko nije zadovoljan. Sastave se nove knjige, 
i opet nije nitko zadovoljan. 

Osnove i knjige u istinu i nijesu dobre. U njima je neka ružna hipo¬ 
krizija, licumjerje, laž, koja odvraća od njih sva srca. Ta kako ne će, kad 
n. p. minimalna osnova na usta banova i predstojnikova govori, da je n. p. 
osnovnoj školi jedini posao, da nauči mladež samo čitati, pisali i računati 

* Ovo je rasprava pripravljena za II. Informativni tečaj 1910., koga su gg. Basarič- 
kovci onemogućili. 

— jest ali u osnovi se veli: i razumijevanje onoga, što se čita, piše 
i računa, a čitalo se o Bogu i nebu, suncu, mjesecu i zvijezdama, o Evropi, 
Aziji, Africi, Americi i Australiji, o svim životinjama, bilinama i rudama, o 
događajima čovječanstva, t. j. samo o ratovima, bitkama i kraljevima kioz 
2_3000 godina ! Ili n. p. u sadašnjoj osnovi hoće silom da uvjere svijet, da 
se u osnovnoj školi u Hrvatskoj kao naprednoj zemlji, punoj savršeno obra¬ 
zovanih pedagoga, ne uči slovnica — jest, ali eno u „diktatima" treba da 
preduzmeš sve sintaktične i gramatične oblike govora. Ovakove laži odvraćaju 
svakog učitelja od tih osnova, A tako je i s knjigama. Iz knjiga govori nam 
ili doktor, ili gnjavator. Riječi k srcu nema u njima. Sve je prisiljeno, ispi- 
Ijeno, ispijeno. 

„Pa ded načini ti bolje!" reći će mi tko. A ja ću odgovoriti odmah. 
Kad bih ja pravio nastavnu osnovu, zbio bih je u par redaka*, a knjiga ne 
bih ni pisao, nego bih dao mladeži, da čita novine za mladež, pa izreske iz 
pravih novina za odrasle ljude. Sve ostalo prepustio bih — učitelju. 

Mi se naime nemamo boriti protiv preopterećenosti mladeži, nego protiv 
metode, kojom se danas radi. A ta je metoda kod nas: čisto učenje iz knjige. 
To je puko verbalno učenje, puko govorenje riječi i rečenica kroz decenije 
i decenije, što sve naši najbolji učenici zaborave za par tjedana iza svišetka 
škole; oni dapače ne znadu već na koncu školske godine ono, što su učili 
na početku iste te godine. To je posljedica metode jezuitskih škola kod nas 
i drugdje, na kojima se sve učilo napamet, sve se samo memoriralo. Zato 
osnova i knjige ne znače upravo ništa. Možete napisati što hoćete, sve će 
ostati pri starom, jer je metoda ostala stara, koju današnje učiteljske škole 
i školska uprava ljukomorno čuvaju i paze. To nam najbolje mogu potvrditi 
oni učitelji koji danas službuju 25—30 godina uHrvattkoj: I danas oni uče. 
zemljopis, povijest, prirodopis, računstvo — sve u glavnom upravo onako, 
kako su to radili kad su počeli učiteljovati. Osnove i knjige izmijeniše se 
nekoliko puta, ali je škola ostala pri starom ! 

Protiv ove stare škole, škole verbalizma, škole, u kojoj se uči samo 
govoriti i govoriti, samo riječi i riječi, protiv te beskorisne skoro škole po¬ 
stavit ćemo drugu školu, školu rada. Protiv metoda memoriranja pravila 
podignimo metodu iskustva. 

Nijesam sasvim dobro rekao, kad sam ustvrdio, da je škola s pomoću 
rada „nova" metoda; ne, ta je metoda samo kod nas nova. Po toj metodi 
rade škole u Sjedinjenim Državama, sve, počevši od zabavišta i svršivši 
s univerzom i tehnikom. Pa o svem tom ne zna se kod nas skoro ništa. 

A ipak se kod nas toliko očijuka s tom metodom. Ta nije ta metoda 
oprečna našim dosadašnjim zasadama o zornosti obuke. Ona je samo dalje 
usavršenje metode, koja se osniva na tom principu. Nekoć, tamo u sred¬ 
njem vijeku učio se svijet sve iz Aristotela. Smioni ljudi oboriše to boštvo 

* Primjer: Moja osnova za mođelovanje, vidi Preporod 1910. br. 5. Kr. hrv. si. đalm, 
zem. vlada, odjel za bogošt. i nast. odobrila je ova osnovu 11. srp. 1910. br. 16.239. Osnova 
za syih pet razreda izrečena je u 11 rečenica, a štampana u 14 nepotpunih redaka. 

pak uvedoše princip: uči od naravi, od koje je učio i Aristotel. Ova 
pouka je bila lijepa u teoriji, no u praksi evo ovako se teško probijala svi¬ 
jetom: Sam je Komenski izdao — slike, orbis pictus. Dakle i opet surogat, 
a ne narav samu. Slike su s napredovanjem tehnike bile savršenije, obojene. 
Svi su bili veseli — ali nekoji opaziše, da slike ipak nijesu narav. I ovi 
uvedoše: modele, bojadisane modele, a ni to nije narav. Dođoše pred 
učenike nakljukane životinje i ptice, gušteri, žabe i ribe u špiritu, kukci i 
leptiri nabodeni na iglama, biljke osušene u herbarijima. A ipak i to nije 
ono : uči od naravi. Svi ovi preparati ne prikazuju nam samoga života, nego 
ostatke poslije života. Zato danas idu učitelji s učenicima u polja i šume, da 
zbilja vide život. Pa ipak učenici ostaju nevjerovani Tome, jer i to nije pot¬ 
puna narav. Oni naime život samo vide, vide ga jedan čas, je li pak tako 
uvijek, to ne znaju, pa zato kimaju ramenima. Narav tjera čovjeka naime na 
ono, što je Baccon naglasio, na pokuse, na verificiranje svega, na indukciju, 
da vidi, je li baš tako. I lako taj čovjek, koji hoće, da sve zna, mora da sve 
prokuša, izradi, a to je eto ta škola ili metoda s pomoću rada. 

II. NEMOĆ NASTAVNIH OSNOVA I ČITANAKA. 

No badava ljudi dođoše do toga zaključka, oni ipak preziru rad, I kod 
nas je svatko uvjeren, da se nešto ne može nikako drukčije naučiti nego ra¬ 
deći to, a ipak svi mrze rad. Sav svijet hoće da bude tobože gospodin, koji 
ne radi.. 1 oni radnici, koji najviše rogobore protiv gospode, šalju svoju djecrn 
ako ikako mogu, u visoke škole, da im djeca ne budu radnici nego gospodat 
koja ne rade. 

O radu se ipak govori svuda i na sva usta. Bog neka blagoslovi časn 1 
zanat, tako sam čitao na ulazu u nekoj kući kršćanskih socijala. O radu ima 
mnogo rasprava u pedagoškim časopisima i knjigama i svi mu priznaju veliku 
pedagošku vrijednost. 

Pa ipak se u našim školama skoro nigdje ništa ne radi. U njima se 
mirno sjedi i govori. Radom se dolazi do spoznaje, to znadu svi; svi teže 
za znanjem; ipak — skoro nigdje se ne i adi! Odakle ta kontradikcija? 

Dr. Gustav Le Bon u svojoj knjizi „Psychologie de l’Education" koja je 
izašla u Parizu 1909. u desetom izdanju, drži, da je tomu zlu u svijetu kriv 
takozvani klasički uzgoj, uzgoj u gimnazijama, uzgoj latinsko-grčki, verbalni, 
Ja mislim, da je gore spomenuto protivurječje nastalo odatle, što mladež nije 
upozorena na to, da su rezultati rada prerazlični, ako se rad pozorno motri 
i prati. Rad, ako se priučimo pratiti ga kako valja, postaje kao otvorena 
knjiga. To je najzanimljiviji roman, koji će svatko rado čitati, kad samo 
nauči, kako se čita. To je ujedno najmudrija, najzanimljivija knjiga, koju je 
sam Bog u prirodu upisao, u kojoj izlaze pred nas sile majčice prirode s ve¬ 
selim smiješkom na licu i vele nam : Ta zar me ne poznaš ? A uvijek sam 
ti bila tako blizu! 

Ja ću ponajprije prikazati, kako se ova ideja o školi s pomoću rada 
provodi u Sjedinjenim Državama*. Približava se svetkovina, koju slave svi 
narodi zemlje već desetak hiljada godina, a to je dan, kad sunce slavi po¬ 
bjedu, kad sunce prestane padati i započme ponovno rasti, kad se ponovno 
rodi, preporodi. To je zimi koncem prosinca, na božić. 

I Amerikanci svih vjera i nar'odnosti slave božić. To nije više samo 
crkvena svetkovina, to je tamo postala narodna svečanost, kao što je bila i 
prije mnogo stoljeća. U tom narodu bez historije, bez tradicije kao da se 
probudio stari čisti duh čovjeka prirode. Židovi, Indijci, Kinezi, Muhameđanci 
i Budhiste, svi tamo slave božić, Christmas. K toj svečanosti ovako se pri¬ 
pravljaju osnovne škole i zabavišta: Pravi se nakit ne samo za bor, nego i 
za ukras školske sobe. Dječaci i djevojčice zajednički rade lance i vijence 
od papira i drugog zgodnog materijala, izrađuje se cvijeće, slika se, prave se 
ornamenti po vlastitom izumu, čestitke za božić, kalendari, saonice, božični 
darovi, grade se kuće, zimski predjel, jaslice, izrezuju se figurice pastira, triju 
kralja, razne domaće životinje (ovce, krave, volovi, konji, magarci, svinje, psh 
mačke), sve će se to pokloniti novorođenomu kralju svemira. Tu se mođeluje 
od zemlje, uspjelije se stvari u posebnoj peći (koja se dade prenašati) ispeku, 
bojadišu, kalajišu. Drugi rade urese od drva, treći od ljepenke, jači i veći od 
žice, lima i kamena. Sve se to prije dobro promisli, porazgovore se o tom 
s učiteljem, a onda se načini plan za čitavu sobu, svatko dobije svoj posao 
Tada se ponajprije pravi nacrt. Izmjere se prostori — dakle geometrija je 
prva —, onda se to sve točno nacrta u manjoj mjeri, uzme se n. p. centi¬ 
metar za metar. Napokon se dođe do manjih prostora, koji se mogu i u na¬ 
ravnoj veličini narisati. Tu se sad crta, što treba da dođe tamo. Prave li se 
za dekoraciju raznobojni trokuti ili četverokuti, sve se najprije točno nacrta- 
slože se i boje; ima li se što dekorirati kućicama i crkvicama od ljepenke, 
to se najprije nacrtaju točne mreže za te stvari. Sve se radi ozbiljno i pro¬ 
mišljeno, sve se unaprijed izračuna, koliko je prostora, koliko bude treba 
materijala, kakav materijal, koliko će to sve stajati novaca, tko može što iz¬ 
raditi i do kada, koliko vremena po satu trebat će zato. Pri tom poslu uče 
svi razredi svoje. Proučavajući materijal, uči se priro dopis. Razgovor o 
dobavi toga materijala jest pouka o općili ma, o geografiji. Svrne se 
razgovor na to, kako je nekoć bilo — eto povijesti, i to one prave- 
kulturne povijesti. Govori se kršćanskoj djeci o Isusu i njegovu po¬ 
slanstvu. Svatko ima pune ruke posla i puna usta pitanja. I tako djeca rastu 
i uče se da i sama ne znaju kako. 

Ili evo drugi primjer. Dođe izbor predsjednika republike, ili kakvi lokalni 
izbor. I škola prati izborno gibanje, tu se izrađuju od papira i ljepenke, ili 
se modeluju od zemlje, drva pa i od žice i lima oglasne ploče, transparenti, 
govornice se podizaju, savijaju se trublje, izrađuju izborne žare, zastave, sli- 

* Obilje podataka za ovu raspravu crpio sam iz knjige: Metkodes Americaines d’edu, 
cation general et technique, par Omer Buyse, II. povećano izdanje 1909, Dunoođ & Pinat, 
Pariš, Cijena 18 kruna broš. 


kaju se povorke, skupštine, razgovaraju se o prošlosti. Svi rade, mjere, crtaju, 
proračunavaju, prosuđuju materijal, slažu i stvaraju, što im treba. 

Ili se dogovore i grade kuću. Tu je gospodarica beba (lutka). Beba ima 
po četiri prostorije, kuhinju, smočnicu, spavaonicu i salon. To je dakako sve 
u jednoj ovećoj kutiji od drva, kojoj je prednja strana oduzeta, da se vidi 
unutra. Tu se sve mjeri, prave se planovi, nacrti, tu su hodnici, stube, pro¬ 
zori, vrata, tu je sav potrebit namještaj za salon, spavaonicu, tu je svega u 
smočnici, kuhinji, beba je uopće prava kraljica u svom domu. Djevojčice 
skrbe za oprave, za čipke i druge lijepe ženske nakite i kućanske potrebe, u 
školi se sije lan, priređuje se i prede, tka se platno, a dječaci skrbe za novac 
fabricirajući sve moguće predmete za trgovinu, koje određuju za sve četiri 
strane svijeta, kako već gdje šta treba i odakle će tobože stići novac. 

Razumije se, da se sve to prati bilješkama, pišu se listovi, čestitke, prave 
narudžbe i računi, potvrđuju primici robe, izdaju se namire. Pišu se o svemu 
izvještaji za roditelje, za novine, a sve se to što bolje ilustrira i bojama izradi- 
Imadu Amerikanci i posebnu metodu, kojom uče djecu čitati. Radi se 
n. p. o izboru. Napiše se, ili bolje naštampa se riječ „izbor", pa se izvjesi 
pred djecu, a oni, koji još ne poznaju slova, gledaju jedno vrijeme to čudo 
Onda ih učitelj pozove, neka kažu tu riječ „izbor** — a on im ju pokazuje 
naštampanu; zatim je učitelj kredom naštampa na školskoj ploči, pa i djecu 
pozove, da je naštampaju na ploči — u Americi skoro su sve četiri strane 
okružene školskim pločama — pa i u svojoj bilježnici. Za koji dan nema više 
onoga napisa „izbor* 1 — i sada ga djeca već sama iz glave napisuju, ne po¬ 
znavajući dakako još pojedina slova. No sada će učitelj — pravije rečeno 
učiteljica, jer u Americi su na osnovnim školama skoro redovito namještene 
učiteljice, dakako, do udaje — dakle učiteljica sad sjeti djecu, kako izbor vodi 
u — sabor, pa kako bi bilo, da napišemo riječ „sabor** ? Polovinu riječi, i 

to drugu polovinu (bor) već znamo, treba dakle da samo vidite, kako ćemo 

<*■ 

mjesto onoga „iz“ napisati „sa“, pa će umjesto „izbor** biti „sabor**. Ali već 
i sama ova polovina „bor“ znači nešto, evo drvo (ide se pogledati bor, gdje 
ga ima, a gdje ga nema — pomažu se, kako znadu). Namjere li se slučajno 
na izvor, eto zgode, da se od riječi „izbor" nauče s malom promjenom pisati 
„izvor**. Od „sabora 11 dade se možda kako izvesti „tabor" ,,nabor“ od izvora 
— zavor, od riječi ,,bor“ izvede se n. p. bog, bos, bod, bok, bol, boj, — i 
tako se ingenioznosti učiteljice prepušta dalji rad, pa se za par mjeseci nauči 
dijete toliko riječi, da se u njima nalaze sva slova. Analiza provađa se u 
djetinjoj duši neprisiljeno i sama sobom. Kod nas označujemo riječi i slogove 
crtom, ondje odmah to čine pravim znakovima. Ne smijemo zaboraviti, da je 
engleski jezik pisan etimološki, te da je tu posao mnogo teži nego li n. p. 
kod nas, gdje je sve pisano fonetski. No time, što djeca uče poznavati odmah 
čitave riječi, time ona upamte odmah i pravopis tih riječi, a to im služi 
dobro po analogiji, kad pišu slične riječi. Kad su djeca naučila tiskana slova’ 
kad je dakle provedena analiza u njihovim dušama, tad uče pisana slova. U 
đetaille s velikim i malim pismenima, pa kad se n. p. a čita kao e, kad kao 


i itd. nije potrebno da se upuštam, jer je glavno, da se vidi ova metoda 
spojena s radom djece. 

Razumije se, da se ne mora početi riječju „izbor", nego se može početi 
sa svakom drugom riječju, n. p. božić, beba, kuća — t. j. poeme se onom 
riječju, koja najviše puta dolazi u radu, koji se baš onda obavlja, pa se do- 
đavaju nove riječi, koje trebamo za razne napise, a slične su onima, koje 
smo do sada naučili itd. 

Mislim, da sam sada dovoljno pokazao, da doista — kako sam prije 
rekao — naučna osnova ne znači ništa, da čitanke nijesu bezuvjetno nužne 
stvari, da to sve doduše može opstojati, ali ne mora. 

Ali zato mjesto knjiga i osnova moraju tu biti učitelji i učiteljice, koji 
su u učiteljskoj školi upućeni u školu rada, a školski nadzornici ne smiju 
biti birokrate, koji nose propise, nacrte i modele u džepu, i prema toj Pro- 
krustovoj postelji natežu svaku školu. 

111. ZABAVIŠTA. 

Batriotska je dužnost svakoga Hrvata, da poradi oko toga, da se uvede 
i kod nas bolja metoda u sve naše škole, metoda škole s pomoću rada. Meni 
se čini, da kao što su nekoć, eno još 1860., bičovali u Sjedinjenim Državama 
svakoga, koji je učio crnca ili oslobođenoga roba čitati, da se tako i kod nas 
radi: da ima naime ljudi, koji su upravo kupljeni i zato namješteni u Hrvat¬ 
skoj, da zaglupljuju našu mladež, u svrhu, da pored nas uzmognu tuđinci 
živjeti, da preko naših glava prijeđu u Bosnu i Hercegovinu, Srbiju i Crnugoru 
i dalje na Balkan. Većinom su to ljudi tuđinskoga podrijetla, a složni su u 
pogrđivanju svih onih domaćih sinova, koji nastoje, da se u nas zavedu bolje 
metode. Badava nam svi političari, sva vojska itd,, ako nam ne valjaju škole 
za narodnu prosvjetu. Zato nam se svima postarati, kako da sve škole svoje 
usavršimo na škole rada. 

Ja ću opisali ponajprije zabavišnu školu rada. Zabavište polaze djeca 
od 3. do navršene 6. godine života, t. j. dok dorastu do osnovne škole. Za¬ 
bavišta su poglavito otvorena u gradovima ili u radničkim mjestima, gdje 
djeca nemaju kud da idu ili nema tko da pazi na njih, jer su otac i mati 
zaposleni u tvornici. U zabavištima ne uči se hvala Bogu knjiga, nego se 
djeca „zabavljaju" radom, t. j. duševne i tjelesne sile razvijaju im se radom, 
U zabavištima vlada Frobel (Erziehung des Menschen), koji je tvrdo vjerovao 
u to, da se radom uzgaja dijete jedinsveno, t. j. tijelo i duh u isti čas. On 
je i metodički uredio rad djece u zabavištima, pa je šteta, što nije dovršio 
svoje djelo, t. j. proširio ga i uđesio za osnovne, građanske i učiteljske škole. 
On je živio u drugo vrijeme, u drugoj državi i narodu, pa zato ne moramo i 
ne smijemo mi danas sve i samo ono i onako raditi, kako je to Frobel pre¬ 
poručivao. Mi smo dužni njegov posao nastaviti i usavršiti. Frobelove radnje 
mogu se podijeliti u četiri skupine. 


A Radnje u tri dimenzije: 

). Građenje (zidanje) pomoću kocaka, četvorouglastih i okruglih stupova, sl¬ 
ijeva, čunjeva i kugala. 

2. Mođelovanje zemljom. 

3. Ivartonaža. 

B. Radnje u dvije dimenzije (samo na površinama): 

1. Slaganje, prematanje, rubljenje papira, izrezivanje i priljepljivanje prema 

potrebi. . 

2. Slaganje različnih pločica. 

3. Sve to s raznim bojama. 

G. Radnje s crtama (jedna dimenzija): 

- 1. Postavljanje štapića u razne položaje i likove. 

2. Pletivo od papira, 

3. Izvezivanje na papiru ili platnu. 

4. Crtanje. 

D. Radnje s točkama: 

1. Igra sa zrncima; razni likovi. 

2. Izbockavanje papira. _ 

Prvom se skupinom razvijaju u djetetu sposobnosti za konstrukcije, 
drugom se uvađa u risanje i slikanje, trećom i četvrtom se približavamo 
umjetnosti, svima pak budi se fantazija, domišljatost, izglađuje se ukus i 
budi ljubav kradu. U ovim radnjama nema onoga rada u prirodi, na^koji 
mi mislimo, no samo ime, koje je Frobel dao svojim zavodima, svjedoči, da 
je on osjećao potrebu toga rada, života, promatranja i sudjelovanja u radu 
prirode. On je nazvao svoj zavod ,,Kindergarten“, a to znači „dječiji vrt 1 ', 
Tu se dakle misli, da djeca živu u vrtu, dakle u prirodi, u kojoj sve vide, 
rastu sa svojim radom, cvijećem i biljem, koje su posijala i posadila. U Sje¬ 
dinjenim Državama znatno su proširili Frobelov program. Oni su priveli 
djecu zabavišta, da sudjeluju kod svakoga pokreta odraslih ljudi. Djeca za- 
bavišta također pomažu kod onih priprava za proslavu božića, kod priređivanja 
potreba za — izbor, kod opreme bebine kuće itd. Radnje zabavišne prodrle 
su u osnovnu školu. I mi ih možemo uvesti u naše osnovne škole. Uveđimo 
ono, što se prema mjesnim prilikama dade uvesti. Čuvajmo se kapralske jedno¬ 
ličnosti. Ne bojmo se, bude li nam se svaka škola razlikovala od svih svojih 
susjednih škola, dapače, to nam neka bude na ponos, jer će to odavati do¬ 
mišljatost učitelja u provađanju principa radnje prema lokalnim prilikama. 


IV. OSNOVNA ŠKOLA. 

Rad u osnovnoj školi karakterisan je još i time, što ga uvijek prati 
risanje. Ja sam na lanjskom „Informativnom tečaju" prikazao duh i metodu 
slobodnoga risanja, te sam dao to predavanje, bolje reći ta tri predavanja i 
napose otisnuti. Tko dakle želi, da se o slobodnom risanju potanje informira, 

eno mu moje brošure. Da ima u njoj dobrih stvari, neka bude svjedočanstvo 
to, što su moje radnje o slobodnom risanju prevedene na češki jezik (u ča¬ 
sopisu Učitel, Brno), i na ruski. No u toj radnji o slobodnom risanju nijesam 
imao zgode dovoljno govoriti o konstruktivnom risanju. Ovo, konstruktivno 
risanje, mnogo se njeguje u amerikanskim osnovnim školama, ali se ne za¬ 
branjuje zato slobodno risanje, kako s'e to htjelo kod nas učiniti, kad se ono 
risanje htjelo staviti jedino u službu švedskomu slojđu, a i taj se rijetko gdje 
radio. U Sjedinjenim Državama učitelj najprije dade, da se neki predmet 
n. p, indijski čamac nariše po naravi ili iz pameti; za tim se podrobnije 
razmotri i načini konstruktivna risarija — svaki je učenik nariše u đimensi- 
jama, kako je sam htio; za tim se objekt načini, n. p, spomenuti čamac u 
manjoj mjeri i od Ijepenke; a onda se opet nariše o svemu slika, n. p, kako 
se ljudi,(Indijanci) voze u tom čamcu, prevoze u njemu povrće, cvijeće itd. 

U škoh f pomoću rada sve se provađja risanjem. Puše učitelj na školskoj 
ploči, a učenici na svojim bilježnicama. Riše se ne samo pod satom za ri¬ 
sanje, nego kod svih predmeta. Čita se n. p. Longfelovvljeva pjesma (ili izvadak) 
„Hiawatha“. Tu se opisuje neko polumitsko biće iz priča amerikanskih Indi¬ 
janaca, gorostas Iliavvatha, njegov život, lov, junaštva itd. Sve to sprovađa 
se slobodnim, ali i konstruktivnim risanjem, pravi se indijanski šator, njihovo 
posuđe i oruđe, mođeluje se, ili drukčije izradi. Tako se isto sprovađa risanjem 
i radom povijest, zemljopis i sve prirodne nauke. Naglasiti mi je, da se u svim 
tim školama marljivo izuča risanje čovjeka, sve po naravi; jedan je učenik 
model, a drugi nastoje, da motre i okoriste se. 

No nije rad u školi samo za to, da ilustrira ono, što se čita, n. p Ilia- 
wathu. U školi s pomoću rada služi rad u dvije svrhe u glavnom. Prva je 
ta, da se radom pronađu istine. U tu se svrhu prave n. p. željezom svi mo¬ 
gući pokusi, da se željezo prouči. Učenici irnađu bilježnice, u kojima su 
zapisali, što se ima učiniti, a oni dodavaju ono, što su opazili. N. p. 1) na 
pločice lijevanoga i jednaki komad kovanoga željeza imađe se nametnuti 
oveći teret. Opažate li što ? Ništa. 2) Na ista ova dva komada ima sc iz visine 
od 1 m. pustiti kamen ili željezni ili tučani (olovnati etc.) komad od n. p. 
10 kg. težine i to tako, da padne na sredinu donjega komada, koji je na oba 
svoja kraja čvrsto poduprt tako, da mu je sredina bez potporišta. Što ste 
opazili ? Lijevano željezo je puklo, kovano nije, nije se možda ni svinulo 
Ispoređivanjem obih slučaja pod 1 i 2 dolaze učenici do raznih zaključaka, 
svaki piema svojoj domišljatosti, oštroumnosti i dotadanjem obrazovanju. To 
je dakle rad, kojim se pronalaze istine. Drugi rad služi tomu, da se utvrde 
već pronađene istine. N. p. učenik vidi na ulici, da se pomoću kolca mogu 
podići tereti, koji se inače ne mogu podići. To je poluga. No ako je kolac 
kratak — teze je dići teret, ili i posve nemoguće. Što dulji kolac, što đulja 
s rana, za koju drži čovjek, to je lakše dići onaj teret. Hajdemo dakle u 
školu, da to sve pomoću točnih uteza malo pobliže upoznamo. I sada se 
ia.de poluge, pa onda koloturi, pomični koloturi, i poznati se zakoni induk¬ 
tivnim palom utvrđuju. Svaki pokus prave po dva triu čenika zajedno. 

Najbolje shvatio je - po mojem sudu — ulogu rada u školi sveučilišni 
profesor John De\vey (New-York). U svom djelu „School and Society“ razvio 
je on ove ideje : Dijete se razvija tako, da u svom razvoju prolazi one raz¬ 
vojne faze (oblike), koje je prošlo čovječanstvo u svom razvoju, napose pako 
rasa arijska. Prve nagone čovječanstva opet nalazimo u djetetu. Interes djeteći 
probudi se za stvari i djela, u kojima je pračovjek živio. Dobro izabrana 
zanimanja probude spavajuće nagone u djetetu i vode ga k modernomu životu 
preko svih faza, koje je prošlo više pleme, dok je došlo do civilizovana 
stanja. To su oni kulturni stupnjevi, koje su tako zlo shvatih Nijemci, tražeći 
da djeca uče radom zgode židovskoga naroda, ili pak germanske priče itd. 
Ne radi se o sadržaju, kojom građom da se uzgaja, nego o stupnju duševnoga 
razvoja o načinu shvaćanja. Tu su pokazali Amerikanci više slobode od Ni¬ 
jemaca. Ove je Deweyove nazore precizirao profesor Richarđs, koji djeluje 
na istom sveučilištu. Ovaj veli, da se u moždanima ljudskima najprije utvrdilo 
sve ono, što spada na hranu, na odijelo i na zaštitu. Radnje oko ovoga neka 
tvore osnovku rada u školi. Kako vidimo, to su ideje, koje je pred više od 
50 godina napisao Herbert Spencer u svojoj radnji: »Koje znanje najviše 
vrijedi" i koje je preveo prof. Ivan Širola, a izdao „Hrv. ped. knjiž. Zbor" 
zaslugom Ivana Filipovića. To je ta ideja evolucije, na koju najviše viču ljudi, 
koji su je najmanje proučavali. No budući da Dewey u svoj sistem uvodi 
socijalni karakter, to nas on od svih amerikanskih pedagoških korifeja pod¬ 
sjeća najviše na Evropu i to na profesora Natorpa sa sveučilišta Marburg 
(Hessen) Profesor Dewey i njegovi prijatelji pravili su mnoge pokuse i studije, 
a onda su ustanovili, što i kako da se radi. Profesor Dewey daje djeci raditi 
takove poslove, koji se već danas u kućanstvu ne obavljaju, barem ne u 
Americi, jer sve to pravi tvornica, pa i na drugi način. No on dade te po¬ 
slove obavljati onako, kako su ih obavljali ljudi nekoć, i zato ih zove „hi- 
storički poslovi". Mi ne možemo ovdje prikazati svih knjiga tih ljudi, nego 
ćemo odmah prijeći na praktični njihov rad, koji će nam njihove ideje odmah 
razjasniti. 

U jednoj školi pripovijeda učiteljica djeci od 7—8 godina o nekom čo¬ 
vjeku, koji je visok šest stopa i živi sam u prairijama na američkom zapadu. 
Opis je živahan. Ova upita djecu: Što treba tomu čovjeku za život? A od 
djece kaže jedno: odijelo; drugo: kuća; treće: čamac, da može prijeći preko 
rijeke ; četvrto: kola; motika i lopata; oružje da se brani. E, da vidimo kuću 
Ponajprije, kolika treba da bude. On je velik šest stopa, treba mu kuća od 
deset stopa, rekoše. Hajde da je napravimo. Kako ? I sad se ustanovi, kakova 
će to biti kuća, (drvena), kakav krov, prozori, vrata itd. Sve se crta na ploči 
i u bilješkama u manjoj mjeri, uzmu se n. p. dva palca za stopu. Kad je 
plan gotov, ide se u radionicu, i tu svakih šest učenika napravi takovu kuću 
točno po umanjenoj mjeri, pri čem se služe pilom, blanjalom, kliještama, 
dlijetom, svrdlom i kladivcem. Još prije nego li se kuća dogotovila, raspravljalo 
se o povijesti i životu ljudi u staro vrijeme, o važnosti izuma oruđa tih ljudi, 
pravili se geometrijski nacrti, računalo se, proučavala se geografija onoga 

mjesta, gdje će biti kuća, utjecaj kiše i brzica na to zemljište, ustanovilo se : 
u kojem je položaju prema suncu, da se vidi, koliko će na godinu dobiti 
sunčanoga svijetla i topline, pa se na temelju toga zaključivalo, kakovo će 
bilje tamo najbolje uspijevati, koliko će izrasti povrća, žita, šume itd. 

Evo drugi primjer. U Chicagu, u školi, gdje su bila djeca od 6-7 godina 
valjalo je protumačiti rasvjetljivanje pomoću svijeća. Učiteljica upali tri svijeće 
jednu od parafina, drugu od voska, treća je bila lojanica. Vidjelo se, da je 
plamen od parafina bio najjači. Bude odlučeno, da će praviti svijeće od pa 
rafina, pomiješanoga sa stearinom. Kako ? Taj dan ostavljen bi djeci na 
razmišljanje. Drugi dan javi se jedan učenik, da je pitao svoga oca, kako da 
se naprave svijeće, a otac je rekao, neka uliju parafina u izdubene bambusove 
trske. Porazgovoriše se o modelu od Ijepenke, od drva, a i o mođelovanju 
svijeće rukom oko stijena, odlučiše, da će svijeće ovako modelovati Djeca 
dakle uzeše stijenj, umočiše ga u parafin, a ovaj se skrutio oko stijena a 
onda sve to urdvnaše rukom kao svijeću. Drugi put usipaše u parafin sa ste¬ 
arinom anilinske zelene ili žute boje, i djeca su pravila bojađisane svijeće 
U satovima za hiodelovanje pravila su djeca u isto vrijeme svijećnjake za te 
svoje svijeće, svijećnjake su opekli, pa je svako dijete ponijelo kući na dar 
roditeljima potpun nastroj za rasvjetu. 

Ovakove vi'ste rada zovu se socijalne. 

Ovo je opća slika škole s pomoću rada Pokušajmo razmotriti, kakovo 
bi lice imao naš školski rad po ovoj metodi. 


V. MORALNA OBUKA S POMOĆU RADA U OSNOVNOJ ŠKOLI. 

Ja sam rekao, da nastavna osnova nije odvažnosti, da je metoda 
glavna stvar, pa bih prema tomu morao pokazati, kako da se udesi ova 
metoda škole s pomoću rada i prema sadašnjoj našoj nastavnoj osnovi. Ja 
ću i to pokušati. 

Na prvom mjestu dolazi u našim osnovama moralna obuka. Ovu obuku 
podjeljuju u nas tri faktora, dva službeno, a treći od svoje volje. Službeni 
činioci jesu vjeroučitelj i učitelj, a neslužbeni jest samo ljudsko društvo. Ovaj 
treći je ujedno daleko jači od prve dvojice, a katkada uči ono, što prva 
dvojica zabacuju! Ovako na neki način dođe ovaj treći pod kritiku prve 
dvojice. Ova kritika obvezuje svakoga učitelja na najveću savjesnost. Učiteljeva 
odgovorno^ je još veća tamo, gdje vjeroučitelj ne dolazi u školu, ili ako i 
dolazi, ali misli, da se moralno uzgajanje obavlja time, što djeca uče napamet 
razne propise. Ovakovi propisi vrijede za moralni život upravo toliko, koliko 
vrijede puki propisi gramatike za izučanje govora. 

Prije nego li pođem na izučanje morala, naglasiti mi je, da svaki narod 
mm svoje ideale. U staro vrijeme vidjeli su se ideali svakoga naroda u nje¬ 
govim bogovima. Bogovi bili su reprezentanti tih ideala, njima su se pripisivala 
idealna svojstva, u kojima je narod uživao, oni su bili zapravo personifikacija 
tih svojstava. 


Danas, kad je mnogoboštvo iščezlo, nemamo više toga mjerila za na¬ 
rodni moral. No ako je narod odbacio poganske bogove, nije se odrekao 
svojih ideala. I ako nema starih bogova, zrcale se narodni ideali u životu 
narođnjem. Taj život pak opisuje nam narodna povijest. Treba gledati narodnu 
povijest, pa iz nje proučiti karakter naroda, njegove ideale i mane, njegove 
da tako rečem bogove i demone, pa mladeži utvrditi uzgojem ideale, a trije¬ 
biti mane. 

Mislim, da iz svoje povijesti možemo uvidjeti neke mane naše. Poznato 
je svemu svijetu, a to nas i povijest uči, da nijesmo složni. To dolazi 
odatle, što nemamo simpatija jedan za drugoga, što je previše razvit u nama 
individualni osjećaj, a premalo disciplina. Nadalje mi se čini, da mi ne po¬ 
sjedujemo dosta samostalnosti. Naša djeca ne mogu upravo da se sama 
igraju. Ona uvijek traže gospodara ! Ne nađu li „željeznu ruku“ gospodara, 
svađaju se i svaki hoće sve biti, pa nikako ne mogu da dođu ni do početka 
igre. Zato im uvijek treba nadzora i nadzora. Radi toga nemaju ni svoje 
volje. Uvijek ih nadziramo i ravnamo tako, da sami ne znadu ni hodati, 
pa zato čim koji naš sinak svrši ratarnicu ili ako hoćete medicinsku školu, 
odmah traži — protekciju države, državnu službu. A ne smijemo zaboraviti ni 
našu i n t o 1 e r a n c i j u. Ta odakle se rodiše dvije tri države našega jednoga 
naroda, nego li iz intolerancije vjerske ? U Srbiji se ni danas ne smije sa¬ 
graditi katolička crkva. 

Sve ove i druge mane dadu se prigušiti, ako se ojačaju narodni ideali. 
A ovi se nalaze u povijesti narodnoj. Valja dakle da se ti ideali u povijesti 
zapaze, da se djeci pokažu i presade u njihova srca. No današnjom metodom 
povijesne obuke kod nas naša djeca te ideale i ne vide. To je verbalna 
obuka, u kojoj se od silnih riječi ne vide stvari. To je nabrajanje novih 
riječi, novih imena kraljeva, naroda, mjesta gdje su bile bitke — i ništa 
drugo. Povijesna obuka imade da dobije posve drugu formu. Promotrimo li 
malo razvoj povijesne nauke i stanje povijesne obuke u našim školama, sve 
ćemo razumjeti. 

Otkad je Napolen poveo falangu učenjaka u Egipat, od onda imadu hi¬ 
storijska djela drugačije lice. Učenjaci, vrativši se kući, stadoše motriti 
domaće' kamenje: spomenike, ruševine, starine. Nakopavši se doma, krenuše 
u Troju, Mykenu, Suzu, Babilon. Uspjesi bili su veličanstveni 

No tko zna što o postanku svoga sela ? 0 postanku gorostasnih zadruž¬ 
nih kuća? 0 gradnji kapele, crkve, o spomeniku (krstu) kraj puta? Tko zna 
ime onoga slavnoga domaćeg čovjeka, koji je možda teškim trudom osnovao 
zadružni mlin, tko li zna njegove ideje vodilice ? Tko zna, kako je postao 
onaj most, što li je odlučilo da onuda juri željeznica, daje u selu pošta, ured, 
škola? Je li ikad koji znamenit čovjek prošao onuda, možda noćio tamo ? Gdje, 
kod koga, zašto je ovuda išao, kakove uspomene ostadoše iza njega ? Tko 
zna, zašto se ono mjesto baš onako zove, zašto je ona ulica okrštena onim 
imenom, zašto narod šumi ili gori veli ovako ili onako? Posjednik iz one okolice 
znat će vam možda pričati o Siagriju, o Karlu Debelom, Karlu Smjelom i Karlu 

Lijenom, o Colosen, Alhambri više, nego li o svojoj užoj domovini, koju on 

ipak više ljubi od Sueza i Paname, od svih tunela, piramida i ostalih dijelova 
svijeta. 

A kada i gdje, molim vas, bio je taj čovjek upućen, da pazi na historiju ? 

On je gutao već gotovu knjigu historije, a sam nije nikada ni pomislio, da pri¬ 
nese koju sitnicu k toj velikoj zgradi, on se i danas brine samo za visoku po- ; 
litiku: što misli ruski, što namjerava njemački car; što snuju Francuzi, što li 
Englezi; kako bi pako obogatio svoj kraj, spasio ga od nevolje, o tom misli 
tek, kad vile dođu pred oči. Motriti historiju oko sebe, proučavati njen život, 
gibanje, uzroke i posljedice, učiti se od historije, u to njega nije nitko uputio. 

Ovakovu čovjeku smiješni su stari spisi njegove seljačke općine, on bi 
mogao time potpaljivati svoj štednjak. Stari oltar iz crkve stići će ista sudbina, 
a slično će se dogoditi sa svim natpisima prigodom kakove restauracije. Dok su 
stan hramovi grčki i rimski bili pravi muzeji, koje je poštivala i neprijateljska 
vojska, današnji svijet i ne zna, što sve ima u svojim crkvama. 

Malene lokalne uspomene povezane su međusobno sa susjednim uspome¬ 
nama kao tkivo,^ a ove opet svezane su s daljim susjedstvom, i tako je cijela - I 
domovina prevučena mrežom, u kojoj se ogleda jedinstvo rase naše. Ovakova 
povjesna obuka prava je narodna obuka, i, čemu bi se mogao tkogod i za¬ 
čuditi, ovakova je obuka demokratska, a toga nam treba. Ako su gradove i 
crkve i podizali kraljevi i grofovi, podizali su kapele siromasi, posjednici, trgovci 
a ovih je mnogo više! Zemljama, gorama i vodama pak dao je imena narod' 
a znao je i zašto. 

Zato bi trebalo danas, da svaki kraj, svako selo ima svoju monografiju 
malu knjižicu o svojoj povijesti i geografiji, folkloristici, a uz svaku školu na 
selu morala bi biti posebna soba za domaći muzej. Svaki bi učitelj morao znati 
fotografirati. Fotografija djeluje .na znanost danas, kao što je nekad djelovalo 
otkriće tiskarstva. Svakomu učitelju općina bi morala priskočiti u pomoć, da 
uzmogne fotografirati stare spomenike, ruševine, kuće, kamene s napisima, obrt- 
nine, uresnine, okolinu, odijela, nošnju, ljude i sve, što općina ima. Sve te slike 
valjalo bi reproducirati u knjizi o onom kraju, pa ih dijeliti za nagradu, 
učenicima mjesnih škola. U toj knjizi svraćala bi se opća patnja na ono, što 
nas povijest nauča: zašto i kako podignuta je škola, općina, kapela, crkva, spo¬ 
menik, stari grad, govorilo bi se o starim iskopinama, o groblju, starim gro¬ 
bovima, tu bi bila protumačena imena sela, ulica, poljana, livada, šuma, gora, 
potoka, jezera, izvora, pećina, ma svega u okolini; tu bi trebalo unijeti priče 
1 bajke ° P°J eclinin:i mjestima, pobilježiti ornamente, pjesme, napjeve, priče, 
običaje naroda o božiću, uskrsu, o žetvi, svadbene i pogrebne običaje, u kojima 
se nalazi tragova iz poganskih vremena, dapače iz vremena, dok smo još bili 
negdje na iranskoj visočini kao jedan narod s onim narodima, s kojima sada 
ratujemo! Tu bi trebalo pribilježiti borbe sela ili okoline za boljitak svoj i 
cijele domovine, uspjehe i neuspjehe borbe, nesreće i žalosti djedova. Koliko 
ima slavnih imena u pojedinim selima Krajine, koliko junaka odnjihale su 
kolijevke u Primorju, koliko je borbe bilo u Zagorju, Slavoniji, koliko heroja, 


koji su bili ponos svoga vremena, uzor svojim savremenicima! ,,Quacumque 
ingređimur, in aliquam historiam vestigium ponimus“, ove Ciceronove riječi 
vrijede i za nas. 

Dobro bi bilo, da ovakove knjižice urede obori ad hoc. Neka je knjiga 
pisana za sve staleže i dobi. Svatko neka osjeća, da se govori o njemu. 

No u ovakovu metodu povijesnu valjalo bi uputiti učitelje već u učitelj¬ 
skim školama. Oni bi trebali da pohode muzeje s dobrim vođeni, ne u dane 
za opće posjete, nego u poiebne dane, pa da prouče posebno svaku sobu, 
svaki ormar. A što će oni u Osijeku i Petrinji gdje nema muzeja ? Ma zato 
smo u svoje vrijeme i zagovarali, da se za svu Hrvatsku učiteljstvo naobražava 
samo u Zagrebu, i to na sveučilištu, gdje ima svega našega najviše. Boljega 
mjesta nema. Učiteljstvo, koje već službuje, valja na posebnim predavanjima 
uputiti u čitanje povijesti s lica zemlje, jer samo tako spreman učitelj moći 
će se okoristiti lokalnom poviješću svoga mjesta. 

Kako dobro doći će u školi u ovakovoj obuci Biničkijev „Svjetozori 1 No 
mi molimo vrijednoga kolegu Biničkoga, neka konstruiše jeftin aparat za pro¬ 
jekcije, kakovih imade po francuskim školama, učinit će velike usluge školi i 
domovini. Jer pomoću toga aparata može mnogo ljudi u isti čas da vidi istu 
sliku na zidu u naravnoj veličini, i s tim aparatom moći će svaki učitelj držati 
predavanja ne samo mladeži, nego i roditeljima, a to je znamenito. Do sada 
su na roditeljskim sastancima učitelji obično „držali govore", propovijedali, ali 
kad bi imali što i pokazati, bilo bi mnogo više koristi. Ima kod nas mnogo 
uspomena na Bimljane, a još više iz srednjega vijeka, iz borbe s Turcima, 
svaki je tu kamen dio epopeje, koju bi narod morao čuti, kao što je nekoć 
slušao junačka djela svoje braće i otaca od pjevača guslara. Danas neka te 
pjevače zamijeni učitelj, koji će prema zahtjevima današnjih kulturnijih vre¬ 
mena svoje predavanje znati zaodjeti u moderno ruho poletne proze, savr¬ 
šena stila i lijepa jezika, slaveći ljude, koji su branili svoje ognjište, nezavi¬ 
snost, slobodu. 

Koliko nepravde počinili smo na svojoj mladeži dosadašnjim načinom 
povijesnoga obučavanja 1 Mislili smo, da ćemo u njoj probuditi ljubav za do¬ 
movinu — riječima, svojim riječima, a ne onim riječima, koje im govori zemlja, 
koju najviše ljube. Čujrno malo, koja je to zemlja, koju čovjek najviše ljubi. 
Evo što veli Cicero o svom domu: „Tu je prava domovina moja i moga brata 
Quintusa: tu smo se mi rodili od veoma stara roda; tu su naši žrtvenici, naši 
roditelji, spomenici naših djedova ... Ja ne znani, kakova je to dragost, koja 
tako dira moje srce..." Čujmo, što govoti Atticus : „Jane znam zašto,-ali mi 
smo uzbuđeni, kad vidimo mjesta, gdje se vide tragovi onih, koje smo ljubili 
i kojima se divimo. Eto, meni Atena, moja mila Atena, nije tako draga po¬ 
radi veličanstvenih svojih spomenika i starih uzornih građevina kao što mi je 
mila radi uspomene na njezine slavne ljude ; mjesto, gdje je svaki od njih sta¬ 
novao, gdje je sjedio, gdje se rado razgovarao, ja promatram sve to s ljubavlju 
sve do njihovih grobova! 4 Od svih mjesta, na kojima je koji čovjek prisiljen 
živjeti, nije mu ni jedno tako milo, kao onaj kutić zemlje, gdje je proživio 


svoje djetinjstvo. Neka dođe i odnese mu kuću poplava, neka sve izgori, neka 
potres sve razori: čovjek sve obnavlja na istom mjestu, pa ma da i zna, da 
bi i opet mogla doći poplava, požar i potres i sve mu uništili. Stari mlinar od 
Sans Soucia nije dao svoga mlina ni kralju, pa ni za ikoje novee, ni na kra¬ 
ljevsku prijetnju. A mi smo do sada istrgavali djecu iz njihove bliže prošlosti 
(ukoliko smo to mogli), otimali smo je domu, očevima i materama, prezirući 
njihovo groblje, njihove skromne spomenike kraj ceste, kapele u zatišju, stare 
gradnje, opkope, progoneći običaje, pje me, ornamenat, život. A to je zločin 
protiv domovine, protiv domoljublja, protiv uzgoja. Mi smo unosili — kulturu! 

A veća kultura bila je kod nas, veća od one, koju mi mogosmo donijeti sa 
svojom povijesnom obukom: obukom o ubijstvima, izdajama, prevarama, ra¬ 
tovima. Davno je pisac ovih redaka preporučivao, da se povijest neka uči — 
od današnjih prilika i dana pa natrag, dokle dođeš! Ne, mi učimo od davnih 
vremena, a što je danas — to je zabranjeno reći! Radi moga prijedloga dosta 
su mi se „pedagozi" rugali, ali eto: učitelj Kempf napisao je sjajnu upravo 
monografiju svoga rodnoga mjesta Požege, učitelj Lang sabrao je golemi ma¬ 
terijal za opis svoga rodnoga mjesta Samobora, učitelj Debeljak izdao je 
„Spomen .spis“ škole u Sv. Ivanu na Zelini s opisom mjesta. 

Mnogo je takovih učitelja, koji su u „školske spomenice" pribilježili obilje 
dragocjenih podataka: neka nastoje, da to njihove općine objelodane u ma¬ 
lenoj brošurici! A oni neka svoju knjižicu popunjuju, usavršavaju, glade i bruse. . 

Domoljubom postaje čovjek tek u kasnijoj dobi. Dijete ne osjeća ljubavi-" 
za domovinu tako, kako će je osjećati, kad odraste i prođe tuđim krajem *: 
trpeći nevolje. Mili svoj kutić ponijet će ono u svom srcu sa sobom i vraćat 4 
će se natrag, kao lasta k staromu gnijezdu. Učinimo mu taj kutić još milijim, 
poznatijim, time ćemo uzgojiti najjači patriotizam, neugasivu ljubav za svoj 
mili zavičaj, koja će ga iz Amerike, iz Australije dovući ovamo, da tu nađe 
svoj grob. A to je stup moralu. (Vidi govor Babelonov na Congresu učenih 
društava u Parizu 2. travnja 1910.) 

Ovako ćemo podići u mladeži ljubav k djedovima, k prošlosti. Ne zabo¬ 
ravimo, da čitav moral Kineza i Japanaca počiva jedino na štovanju pokojnika. 
Oni ako i nijesu kršćani, osuđuju zločine, koje osuđuju kršćani. A sada ku¬ 
šajmo uvesti rad u ovu povijest: prerisavajmo te spomenike, kušajmo zamijetiti 
obilježje stilova zgrada, modelujmo, što se dade modelovati. Ne zaboravimo 
nikada koju domaću stogodišnjicu i pedesetgodišnjicu, proslavimo je — radom, 
nakitima. Učinimo „domovinu" središtem moralne obuke svjetovnih učitelja. 

No to je još uvijek povijest događaja. Evo slike kulturne povijesti od 
Johna Deweya: Dajmo djetetu surovu vunu i pamuk, pa neka ih upoređi. 
Pamuk se rukom teško dijeli od sjemena. Skupina djece radi n. p. 30 minuta, 
da čisti ta vlakna od sjemena i kore i jedva je uzmogla da očisti nekoliko 
grama. Ta djeca mogu vjerovati, da čovjek može rukama očistiti pamuka kroz 
cio dan y 9 kilograma — i sada znadu, zašto su njihovi pradjedovi nosili 
vuneno odijelo mjesto pamučnoga. Djeca nadalje vide, da je pamuk gladak, 
gladi od vune, pa se zato teško svija u konac, a vuna je hrapava i prede se 

lakše. Djeca- sve to opažuju sama, jer sama izrađuju pamuk i vunu, učitelj ih 
tek zapitkuje. Poslije predenja evo tkanja. Djeca vide, da je vuneno odijelo 
starije od pamučnoga. Uz rad razgovara se i o oruđu, koje im je u ruci. Ona 
prodiru u socijalni život svojih predaka, otkrivaju njihova stradanja i želje 
za poboljšicom, pak se u njima razvije poštivanje onoga truda njihova, jer 
su ga vlastitim rukama ocijenili. Tako se uči povijest čovječanstva. A uz to 
proučavaju se vlakna, zemljopis, jer doznajeino odakle su, zašto i kod nas 
ne rastu, kako su ovamo dopremljena Ovo je, dakako, primjer za amerikanske 
prilike života. Mi možemo da prema našim prilikama izmijenimo materijal. 
Tako sam čitao vrlo lijepu pripoviječicu za djecu u Voljperovoj Ruskoj 
Čitanci. Tu se pripovijeda, kako je košulja izrasla u polju ! Mala djevojčica 
misli, da će iz lanena sjemena nici odmah košulja. Pričica je ilustrovana, 
svuda dijete prisustvuje radu, a valjalo bi, da i sudjeluje. Može se upo- 
ređbe radi pripovijedati, kako je kabanica izrasla na ovci, a sve to moralo 
bi se u školama sprovađati i radom 

Obzirom na one naše opće mane slavenske - neslogu, nesamostalnost 
pomanjkanje volje, intoleranciju — ističem, da sve ove mane škola s pomoću 
rada odstranjuje. Izvađanje kakova bilo djela traži slogu, samostalnost, jača 
*vp]ju i daje zgodu za vježbu u snošlivosti, baš kao i kod odraslih ljudi: neka 
Ži trebalo negdje otvoriti zlatni rudnik na akcije, složno bi te akcije poku¬ 
povali i Židovi i muslimani, katolici, pravoslavni, protestanti, Madžari, Hrvati, 
JjNijemci, svećenici i svjetovnjaci, samo ako bi imali novaca. Lijepo bi oni 
jjfhjeđili u upravnom vijeću jedan uz drugoga, birali bi u upravu najsposobnije 
SPljude bez obzira na vjeru, stalež i narodnost. 

Povijesna je obuka dakle za pravo obuka morala. Budući da naši običaji 
vuku lozu iz davne svoje prošlosti, valja da škola sudjeluje i u tim običajima 
pripremajući odijelo, vijence, narodne nakite, pjesmu i igru za narodne običaje. 
Mi ćemo se svratiti na povijesnu obuku još kod viših pučkih i učiteljskih škola. 

0 moralnoj obuci, koju podjeljuje vjeroučitelj, ne ću da govorim, o njoj 
neka izvješćuju vjeroučitelji raznih konfesija sami. Naglašujem samo, da 
ovakova moralna obuka nije obuka o moralu bez religije, ili o moralu, komu 
ne bi mogla ili smjela biti osnovka religija. — Učitelj morala treba da reče 
koju i protiv alkoholizma i o seksualnom životu. Rad, gimnastika i šport (bez 
natjecanja) najbolji su borci i protiv ovakih zabluda. Ćudoredni uzgoj pomaže 
još i umjetnički uzgoj, glazba, slikanje, kiparstvo, koje znade i nuditet upo¬ 
trijebiti u oplemenjenje čuvstva (Grci). 

VI. RAČUNSTVO U ŠKOLI S POMOĆU RADA. 


U školi s pomoću rada nije računstvo „posebni predmet" kao danas* 
koji se obučava 4 ili 5 sati na tjedan, i time je udovoljeno dužnosti. U školi 
s pomoću rada prati računstvo sav život školski, kao što kod odraslih ljudi 
to također biva. Računstvena obuka počima mjerenjem duljina, prostorija, 
vaganjem, gospodarenjem, trgovanjem, čitava računska obuka neka je ekspe¬ 
rimentalna. Tu je svaka računica suvišna, dapače i štetna, jer sputava učitelja 




i učenika. Učitelj mora znati, što hoće, a u dječijem radu računat će svako 
dijete ono, što mu je ovaj čas potrebno, što može obuhvatiti umom svojim, 
a učitelj će mu priskočiti u pomoć upućujući ga u lakše metode, skraćivanja, 
preglednost i kombinovanje. 

Ovom zgodom treba da razmotrimo jednu predrasudu o računskoj 
obuci, koja bi mogla nanijeti štete školi s pomoću rada. To je predrasuda 
osobito naših Herbartovaca, koji naglašuju, da matematika vježba osobito 
formalnu stranu duha, suđenje. Učitelj u prvom razredu prosuđuje buduću 
sposobnost svoga malenoga učenika po tome, kako zna računati: znade li 
računati, bit će dobar đak, pametna glava, sretan čovjek; ne zna li, bit će 
rđav đak, mediokritet u svemu, vodit će žalostan život, svatko će ga varati 
i izrabljivati. Najbolji đak radne škole može bili ocijenjen za budalu po ovom 
neopravdanom principu. 

Za matematiku valja imati isto onako dara, kao što za pjevanje treba 
glazbenoga sluha i dara, kao što treba posebnoga dara za učenje slikarstva, 
kiparstva, za izučanje jezika. Tko nema dara za umjetnost, nije zato budala, 
tko nemože naučiti jezika, nije žalo slab sudac. Navest ću ovdje nekoliko 
misli iz spomenute knjige Dra Gustava le Bon-a : Psychologie de l’ćđucalion- 
str. 248 i si. Najodličniji matematičari ne znadu se često snaći u životu i 
zbune se u najjednostavnijim prilikama. Napoleon pružio nam je u tom pri- 
rnjer, kad je htio najvećega matematičara svoga vremena Laplace-a učiniti 
činovnikom ! Laplace nije ni jedno pitanje shvatio s prave sirane života, 
svud je tražio sitnice. (Vidi A. Rebiere, Mathematicjues et mathematiciens, 
II. izd. str. 185) Jednomu od najslavnijih matematičara današnjega vremena 
prodala je neka varalica zbirku polpisa slavnih ljudi, među ovima i potpis 
Kleopatre, pa i — Isusov ! 

Matematika jo svoj osobit način izricanja stanovitih misli. To je svoje 
vrste jezik, koji ne obrazuje suđenje više nego li drugi koji jezik. Tako nam 
neke stanovite misli izriče slikarstvo, kiparstvo, graditeljstvo, pa i glazba. Da 
matematiku naučimo,, valja je učiti onako, kako se uči svaki drugi jezik, t. j. 
pokažemo djetetu najprije stvar, a onda joj dademo ime, upućujemo ga u 
odnošaje te stvari spram drugih. Tako je i s matematikom, što dijete računa, 
neka vidi, čega mu ne možeš pokazati, time ne računaj. Gujmo, što veli G. A. 
Laisant, profesor politehnike pariške: „Smatram, da su sve znanosti bez 
iznimke eksperimentalne, barem u stanovitoj mjeri. Usupor izvjesnim doktri¬ 
nama, koje su htjele stvoriti matematiku redom radova čiste logike, koja 
počiva na. čistim idejama, dozvoljeno je ustvrditi, da u matematici kao i u 
svim područjima znanosti, nema ni jednoga pravila, ni jedne misli (iđee), 
koja bi mogla prodrti u naše moždane a da prije ne promotrimo vanjski 
svijet i činjenice, koje nam prikazuje taj svijet." (L’instruction mathematique, 
Re.vue scientificjue 1899. str. 358.) Laisant nam pokazuje, kako možemo po¬ 
moću štapića, ravnala, trokuta, četvorinastoga papira eksperimentalno naučiti 
dijete dio algebre (ujedno i negativne količine)-i množinu geometrijskih po- 
učaka. No sve to, te štapiće, ravnala, trokute, komadiće Ijepenke i papira 


f treba da dijete samo skroji, odmjeri, odreže na mjeru i iskustvom, t. j. lađom 
dođe do rezultata. Rđava mjera i kroj — rđav rezultat! Neka se samo 
uči od naravi i od drugova, učitelj neka ga samo vodi. Osobito zgodna je 
priručna knjiga za učitelje od C. A. Laisanta, Initiation mathertiatique (Paiis, 
Hachette et Cie.) I Laisant veli u ovom djelu: „Mani se osnove, (t. j. računske) 
hoćeš li osloboditi dijete; ljubiš li dijete, budi pripravan posvuda na nepri. 
jaznost uprave, koja se pričinja kao da je uzela sebi za zadaću, da spiiječi 
njegov razvoj." 

Dok dođemo do škole s pomoću rada, kad djeca budu mjerila i sraču- 
navala svoj rad, trošak i dobit, vrijeme i prostor, moramo nastojati, da i u 
sadašnju školu unesemo u matematičnu obuku barem sliku rada. A to ćemo 
učiniti privedemo li računskoj obuci što više života. Sračunavajmo s djecom 
ono, što i njihovi roditelji doma računaju. Učitelj mora znati, što rade i kako 
živu roditelji njegovih učenika. On dozna n. p., da je mati nekoga učenika 
prodavala na trgu jabuke (krumpir, zelje, salatu itd.) Sad se tu može razviti 
čitava zabava računska u svakom razredu. Mati je prodavala 2—3 kom. po 
novčić, groš, ili odnosne množine filira (bolje je uzeti popularno nazivlje, 
osobito u I. raz,, premda bi moglo biti službenoga prigovora), koliko je morao 
platili neki čovjek za 2—2 hrpe; koliko je bilo jabuka u svih 5 10 hrpa 

na klupi; koliko ih je prodala, ako je svega novca imala 2 krune; koliko 
joj je ostalo novaca, kad je kupila kilogram soli i 2 kg. melje uz tu i tu 
cijenu itd. 

Osobito preporučujemo, da se s učenicima rješavaju računske zabavice. 
N. p. Kuća tvoga oca je na sprat; dok se dođe gore, ima 15—20—25 stuba 

• (neka dijete dan prije pobroji stube); kad bi netko platio ocu kuću tako, da 

na prvu stubu metne samo filir, na drugu dva filira, na treću 4, na četvrtu 8 
i tako dalje na svaku dvaput onoliko, koliko na onu pred njom, bi li tvoj 

otac htio za te novce prodati kuću? Izračunaj, pa ga pitaj! Ili: Neki je 

I učenik imao od svoje kuće do škole samo 100 koraka uz brdo. Jeđamput je 

zimi ipak zakasnio u školu. Sav se zarumenio od zabune, kad je vidio, da 

i ! je škola započela, a učitelj ga upita : Kako je to, da si ti, koj si tako blizu, 
zakasnio? A učenik odgovori: Molim, gospodine, smrzlo se i tako je sklizak 

put, da sam se na svaka tri koraka naprijed oskliznuo dva koraka natrag. 

, Sva djeca prasnula u smijeh, ali je učenik onaj morao izračunati, koliko je 
napravio koraka. Tko to od vas zna ? To treba grafički pokazati kod prva 
I 2—3 koraka, a onda na temelju analogije zaključiti dalje i skratiti tako dalji 
| eksperimenat. Ili n. p. Dvije su žene tržile jabuke; svaka je prodala na dan 
! I 30 jabuka; prva je prodavala 3 za novčić (filir), dobila je 10 nč. (neka učenik 
I izračuna); druga je imala bolje jabuke i prodavala je 2 za nč, dobila je 15 nč; 
i obje su dobile 25 nč.; no drugi dan je morala ona prva nekamo ići, pa za- 
{ moli ovu drugu, da prodaje i njezine jabuke ; dogovore se dakle, da će ova 
' druga sutra prodati svih 60 jabuka i to (3+2) po pet jabuka za 2 nč; no 
f budući da je od 60 jabuka po 5 kom. izašlo 12 kupova, svaki po 2 nč, dobila 
jć dakle 12X2=24 nč. A jučer su za 2X30=60 jabuka dobile 25 nč! Jedno 

i drugo računanje je dobro. Gdje se novčić izgubio ? Žene se svađaju, obje¬ 
duje jedna drugu, da je hoće prevariti! Ded izmiri ih i rastumači im, kako 
je novčić propao! I ovo treba grafički riješiti, evo ovako : 

Dok je svaka sama tržila, vidimo u prvom redu deset hrpica po 3 jabuke 
za 1 novčić = 10 nč, u drugom redu 15 hrpica po 2 jabuke za 1 nč. = 15 nč. 
No kad su počele tržiti po 5 jabuka za 2 nč, onda je još nekako išlo, dok 
u prodale prvih deset hrpica; no time su bile prodane sve lošije jabuke, a 
sad je trebalo bolje jabuke prodavati po pet za 2 nč, i vidimo, kako se ona 


trinaesta hrpica od juče koja je vrijedila 1 nč, razdijelila i iščezla u one dvije 
susjedne hrpe, da bude 5 komada u svakoj. Brojevno jedva ćemo moći u 

V. raz. što pokazati. a ^ a * e ^ a ^ e u P ravo Gfra- 


fički je zorno. Ovakovih zadataka ima mnogo u „Smilju", no od male su bili 
koristi po djecu, jer su u narednim brojevima bila gotova riješenja, a nije 
bilo pokazano, kako se do njih došlo. — Za sada sav „rad" kod današnje 
računstvene obuke ostaje grafično prikazivanje, ili po Laisantovoj metodi do¬ 
dajmo k tomu još nešto izrezivanja ploha od papira. 


VII. HRVATSKI JEZIK. 

Zanimljivo je, kako su u školi rada John Deweya pravili učenici pi¬ 
smene sastavke. On to opisuje ovako : Djeca su istraživala, kako se dobije 
kreda. Imala su čašice, vapnenu vodu (voda, koja ostaje nad vapnom, kad 
se gasi) i staklenu cjevčicu, pa su izlučivala iz vapnene vode vapneni karbonat 
(uronivši cjevčicu u vodu i đuvajući kroz nju, da je tako uzduh, što su ga 
izdisala, prolazio kroz vodu; u uzduhu, što ga čovjek izdiše, ima ugljične 
kiseline). Odatle razgovarahu se o načinu, kako su nastale vulkanske i druge 
naslage zemlje. Djeca su napisala o svemu tome izvještaj. Evo primjera, kako 
su se djeca izjavljivala: „Prije mnogo godina, kad je zemlja bila nova, dok 
ie još bila lava, nije bilo vode na zemlji, a bilo je vodene pare u zraku 
oko zemlje. Bilo je mnogo plinova u uzduhu. Jedan od tih bio je ugljikov 
dvokis. Para se pretvarala u oblake, jer se zemlja počela ohladnjivati, a za 
malo počele su padati kiše, i voda, kad je padala na zemlju, rastopila je 
ugljikov dvokis u zraku". Drugi primjer: „Kad je zemlja bila dosta studena, 
da se otvrdne, voda je kroz ugljikov dvokis izvukla iz nje vapno; iz vode 
opskrbjele su se vapnom male životinjice. Kad se zemlja ohladila, vapno je 
bilo u pećinama. Onda su se voda i ugljikov dvokis sjedinili i stvorili su 
talog, i kada je počela padati kiša, isprala je vapno i odnesla ga u ocean, 
gdje je bilo malih životinja, koje su ga izvukle iz taloga*. 

Ne ćemo prosuđivati ovdje, jesu li djeca činjenice znanosti vjerno pri¬ 
općila, nego svraćamo pažnju na njihov jezik. Taj je jezik drukčiji od jezika 
odraslih ljudi. Sasvim znanstvene činjenice priopćila su ona poetskim na¬ 


činom. Djeca dakle imađu svoj jezik, i, ako im damo slobodu, ne će se ni¬ 
kada izjavljivati onako, kao odrasli. Danas se ipak kojekakovim pitanjima 
sasvim skuči dječija sloboda i dobiju se — starački odgovori. 

No, reći će tko, kako ćemo mi zadavati takove zadaće, kad nemamo 
radne škole? Na ovo mi je odgovoriti, da pored naše mrtve škole ima još i 
živa domaća škola, koju dijete polazi zajedno s našom. To je škola života, 
život u obitelji, u selu, gradu. Gradsko dijete, koje je preživjelo dva mjeseca 
na selu, naučilo je toliko, koliko ne bi godine i godine naučilo u školi. A 

tako i seosko dijete u gradu. No jedno i drugo nauči mnogo više u svom 

običnom životu nego li u školi. Upotrijebimo dakle tečevine ove domaće 
škole rada u našoj školi, dok i mi budemo mogli raditi u školi. Doživljaj 
učenikov najbolja je „priprava" za pismenu vježbu To je ujedno i najlakše 
napisati, jer ono, što čovjek proživi sam, znade bolje i lakše kazati od 
onoga, što mu drugi priopće. Treba samo zadatak tako stilizovati, da svaki 
učenik uzmogne napisati ono, što je on sam doživio. N. p. Napiši nešto li¬ 
jepa i 'dobra, što si proživio ovih praznika. Kako je kod mojih susjeda. 

Kako je bilo juče o buri, — o poplavi, — o požaru. Kako je bilo o Svim 

Svetima. Napiši nešto žalosna, što si doživio sam ili vidio kod drugih. Kako 
je bilo kod tebe o sv. Nikoli. Kako mi je bilo jednoć studeno i kako sam 
se ogrijao. Napiši nešto radosna, što si sam doživio. Kako sam se jedamput 
prestrašio. Kako se zabavljam sada u svoje slobodno vrijeme. Što bih rad 
bio, kako ću doći do toga. Kako sam donio doma izvjesnicu (svjedodžbu I. 
polugod.). Po čem sam poznao, da nastaje proljeće. Što sam sebi živo želio 
i kako je dalje bilo. Što je učinio vjetar. Moja najmilija životinja. Kad bih 
ja bio velik i kad bih dobio mnogo novaca, evo što bih učinio: — Kako 
sam se ogrijao na proljetnom suncu. Napiši nešto o jednom od ovoga: cvi¬ 
jeće; igra; kinematograf; slike; rad; Sava; putovanje. Što su ljudi govorili 
o repači. Napišite nešto o kazališnoj predstavi „Graničara*. Napiši što hoćeš! 
To su eto zadaće, koje su pribavile mnogo radosti meni i mojim učenicima 
u IV. razredu pučke škole u Zagrebu školske godine 1909.—10. Djeca su 
izricala svoje misli baš o onom, što se onda dogadjalo oko njih: u prirodi i 
ljudskom društvu; u jesen pisala su o buri, o Svim Svetima nešto žalosna, 
zimi o grijanju, u proljeću o vjetru, o toplom sunašcu, cvijeću itd. Na selu 
daju obilje materijala za ovakovo pripovijedanje događaji kod oranja, ko¬ 
panja, sijanja, žetve, vršidbe, dovoza drva, obrane od poplave, kosidbe, pri- 
gotavljanja lana, kod narodnih običaja, oko gojidbe domaćih životinja itd. 
kod svih ovih zgoda žalibože naša današnja škola nikako ne sudjeluje, ali 
sudjeluje dijete u svojoj domaćoj školi, u životu. Znade li opisati ono, što 
je doživjelo, znat će napisati i kasnije u životu svoje doživljaje i nakane, 
U zadaćama ovakove vrste opazit će ljudi doskora neke osobite pojave. 
Djeca će naime pisati dialektom. No zamislimo se malo u dijete, koje je 
doma govorilo dialektom, nije možda drugoga narječja ni čulo. Njemu je 
književni govor nematerinski jezik. Našemu Zagorčetu je štokavština posve 

i nov slavenski jezik, kao ruski ili bugarski itd. Dijete će u brzo naučiti što* 

kavštinu svoga učitelja toliko, da će ga posve razumjeti, ali je govorili ne 
će, a ni pisati. Ono će nam pisati svoje misli u dialektu. Kad dakle zadamo 
zadaće iz života, glavna nam briga budi, da pazimo na stil, izražaj misli, 
ljepotu, vjernost, živost, poeziju. Ovakove zadaće nam pokazuju učenika, 
kakav jest, njegovu dušu. One nam daju priliku, da pazimo i njegove jezične 
mane. Sada ćemo uzeti ono, u čem 'se dialekt onoga kraja najvećma razli¬ 
kuje od štokavštine, pa ćemo. to razbistriti na školskoj ploči i vježbati što¬ 
kavski oblik diktatom. Slovničkoga razmatranja ne treba. Čemu slovnica 
onomu, koji i prije slovničkoga znanja dotični jezik znade! Slovnica je za 
onoga, koji jezik hoće da prouči u tančine, njegov razvoj iz starijega 
oblika itd. 

Ali naučna osnova se ne zadovoljava samo time, da djeca književni 
jezik nauče toliko, da ga razumiju; ona hoće da djeca budu štokavsku knji¬ 
ževnost razumjela i voljela, da se oplemene narodnim književnim proizvo¬ 
dima. Ali koja zabluda kod provedbe ovoga zahtjeva osnove! Umjesto da 
djeca jezik i poeziju uče na najboljim primjerima najboljih naših književ¬ 
nika, kod nas je sve članke za čitanku sastavio jedan čovjek, taj je dapače 
i neke pjesme izpravljao, možda i posvema „prepjevao" i nove skovao. Tu 
nema velikoga izbora, kojim da se oplemeni dijete. Valja djeci pokazati 
aplikaciju tropa i figura u štokavštini i njihov prijevod u život, u prozu. Kad 
se veli u pjesmi, da je mali hranila „devet sinova tugom i nevoljom, danju 
noću na preslici tuđoj w , tu bi u školi rada pokušala djeca da suču konce, 
predu, da se može sračunati, koliko bi se moglo isplesti na dan, koliko to 
vrijedi u novcu, koliko se može za taj novac kupiti hrane, da se pravo oci¬ 
jeni, koliko je mati učinila. Sto je Kraljević Marko radio, to sve treba da 
djeca svojim radom ocijene. U pjesmi „Kraljević Marko i vila“ priča se 
kako Marko nije odmah za vilom pošao, nego je prije konja udobrovoljio. 
To može razumjeti samo ono dijete, koje samo goji konje (i domaće živo¬ 
tinje) i vlastitim iskustvom dozna, koliko vrijedi Ijubezan fostupak, izricanje 
zadovoljstva, bodrenje kod životinja. Bez toga rada, gojenja životinja, nema 
„prijevoda poezije u prozu", nema razumijevanja. Hoće li škola rada da pro¬ 
tumači stih „Sašo vitez Berislavić bane" u pjesmi „Smrt bana Berislavića", 

tad će ona sve moguće poduzeti, da se razjasni riječ vitez: Pravilo bi se 

orudje, odijelo, viteški grad, razgovaralo se o životu viteza, o ondašnjem ra¬ 
tovanju, pružila bi se mala sličica o kulturi onih vremena. Škola rada pre- 
tače poeziju, koju nađe, u prozu, a vidjeli smo u početku ovoga odsjeka, 
kako su kod John Deweya učenici pretvorili prozu u poeziju. 

Svaka se zgoda ne da upotrijebiti za pismene sastavke i vježbe u go¬ 
voru. I u tom pogledu valja da bude učitelj umjetnik. Jelačićev spomenik 
ne ćemo sebi moći nikada predočiti na osnovu ma kako valjana opisa tako, 
kao što ćemo ga shvatiti, ako bacimo samo jedan pogled na sliku loga spo¬ 
menika. (Vidi o tom pobliže poglavlje „Međe umjetnosti" u mojoj radnji „Slo¬ 
bodno risanje). Svaki rad dat će se ipak daleko bolje opisati usmeno i pi¬ 
smeno, nego li daleki predjeli i neviđene životinje i biljke. 


-Zadaće zadane djeci na temelju njihova rada u domu i društvu vesele 
djecu, što najvećma vojuje za njihovu valjanost. Meni je više učitelja pismeno 
i usmeno priopćilo svoje potpuno zadovoljstvo i oduševljenje s ovakovim na¬ 
činom izučanja jezika. 

Kako se spaja obučavanje jezično s radom u školi, to smo već jedamput 
vidjeli. Djeca opskrbljuju kuću bebiau, ili pripremaju sve za izbor, za božić, 
itd., tu se pišu vijesti za novine, za roditelje, pozivi, narudžbe, računi, na¬ 
mire, sastavljaju se prigodni govori i uopće pripravlja se mladež u govoru i 
pismu za budućnost. 

VIII. POUKA U ZEMLJOPISU I POVIJESTI. 

Naša bi djeca bila sretna, kad bi se kod nas proučavao zemljopis onako, 
kako ga je prije CO godina preporučivao učiti Dr. Finger u knjizi: Amveisung 
zurn Unterrichte in der Heimatskunde, gegeben an đen Beispielen von Wein- 
heim, 1844. Po savjetu Dra, Fingera treba da učenici putuju I Pod vodstvom 
učiteljevim putuju djeca pješke, dokle ih mogu noge ponijeti, po cijeloj oko¬ 
lici, pak prave bilješke o tom, gdje i kako su opazili sunce, mjesec i zvijezde 
i druge nebeske pojave, istražuju svoju okolinu u pogledu topografskom, fizi- 
' kalnom, pa i političkom i antropološkom, i prave svoj zemljovid. Ne radi se 
po znanstvenom sistemu, nego prema prilikama, ali ipak po plapu, što ga 
načini sam učitelj. G. Lindner dokazuje u „Padag. Blatter fiir Lehrerbildungs- 
anstalten" XXIII,, da je već Guts-Mulhs godine 1785. obučavao zemljopis u 
Fingerovu smislu. 

Danas traže metođičari više. Geografija je postala nauka, koja je obu¬ 
hvatila sve, što se na zemlji nalazi, ruđstvo, bilje i životinje, prirodne sile 
nad zemljom i pod zemljom, čovjeka i ljudsko društvo. Ali i to nije dosta. 
Treba ustanoviti svemu uzrok, pa i posljedicu. Dapače djeca treba da se 
tomu svemu đovinu skoro sama. Oberlander („Der geographische Unterricht") 
misli, da će djeca sama pogodili, zašto se vinova loza kraj kuće razvija na 
južnoj strani, zašto voda kod poplave hrli u najniže krajeve, zašto nema žitnih 
njiva na pećinama, zašto su ciglane na glinenim zemljištima, zašto se ceste 
i željeznice protežu po dolinama. Na izlete valja sa sobom ponijeti lopatu, 
budak, čekić, leću, dalekozor, valja protražiti zemlju, kamenje, a to sve znači 
radili. Prava obuka u zemljopisu u pučkoj školi jest obuka o zavičaju (Hei¬ 
matskunde, đomoslovlje), a tu se ne smije sjediti u školskim zidinama, nego 
valja ići van i — raditi. Tako dolazimo do zaključka, da je prava zemljo¬ 
pisna obuka doista prava škola s pomoću rada. 

Danas se to tako i provodi u naprednim zemljama. Spomenuli smo 
slučaj, kako su djeca u školi Johna Deweya obarala vapneni karbonat u va- 
pnenoj vodi. Kad su se poslije o tom razgovarali, prošli su na zemaljske 
naslage, na vulkanske pojave; predočeni su im primjeri iz geologije Sjedi¬ 
njenih Država, Hawayskog otočja, Porto Rica; ona su pribilježavala utjecaj 
raznovrsnih gora na zanimanja ljudi. Djeca su vidjela uzročnu i posljedičnu 
svezu između izvjesnih geoloških pojava u davnim vremenima i fizičnih uslova, 

koji traže, da ljudi ovako ili onako živu, a način života opet utječe na njihovo 
zdravlje, ćudoređe, karakter, čuvstva itd. Kada su djeca ispitivala razne vrste 
vlakna (pamučno, vuneno, laneno itd.), čula su i o zemljama, gdje se sve to 
dobiva, zašto tamo baš, kakve su prilike života, kako dolazi to k nama, kuda, 
gdje su trgovačka središta, zašto baš lamo. Kad se govori o gospodarstvu, 
pita se : Kakve su prilike zemlje potrebne za poljodjelstvo, kakve za ovčarstvo 
govedarstvo, pčelarstvo. Djeca takov terrain prave od gline (mođeluju) ili od 
pijeska. (Meni je poručio kolega iz Bosne, da pijesak nije posve zgodan ; ja 
sam nijesam radio pijeskom, nego samo glinom; Dewey spominje izrično 
pijesak.) Na taj način pribavljaju sebi djeca upute o značenju površine ze¬ 
maljske po život ljudski. 

Osobito uspješno obučavaju se djeca zemljopisu u Washingtonskim ško¬ 
lama i to pomoću rada u školskim vrtovima (Buyse, str. 89 i si.) Građu za 
stvarnu obuku, za ručni rad, za računanje, za zemljopisnu obuku itd. dobivaju 
iz školskih vrtova. Tu oni proučavaju tlo, vlagu, orientaciju i sve bilježe u 
svoje bilježnice. Iz tih vrtova dobiju podatke za obuku u bilinstvu, dobe 
„predloške" za risanje. No za nas je u ovom slučaju najznamenitije to, da 
je jedan dio vrta određen u tu svrhu, da se na njem prikažu karakteristike 
raznih krajeva Sjedinjenih Država. Svakoj državi posvećen je posebni dio, te 
je karakterisan rastlinjem onoga kraja, kao i kamenjem ili močvarama, ako 
ih tamo ima. Učitelji pokazuju u tom vrtu utjecaj vjetra na bilje i tlo, djelo¬ 
vanje kiše i kako ona preobličuje površinu zerhlje. Vrt ovaj daje živahnu 
sliku o flori Sjedinjenih Država. Nešto slična imamo u Belgiji. I tamo se 
školski vrtovi uređuju prema potrebama škole, pa se i u njima jasno vidi 
utjecaj tla po vrsti i položaju, vlagi i suncu na biljke. Vidi o tom članak u 
„Preporodu" god. 1906. „Nizozemski muzej i belgijski botanički vrt." I nizo¬ 
zemski kolonijalni muzej sa svojim malim školskim muzejima proširuje geo¬ 
grafsko znanje. No amerikanski su vrtovi zgodniji time, što se na njima vidi, 
u kojoj se državi koja vrsta osobito kultivira, pa se odmah može znati, kakav 
će biti prema tomu ondje život ljudi, kakove se goje životinje, gdje ima ka¬ 
kovih tvornica, kamo ćemo ići šta učiti, odakle ćemo šla naručiti, gdje ćemo 
naći i kakova posla, u koje godišnje doba, gdje je što jeftino, gdje je što 
skupo i u koje doba itd. 

I naše škole trebale bi da svaka irnađe svoj domaći muzej i mali bota¬ 
nički vrt naše domovine. Trebalo bi, da se ustroji neko središte za zamjenu 
prirođnina; tu bi svaki učitelj prijavio, čega ima u njegovoj okolini, to bi se 
moralo službeno priopćiti svim školama, pa koja može da čime zamijeni što, 
neka se javi izravno onoj školi, koja šta nuđa, neka slavi svoju ponudu, pa 
bi se na ovaj način mogli urediti veoma krasni školski muzeji i botanički 
vrtovi. Predlog je ovaj već iznio ,;Preporod“, ali bez uspjeha do danas. Radeći 
učenici u tim školskim i botaničkim vrtovima i muzejima, pohađajući histo¬ 
rijske i građevne spomenike, motreći fotografije i reprodukcije umjetničkih 
djela, oni time uče i jezik i zemljopis i prirodopis i kulturnu povijest naroda 
i ljudskoga plemena. 


0 povijesti već je dosta toga rečeno, kad smo razmatrali moralnu 
• obuku, jezičnu, pa kad smo se dotakli prirođopisne obuke. Ovdje je spomi¬ 
njemo još jednoć zato, da se naglasi, da je povijesna obuka u savezu sa 
zemljopisnom obukom. Hodajući po okolici svoje škole u istraživalačke svrhe 
nalazimo svuda tragova radu naših predaka, pa eto prilike, da se razvije u 
mladeži smisao za povijest, a to je glavno. 

IX. POUKA U PRIRODNIM NAUKAMA. 

Kadgod se kod nas izdala kakova odredba o pouci o prirodnim pojavama, 
uvijek se mislilo samo na — gospodarstvo. Od životinja uči se samo o onima, 
koje vrijede u gospodarstvu, bilje se promatra samo ono, koje seljak njeguje, 
rude samo one, od kojih ima gospodar korist. Dobro je, da se ne smetne s uma 
utilitarni princip; ali ako se ovaj princip postavi na prvo mjesto, odmah se i 
sama škola pokvari. Djeca prestaju biti uzgajanici i postaju radnici, a škola 
nije više uzgojni zavod, nego produktivni. Pa kako se kod svakoga produciranja 
v dogode'i štete, tako biva i u takovoj školi. Tu se -onda kojekako ispravlja, 
krpi, što još nije zlo, ali budući da se od proizvoda ima izvući korist, to se 
I mape prikrivaju, zaslijepe, mušterije se obmanjuju, uvlači se u zavod štošta, što 
ne smije biti: varanje, laž, hipokrizija, preziranje rada i poštenja. No jer se u 
školi djeca istom uče, dakle ne znadu raditi, to biva tu i mnogo više kvarenja, 
a po tom i više krparije, sljeparije i svega, što iz ovoga slijedi. 

I u školi s pomoću rada upotrebljava se kao osnovka napredovanju ono, 
što se nalazi školi pri ruci, dakle i opet domaće životinje, korisno bilje i rude. 
No svi ti objekti nijesu predmet gospodarske obuke, nego obuke o prirodi. 
Njihova je sama priroda u gospodarskom odnošaju prama čovjeka, pa je na¬ 
ravno, da ovakova obuka o prirodi postaje i gospodarska. Što smo spomenuli 
I već prjje, to ponavljamo: mijenja se samo metoda. 

Glavno je, da se obukom o prirodi pobudi u učeniku smisao za motrenje, 
ali način, kako da se to učini, ne smije biti dosadan ni tražiti prekomjerni 
napor mladeži. Učenik neka vidi, da i najneznatnija biljka, najsitniji slučaj sa- 
' držaje u sebi čudesa. D’Astre, profesor fiziologije u Sorboni, traži, da se pri¬ 
rodne nauke uče u prirodi, na izletima, u zoološkim vrtovima, u anatomskim 
muzejima i galerijama za prirodopis. (Le?ons d’anatomie de Besson, preface.) 

Mi smo već imali prigodu motriti, kako se uče prirodne nauke u školi 
i s pomoću rada. Rad je naime samo koncentraciono sredstvo sve obuke. Pri¬ 
rodne se nauke uče i kod zemljopisne obuke, a učeći zemljopis učimo i po¬ 
vijest, i geometriju, računstvo, risanje, modelovanje, obrađuje se drvo, kovina, 
uči se o moralu, proučava se jezik, uopće sve. Ovdje ćemo ipak navesti pri¬ 
mjer, kako mislimo da bi se imao učiti prirodopis za sada kod nas. Vidi - 
Buise, spomenuto djelo, str. 618 i si. Svaki učenik stavi u vodu šačicu zrnja 
kukuruze, graška, boba itd. Drugi dan, dva sata prije prirođopisne obuke umoče 
opet novo zrnje iste vrste. U vrijeme obuke izvade svoja zrna iz vode, otaru ; 
ih i spreme u dvije staklenke. Na jednoj je napis: Zrnje rnočeno 24 sata, na 
drugoj: Zrnje rnočeno 2 sata. Djeca pažljivo motre nekoliko dana, što se do- 

'g&đa ša zrnjehi i vide ; za klijdnje treba dovoljno vlage, U gospodarstvu glasi 
ovaj poučak: Zrnje valja posijati u tako priređeno zemljište, da mu se može 
podati potrebna vlaga. Sad valja da djeca dođu u vrt i svako priredi dijelak 
zemljišta u vrtu ili u klijalu i posije nešto različna zrnja. 

Drligi pćkušaj: ti staklenicu postave nešto zrnja; drugu napune na tri 
četvrtine sadržaja. Obje staklenke začepe. Nešto zrilja spreme u treću staklenicu, 
ali pod vodu. Sad motre svaki dan, što se zbiva sa zrnjem. Djeca vide, da 
zrnje klica u prvoj staklenci najbolje, u drugoj kržljavo, a u trećoj nikako. 
Oprezno stave goruće žigice u prve dvije staklenke, one se utrnu: nema kisika. 
Zaključak: Da zrnje može klijati, treba mu svježa zraka. 

Dalje istraživanje: jednu postidn napune učenici vlažnim pijeskom, a 
drugu ilovačom natopljenom vodom. U obje mase zagrnu zrnje iste vrste, i 
motre. U pijesku zrnje klije, u ilovači ne, jer nema zraka, neprodušna je. Za¬ 
ključak : Zemlju treba tako prirediti, da može svježi zrak do zrnja. 

Istraživanje o toplini: Zrnje iste vrste posađeno je u dvije škrinje. Mjereći 
toplomjerom toplinu češće i točno, pronađu učenici veoma važnih poučaka. 
Oni vide, da je 45 stupnjeva Fahrenheita u sjeni najbolja temperatura za kli¬ 
janje sočivica i žitarica, a 60° Fa najpogodnija je toplota za klijanje kukuruza, 
pamuka, boba, papra. Sličnim načinom upućuju se učenici u istraživanje klija- 
vosti sjemena; oni ustanovljuju najbolju dubljinu za pojedine vrste sjemenja, 
koliko ponese usjev obzirom na množinu i kakvoću priroda, itd. % 

Škola za crnačku djecu u Hamptonu, gdje se ovako uči, pobijedila je; 
verbalizam i zamijenila predavanje učiteljevo dedukcijom, te učenici pod učite-.* 
ljevim vodstvom doznavaju iz lična i razumna motrenja svoga zakone i pojave.^ 
Mnogi naši učenici zavidjat će pedagoški postupak s ubogim crncima Virginije, - 
veli Buise. č 

Svatko vidi, da je ovo i gospodarstvo, ali u prvom redu prirodopisna 
obuka. Materijal za prirodopisnu obuku uzet je iz gospodarstva. No sve, što 
se opazi, valja zapisati u bilježnicu radi kontrole, ponavljanja i radi toga, da 
se djeca već od mladosti priuče bilježiti facta, čuvati bilježke, prikupljati sve 
više i više data za proučavanje. Valja udesiti prilike, da se životinje mogu 
vidjeti i motriti. Svaka škola treba da ima svoj vrt, terarij i akvarij, a djeca 
treba da tu životinje sama goje i promatraju pod uputom učiteljevom. Svaki 
učenik neka osobnim radom i istraživanjem spoznaje temeljne istine života 
životinje. Ne mora se proučavati život životinja u menažeriji. Život kukaca i 
crvi također je podvržen osnovnim zakonima životinjstva. 0 pčelama, o svilcima, 
o mravima napisane su čitave knjižnice, i mali đak može dakle na njima mnogo 
vidjeti i pretražiti. Svaku prigodu, kad učenik dođe do koje životinje, valja 
razumno upotrijebiti. Ali na mjesto dosadašnjega promatranja neka stupi rad i 
istraživanje s bilježnicom u ruci. 

Isto tako valja učiti fiziku. Svaki pojedini učenik neka izvodi experimenat 
svojom rukom po naputku učiteljevu, što ga je učenik upisao u bilježnicu. 
Učitelj neka mu nikad ne kaže, što će vidjeti. Neka učenik sam tečajem expe- 
rimentiranja uhvati zakon prirode. Zar ne bi mogao svaki učenik otkriti mnogo 



svojstava magneta, kad bi ga imao u ruci ? Isto bi tako mnogo doznao učenik 
od toplomjera, vodene sisaljke i štrcaljke, od poluge i kolotura, od gorenja, 
vjetra munjine i pare. Ali da! Učenik ne dobije nikada aparat u ruke, nego 
ga u najboljem slučaju vidi iz daleka. Aparat mora biti sjajan, neogreben, 
čitav u zbirci! Naše škole imadu u najboljem slučaju po jedan magnet, jednu 
leću, jedan toplomjer, jedan kolutur itd., svakoga aparata po jedan komad, a valjalo 
bi da svaka 2—3 učenika imadu po jedan aparat. Neka se ipak nitko ne pre¬ 
straši troška. U školi rada načine mnogo i najviše aparata učenici sebi sami, 
a ti su i najbolji i najkorisniji. S malo materijala dade se učiniti mnogo poku¬ 
šaja. Staklena i kaučukasta cijev, čaša, željezna piljevina, pečatni vosak, šelak, 
svrdlo za čepove, spiritna lampa, puhaljka, to su stvari^ pomoću kojih može 
učenik da otkrije mnoga čudesa prirode. Treba mu još nož, komad zgodna 
suha drva, a škola mu neka pruži barem brus, da nabrusi nož. Sto manje 
gotovih aparata, to više ingenioznosti. „Ako mi je u experimentima, koje ob- 
javljam od deset godina o crnom svijetlu, o nevidljivoj fosforescenciji, o tome, 
kako Hertzovi valovi ne prolaze kroz nekoja tijela, o općenitosti radioaktivnih 
pojava u prirodi etc., bilo moguće otkriti nekoje posve nove činjenice, to j® 
dijelom zato, što sam radeći u svom vlastitom laboratoriju i na svoj trošak bio 
uvijek prisiljen služiti se strojevima jednostavnima i koji su malo koštali“, veli; 
ustav le Bon, Psycho!ogie de l’education, 272 str. No mi veoma često u 
ojim školama nemamo ni brusa, ni svrdla za čepove, ni čepova, ni cijevi, ni 
elaka, ni špiritne lampe, ali imamo možda Winterovo munjilo, mali parostroj itd. 
orali bismo imati mnogo materijala, od koga se dadu praviti aparati. Što koji 
ičenik napravi, neka i kući nosi. 

Ja sam već jedamput negdje predlagao na razmišljanje, ne bi li se možda 
pored nagradnih knjiga — mogli davati učenicima za nagradu zgodni fizi¬ 
kalni aparati (pa i stvari iz drugih predmeta), o kojima je dijete učilo u školi. 
Kompas u lijepoj kutijici, toplomjer opremljen s nešto umjetnosti, dalekozor, 
lijepo uokvireno ogledalce, ukusnija vaga za manje težine — i druge ovakove 
stvari bile bi mnogo milije uspomene od knjiga onim vrijednim učenicima, koji 
ne vole čitati. A uiedno bi ove stvari i u dom učenikov prenijele svoj interes. 


X. RISANJE I RUČNI RAD. — PRODUŽNA ŠKOLA (OPETOVNICA). 

O risanju i ručnom radu govorili smo mnogo. Ipak moramo spomenuti, 
da risanje ima da služi ne samo intelektu nego i estetskom obrazovanju. Ri- 
I sanje, modelovanje i svaka umjetnost jest izricanje nečega, što je u nama. Ne 
I može se sve izreći riječima, nešto se bolje izriče risanjem i slikanjem, nešto 
I modelovanjem, glazbom, mimikom, plesom i drugom umjetnošću. Zašto da se 
I učenik ne uputi u temeljne oblike toga načina izricanja? 

Risanjem neka se prati ne samo sva obuka, nego i sav život prirode 
I (godišnje dobe i prirodni pojavi), a tako i društveni život (što rade ljudi, što 
I se događa u mjestu škole itd.). Time se upućuje učenik, da pazi na sve oko 
sebe, da dobro motri i odmah kod motrenja misli na to, da će mu to trebati,, 
pa da radi toga nastoji sve upamtiti, 

Obučavanju u dekorativnom risanju valja posvetiti posebnu pomnju. Kako 
postaje ornamenat? Kako se on odnosi prema mjestu, na kojem je? Kako ga 
valja privesti u sklad s cjelinom, koje je on dio? — to su pitanja, o kojima 
neka se učenik upućuje razmišljati već u osnovnoj školi, pa i praktično od¬ 
govarati na njih. Sve je to moguće i sve sam ja to pokušao u svojoj školi, 
pa su radnje malenih mojih učenika s'tekle priznanje i u tuđini, a tako i teo- 
retička rasprava moja o slobodnom risanju. Tko želi doznati moje mišljenje o 
slobodnom risanju, o njegovu značenju i mjestu u uzgoju, o njegovoj snazi i 
provedbi u osnovnoj školi, eno mu moje brošure. 

Ručni je rad osnovka svemu obrazovanju u školi. Radi toga ne smije se 
on vezati samo na jednu vrstu rada, n. pr. obrađivanje drva, ili na još uže 
polje, n. pr. slojd. Slčjd se u svim državama prilagodio prilikama i izmijenio, 
samo kod nas ostao je, kakav je u Švedskoj, pa zato nije osvojio srca učitelja 
ni učenika. A i malen broj učenika može da se obučava u slojdu u isto vrijeme. 

Modelovanje glinom u tom je pogledu zgodnije. Ne treba oruđa ni po¬ 
sebne radionice, a mogu se njim zabavljati u isto vrijeme svi učenici u razredu. 
Ono je i lakše od slojda, a daje više prigode učeničkoj slobodi i mašti. 
Modelovanje vodi do prigotavljanja sadrenih i betonskih odljevaka, do lijevanja 
kovinom. Ne radi se o uputi u umjetnost, koliko o tome, da se zapaze svojstva 
sadre, cementa i kovine za lijevanje. Ono vodi do lončarske ili pećarske peći 
i do iskustva, koja se mogu ondje steći. 

Istom poslije možemo prijeći na obrađivanje drva, t. j. na kiparsku vrstu 
rada, ali i opet ne na slojd na prvom mjestu. Valja dati učeniku gotove drvene 
pločice, da ih prirezuje, pili, šilom i sitnim svrdlom vrta, da pravi intarzije, da 
žigom ispaljuje ornamente na svojim kutijama, ravnalama, a djevojčice ’ na 
sametu i drugim tvarima. Kad se na ovaj način upoznaju neka svojstva drva 
i tkanine, pak pile i žigovi, onda se može pristupiti k dubenju nožem, dlijetom, 
izrađivanju plastičnih i kombinovanih stvari, pa i onih, koje se rade u „slojdu". 

Ali i drugi materijal valja učenicima pokazati. Kako se plete mreža? 
Kako se oplete lonac ? Kako se od rafije može načiniti ručna torbica ? Sve to 
nije nikakova mudrolija, pa je mnogo teže naučiti čitati i pisati, nego li ove za- 
bavice. Kako se urezuje staklo? Kako se reže lim, kako koja vrsta? Kako 
se mogu spojiti dva komada lima? Sve su to pouke, koje će svaki učenik za 
vazda upamtiti, ako te radnje dva tri puta obavi. Što i u koliko se može 
kovati hladno (bez vatre) ? Rozete i male umjetnine od željeznoga i bakrenoga 
lima — kako se to pravi, kakovim oruđem, čemu služi pri tom olovo, smola itd 

Svatko, tko poznaje galvanoplastičko pobakrivanje, poniklovanje, pa i po- 
srebrivanje i pozlaćivanje, znade, da i to nije nikakova mudrost. Tko je to 
jedamput vidio i pokušao raditi, taj toga ne će više nikada zaboraviti. 

Tokarska i stolarska klupa pribavila je mnogomu čovjeku ugodnih za¬ 
bava. Kako se izrađuje rog ? Kako kost ? Kako se bojadiše beton, kako drvo, 
kako vuna, svila, platno ? Kako se pravi sapun, svijeća ? Kako se prave stotine 
sitnica, koje nam dolaze mnogo puta u ruke, pa i svaki dan po više puta? 

Sve bi to naši Učenici i učenice osnovne i produžne škole veoma rado 
znali. No to sve moraju prije svega znati učitelji. Da to pokažu našoj mladeži 
zanatlije, ne bi bilo dobro. Zanatlija nije pedagog. Zato valja obrazovanje 
učitelja udesiti na drugi, bolji način. I o tom ćemo govoriti jošte. Na ovaj način 
daje se učeniku „sloboda, da radi što hoće", t. j. daje mu se množina prigoda, 
da može svašta raditi, tu on odabere ono, što njegova narav najviše traži, u 
tom se specializuje sve većina, vazda s ljubavlju, bez silenja, i tako posve 
prirodnim putom dođe u onu kolotečinu života, kamo po svojoj prirodi spada. 
Vjerojatno je, da će na taj način biti najmanje na teret sebi i drugima. 

Kad bi se u našim produžnim školama ovako radilo, nastao bi preobrat: 
dok danas roditelji ne dadu djecu u produžnu školu, a i ona sama je ne vole, 
mladež bi u ovakovu produžnu školu, kakova je ovdje nacrtana, dolazila rado, 
dapače došla bi i starija braća, pa i roditelji. Dodajmo još skioptikon, gramofon 

XI. ŠEGRTSKA ŠKOLA OBRTNO-1NDUSTRIJALNOGA SMJERA. 

Mnogi šegrt ne nauči za svoga šegrtovanja zanata skoro ništa. Osobito 
onaj, koji je u velikim radionicama. Gospodar mora da dobro podijeli rad, 
hoće li da se održi, pa daje teže dijelove posla vještijim radnicima, koje i 
skuplje plaća, manje vještim daje lakše poslove, a šegrt tako ne dospije nikad 
u prigodu, da bitno sudjeluje kod kakova znatnijeg posla. Prođu godine 
šegrtovanja, a on je ostao na najprimitivnijem stepenu svoga zanata. U manjim 
radionicama rijetko kad se i dođe do osobitijeg posla. 

Zato bi valjalo šegrtske škole tako udesiti, da u njima šegrt može vidjeti 
i raditi onaj dio svoga zanata, koga ne može raditi u radionici kod svoga 
gospodara, jer gospodar takovih narudžbi ne dobiva, ili ih dobiva vrlo rijetko 
kada, a i to dade obavljati onim radnicima, koji to već znadu. 

U Americi skrbe velike tvornice same za svoje šegrte. One ih dadu što 
bolje naobraziti, jer što obrazovaniji radnik, to bolje uspjeva tvornica. No takav 
je radnik bez tvornice — siromah. Takovih tvornica kod nas i nema, ili ih ima 
vrlo malo, t. j. en miniatur su, pa i one same obrazuju svoje radnike. Tvornički 
radnik i nije zanatlija, ali zanatlija lakše postane tvornički radnik, nego li 
tvornički radnik zanatlijom. U Americi imade i takovih škola, koje čine šegrto- 
vanje suvišnim. To su obrtne škole, kakova je n. pr. naša obrtna škola u 
Zagrebu. Ali ne može da svatko ide u obrtnu školu, a obrtna škola opet ne 
može dati one pouke za život, koju daje šegrtovanje kod majstora. Šegrtovanje 
kod majstora uza sve svoje mane ima i svoje prednosti. Tu se uči šegrt pri¬ 
lagođivati rad preraznim prilikama života, a tih mu obrtna škola ne može dati. 
Zato bi valjalo prednosti obrtne škole i majstorske radionice spojiti. A to bi 
bilo tako, da šegrt bude n. pr. prije podne u radionici kod gospodara, a poslije 
podne u školskoj radionici; kod gospodara uči prilagođivati ^trošak, vrijeme, 
trgovina), a u školskoj radionici uči ono, što kod gospodara ne može naučiti, 
jer gospodar nema takova posla (viši, umjetniji stupanj zanata). Ovo je dakako 
ideal, do koga ne ćemo skoro doći, ali ideale valja postaviti, da nam budu 
zvijezda vodilica. - 

Ima zanata, koji se u školama ne mogu praktično izučati, n. pr. dimnja¬ 
čarski, mesarski, sirarski itd. Za ove zanate nema nigdje posebnih škola, svi se 
oni izučaju kod majstora, u Americi u golemim klaonicama, mljekarnicama itd. 
Školske radionice potrebne su ponajviše za tehničke zanate, t. j. za one, koji 
sudjeluju kod gradnje zgrada i općila. 

Velika udruga zidara i graditelja u Chicagu obvezuje svoje članove, da 
svoje naiičnike drže u poslu 9 mjeseci na godinu, a tri mjeseca: siječanj, 
veljaču i ožujak, moraju bditi nad tim, da njihovi naučnici polaze (cio dan) 
tečaj na tehničkoj školi, koju udruga označi. Bez dobre svjedodžbe ne može biti 
šegrt proglašen radnikom. 

Bogataš newyorški Auchmuty htio je da pred kojih 30 godina izgradi 
svoja gradilišta, ali nije mogao dobiti zidara i drugih građevnih radnika. On 
se pomogne na amerikanski način: otvori radničku školu! Nekoliko tjedana 
učio je tamo budući radnik svoj zanat cijele dane, a poslije kroz nekoliko 
mjeseci po večerima. Uspjeh je bio znatan. Po njegovu primjeru otvoriše se 
takove škole i u drugim gradovima. Teorija se uči samo u toliko, koliko je 
radnik mora znati. Općenitoga tečaja za sve naučnike nema. Sto se u školi 
izradi, nije određeno za prodaju. Zidari n. pr. ziđu zid, štednjak, svod. poslije 
se to raskopa, materijal se sačuva za novi tečaj. Ista sudbina stigne modele> 
slike, odljevke od kovine itd. Tu se uče obrti: soboslikarski, elektrotehnički, 
stolarski, tesarski, modelovanje, kovačija, montiranje, uredba za grijanje parom 
i vodom, zidarija, uređenje stropova, kiparstvo, cinkarstvo s limarstvom, 
tiskarstvo. Te sve zanate trebao je Auchmuty kod svojih gradnja. Učenik ne 
mora imati nikakova predznanja. Tko ne pokazuje dara za odabrani zanat, 
bude otpušten iz škole. Škola traje 3—5 mjeseci između listopada i travnja i 
traje tri zime za one, koji ju polaze samo večerom. Naučnici su u dobi od 
17—24 god. U školi se uči n. pr. ime i svrha oruđa; opasnosti od uprljanja 
bojom ili od čega drugoga; čišćenje alata; priređivanje materijala; zatim šutu 
stijene i stropovi, na kojima se slika, tu je drvo, staklo, koža; tu se ziđu zidovi 
s prozorima i vratima, prave se fasade, sastavlja svakovrsni maz, u školskoj 
radionici svaki učenik soboslikar dobije prostor kao sobu, 2X3X3 m., tu su 
stijene i on pravi takove dekoracije, kakove bi kod gospodara rijetko pravio. 
Tako uče kovači (bravari) i drugi naučnici radeći svoj posao pod nadzorom 
učiteljevim. 

I drugi zanati, koji ne spadaju u građevnu skupinu, imadu svoje radn. 
škole. Tako ima i kod nas „krojača akademičara 1 ', koji su svršili „krojačku 
akademiju 11 , t. j. školu, u kojoj su pobliže učili svoj zanat, oruđe, materijal, 
oblike čovječjega tijela (kosti, miščevlje, omjere). Takovih akademija ima za 
brijače i češljare, koji svoje mušterije briju, šišaju i češljaju skoro badava, samo 
da dobiju „objekte 11 , na kojima se uče. 

Jednu manjkavost kod nas moramo naglasiti, ne bi Ii se možda tko do¬ 
mislio, kako bi se uklonilo zlo. Nemamo šegrtskih škola za djevojke. I one 
uče više zanata, krojačiju, češljanje, kitničarstvo, glađenje rublja i pranje, pa 
ipak ne idu nikamo u školu. Ali ako bi se za njih otvorila škola, ta ne bi 


| smjela biti verbalna i literarna, nego praktična, a djevojkama bi se tu morale 
pokazati finoće dotičnoga zanata, koje možda nemaju prigode naučiti kod svoje 
poslodavke. Tada bi one rado išle u takovu školu, a i poslodavke bi ih puštale 
bez prigovora, jer bi vidjele, da njihove naučnice donesu kući iz škole takovo 
znanje, koje će moći u zanatu upotrijebiti, pruži li im se za to zgoda. 

U našim šegrtskim školama uče se šegrti čitanju, pismenim sastavcima, 
računanju, risanju, svega 8 sati na tjedan. Od toga se ne može ništa oduzeti. 
Valjalo bi dakle dodati za svaki zanat još nekoliko sati za usavršenje zanata. 
U tu bi svrhu morala škola imati radionice, oruđe i pošebno pripravljene 
učitelje. Gradovi bi mogli u tu svrhu nešto žrtvovati. 

XII. ŠEGRTSKA ŠKOLA TRGOVAČKOGA SMJERA. 

Obično se misli, da je za trgovca glavno, da dobro znade knjigovodstvo. 
U trgovačkim školama Sjed. Država uči se ponajviše knjigovodstvo. Udesi se 
I to tako, da svaki učenik budne kao trgovac, on dobije svoj kapital (novac, 
I koji vrijedi samo kao učilo u školi), on ga ulaže u robu, prodaje, kupuje 
1 drugu za gotovo i na mjenice, ima đaka bankira, a ima ih i bankrotiranih. U 
I nekim školama svaki je đak trgovac u drugom gradu, pa tako utječe na trgo¬ 
vinu lokalna rijeka, more, željeznica, jezero, gora, industrija itd. Đaci treba da 
pokadšto stupe po dva tri u zadrugu s nejednakim dijelovima kapitala, su¬ 
djeluju kod različnih poduzeća, te se tako izvježbaju u školi kao da su bili 
dugo već godina u comptoiru pod vodstvom brižiia oca trgovca. Izuče tamo 
još i pisanje na stroju i stenografiju. 

Ali to nije dosta. Mi bismo od naših đaka time stvorili knjigovođe, a 
oni misle postati trgovci u dućanu, koji doduše treba da vode svoje knjige 
točno, ali i prodaju robu, koju su prije kupili. Kupiti pak robu za daljnju 
prodaju nije lako, jer tko hoće robu kupiti, za trgovinu mora je ponajprije 
poznavati. I kod nas se uči poznavanje robe, ali ponajvećma iz knjige, po 
opisu, verbalno. Naše trgovačke šegrtske škole nemaju svojih muzeja. Ali da 
ih i imaju, ne bi bilo dosta, da šegrti robu u muzeju samo gledaju. Kao što 
se dijete uči poznavanje svojstva stvari time, što ih razara, tako bi i šegrt 
morao da raznu robu istražuje, i u tom bi bio njegov rad. Time bi se svake 
godine mnogo robe potrošilo, te bi se muzej morao obnavljati, ali drugoga puta 
nema, i bez troška ne može biti škole. Nadalje tu bi trebalo i nekoliko strojeva, 
pomoću kojih se poznaje roba. Tu bi moralo biti vaga, kiselina, epruveta, 
retorti, kliješta i čekića, leća, pa i mikroskop. Nadalje bi valjalo učenika uputiti 
u metodu istraživanja. 

Kakovo je vlakno od svile, kakovo od lana, vune ? Povećalom se to vidi. 
Kako izgleda pod povećalom brašno raznih vrsta? Po čem se pozna najbolja 
kava? Koja svojstva ima najbolje željezo? Kako se čuva mast, žigice, sapun itd. 

Po čemu se prosuđuje koža, krzno ? Kakvo je drvo, kamen* kaučuk, 
guma, vapno ? Sve te stvari morao bi šegrt dobiti u ruke, morao bi ih mjeriti^ 
vagati, ispostavljati vlagi, toplini, svijetlu, suncu, morao bi ih rezati, razbijati, 
izgarati, miješati $ drugima i uopće iskušavati na sve moguće načine. 0 svojoj. 

robi morao bi znati kemiju, fiziku, biologiju, trgovačku geografiju, uopće sve, 
što se o robi mora znati. No do svega morao bi doći sam, svojim iskustvom. 

?! moiao da u školi rješava cijeli niz zadataka, a opažene rezultate da 
bilježi i zaključke stvara sam. Bilježnicu bi morao imati i u njoj neka bi mu 
bilo napisano, što da radi, a opažanja i zaključke neka pribilježi sam. Na pr. ; 
Od dobivene tkanine uzmi jednu nit, .pogledaj je na povećalo, sitnozor; nacrtaj 
kaiakteristiku onoga, što si vidio; pogledaj iz muzealne zbirke pravu i čistu 
nit vune, lana, konoplje, svile, pamuka, nacrtaj karakteristiku i odredi kakva je ono 
tkanina. Isporedi je pomoću vage, sitnozora, trljanja, vrsnoće, izradbe s poznatim 
uzorcima i odredi tvornicu, iz koje je došla. Tako bi se na osobit način imala 
ustanoviti jakost vlakna, trajnost boje, čvrstoća tkiva, čuvanje topline, upijanje 
vlage i t. d. 

Robe ima u trgovini toliko, da je ne bi mogao svaki muzej sakupiti, a 
još manje bi je mogao svaki šegrt proučiti. Ali to nije šegrtu ni svrha. Svaki 
neka proučava onu robu,^ kakvu trgovinu uči. Zato bi škola morala stupiti 
s trgovcem u dogovor. Što on ima u dućanu, to neka šegrt proučava. Time 
će i trgovac radije pošiljati svoga naučnika u školu. 

Ali ni time nije šegrtu pružena potpuna uputa za njegovu budućnost. 
On ne mora da trguje baš samo onim, što je učio u školi i kod trgovca, on 
može da i drugom robom započme posao, a i u trgovinu dolaze nove stvari 
na prodaju. A to sve ne može škola predvidjeti i prema tomu ne može šegrta 
u tom pogledu uputiti. No mi smo spomenuli, da svu robu ne može ni muzej 
sabrati, a kamo li bi je šegrt proučio. Zato valja naglasiti, da je doduše po¬ 
znavanje ove ili one vrste robe važna stvar, no još je važnije, da šegrt nauči 
metodu istraživanja. Zato mu valja češće dati koji predmet trgovine, neka ga 
svega istraži sam načinom i putom, kako će to sam smatrati za najbolje. 
Učitelj samo ocjenjuje rezultate, ili u slučaju zapinjanja — malo pomogne. 

XIII. VIŠE PUČKE ŠKOLE. 

Grundtwig je riješio pitanje, kako da obučavamo seljake, stvorivši svoja 
pučka sveučilišta, škole, u kojima može seljak doznati sve, što hoće, ako se 
to uopće zna. Seljački momci dolaze najviše zimi u te škole, predaje im se 
ono, što oni zažele; ne zažele li ništa sami, predaje im se ono, što školska 
uprava misli, da će biti po njih najbolje. Učeći se sazidali su oni mnoge zgrade, 
opremili ih i uredili, obradili polja i voćnjake, a djevojke nasadile vrtove, od¬ 
gojile živad, spremile rublje i odijelo. 

Za građanstvo nema takovih škola. Naše građanske škole iščezavaju. 
Građani hoće, da se dokinu, a mjesto njih da se otvore realne gimnazije. Sve 
želi postati činovnik, pod zaštitom države, jer boljega ništa ne vidješe. Ima 
slučaj, da se i iz kruga učitelja naših viših pučkih škola podigao glas, neka 
bi se na višim pučkim školama učio latinski jezik. A ipak, kako su više pučke 
(prije su se zvale: građanske) škole važne! One bi imale podati ono praktično 
znanje, koje se dade odmah u životu upotrijebiti. Na srednjoj se školi mnogo 
toga uči, što će učenik trebati kasnije, za razumijevanje daljnjih nauka. One 


pripravljaju učenika, da bude mogao danas sutra slijediti putove neinteresirane 
znanosti, znanosti čiste istine, koja je sama sebi svrha, a da li je ta istina 
korisna ili štetna po ljudstvo, to čista, neinteresirana znanost dalje ne pita, to 
spada pred drugi forum. Zato tko u studiju prema toj svrsi zaostane na putu, 
ne dovršivši nauke, nema prave koristi od znanja, koje je stekao do sada. 
Građanska škola nema, ili barem ne bi smjela imati takove svrhe. Ona je škola 
za praktičan život. U njoj se u svakom razredu može dovršiti školovanje, jer 
što se do tada naučilo, može se odmah do najmanje sitnice upotrijebiti u 
životu. Današnje naše više pučke škole nijesu takove. Pokazat ćemo, kakove 
bi morale biti, po našem mišljenju, da nitko ne bi želio, da se pretvore u 
realne gimnazije. Dapače moglo bi se dogoditi obrnuto. 

Viša pučka škola treba da je pravi nastavak do sada opisane pučke škole 
pomoću rada. Kakova je to škola? Već u zabavištu se traži, da dijete rezultate 
samo pronađe, vlastitom snagom. Zadaci su tako metodički poredani od lakšega 
k težemu, da dijete zapreke može svladati. U pučkoj školi potrebna je učeniku 
bilježnica, koja ga upućuje, što će raditi, on sam to sve izvršava, mjeri, računa, 
bilježi rezultate, prema potrebi crta, pravi potrebne nastroje, istražuje, pa na 
osnovu svega, što je pronašao, zaključuje dalje. On istine pronalazi sam. 
Ovakav postupak, metoda, stavlja pred učenike zapreke, po snazi pomnjivo 
poredane od lakših k težima, koje učenik sa svih strana promatra, istražuje i 
rješava vlastitom snagom; učitelj čuva se toga, da mu kaže gotove istine, pa 
i toga, da mu mnogo pomogne do njih, učenik mora da kako tako obavi posao 
sam. Nije li uspio, počima se sa sličnim slučajem, ali se cilj postavi bliže; 
glavno je, da učenik dođe sam do rezultata svojim iskustvom, pa ma taj re¬ 
zultat bio i nešto niži, bliži, manji, ali do čega je došao je sam. Svaki je uspjeh 
stavio u vatru učenikovu snagu, inteligenciju, pažljivost, opreznost, brižljivost, 
uopće: cijelu dušu. Tako isto trebalo bi da se učenici obrazuju u višim pučkim 
školama. Poteškoće su veće, pitanja složenija; ali sve, što treba svladati,' neka 
je tako metodički poredano od bližega k daljemu, da učenici mogu sami pre- 
stupiti od poteškoće k poteškoći. Napor ih veseli. Svaki svršeni posao po 
jedna je pobjednička trofeja, a ujedno i svjedodžba, koju su dali sami sebi o 
stupnju svoje vrsnoće. A ujedno otkrivaju oni u tim radovima pravu znanost. 
U moralnom pogledu jača ih ovakova metoda time, što oni nalaze slast u 
svladavanju zapreka. Kod nas se za sada učeniku ponajviše govori. Kao što 
se u današnjoj osnovnoj školi životinje, bilje i rude, ljudi i rukotvorine, krune, 
litre, metri i kilogrami pretvaraju kod računske obuke u kugljice, tako je u 
višoj pučkoj školi sve crna ploča: zelena livada, zlatoklasno polje, jezero, kubik 
drva, sve to pretvara se u komade crne ploče, maleni komadi imadu nam pri¬ 
kazivati golema polja, ma da možda još i ne znamo ništa o mjerilu. U zemljo¬ 
pisu eno atlasa, iz koga nas drugi uči po svom ćefu, prirodopis pretvorio se 
u bezbroj slika, fizika pokazuje sjajne i skupe aparate, koje samo učitelj smije 
primiti! Od svega toga učenik je daleko srcem i umom. 

Mi ćemo pokazati u nekoliko primjera iz stranoga svijeta, neka se vidi, 
kako se tamo radi, možda bi se moglo nešto i kod nas u tom duhu učiniti. 

XIV. MORALNI UZGOJ U VIŠIM PUČKIM ŠKOLAMA. 

Moralno uzgajati ne znači siliti mladež, da uči propise. Mladež mora 
moral proživjeti, valja se vježbati u dobru. (Vidi Le Bon, o. c. 214. i si.) Rad 
sam moralan je. Mi ne smatramo radom samo ono, što se rukama izradi radi 
prodaje stvari ili hrane, nego svraćamo pažnju na onaj rad, kojim se dolazi do 
moralnih i umnih tečevina. Zato smatramo tjelesni uzgoj dijelom moralnoga 
uzgoja. Zdravo tijelo, uredan tjelesni život u velike jamči za valjan moralni 
život. Zato valja u višim pučkim školama paziti, da se u tom pogledu ponaj¬ 
prije sve ono sačuva, što je privrijedila briga za osnovnu školu: svjež zrak, 
svijetlo, prostor, toplina, valjana razredba sati obzirom na rad i odmor, ukidanje 
preterećivanja, a u metodama neposredno motrenje i lično učeničko ispitivanje. 
Ali viša pučka škola treba da ide i dalje. Neka se u tim školama goji pleme¬ 
niti šport, samo neka se u tom ne pregoni mjera. Nogomet, lavvntenis, razne 
vrste loptanja, bicikli, trčanje na koturaljkama, sklizanje i sanjkanje, veslanje, 
kupanje, gimnastika, gimnastičke igre, sve to treba da se nađe od vremena do 
vremena u razredbi sati, sve to neka rukovodi škola i time sokoli mladež. 
Treba udesiti zajednička putovanja. Neka se mladež školska uredi kao društvo, 
neka se uvede lagano upravljanje po vlastitim zakonima, a neka se ne zaboravi 
na školsku štedionicu i humanitarno djelovanje njezino. Koedukcija ima svojih 
dobrih strana. Neka se otvaraju zajedničke čitaonice za mladež, neka se pazi 
na sadržaj knjiga i časopisa. Neka se za tu mladež priredi svake godine barem 
jedan savršeniji koncerat, neka se omogući posjet izložbe slika i kipova, kaza¬ 
lišnih uzornih prikazivanja. U prirodopisnoj obuci neka se s potrebnim taktom 
i. oprezom pouči mladež o seksualnoj higijeni. Osobito pak treba joj svestrano 
protumačiti opasnosti alkohola. 

Rekosmo, da mladež mora moral proživljavati. Velik dio morala sadržavaju 
naši plemeniti narodni običaji. I kod tih trebala bi škola da sudjeluje shodnim 
načinom, bilo neposredno, bilo da samo pripravlja mladež. Škola mora da bude 
dio narodnjega tijela, a učitelj narodni svećenik. Osobito pak neka škola su¬ 
djeluje kod patriotskih svečanosti, kako smo to spomenuli već crtajući rad u 
osnovnoj školi. Vatrogasne i pjevačke slave daju prigodu za to, proslave ob¬ 
ljetnice velikih dogođaja, počasti velikim ljudima, to su sve zgode, kod kojih 
mladež viših pučkih škola i tako sudjeluje; zašto dakle da se ovo sudjelovanje 
ne udesi pod pokroviteljstvom škole? Zar u prisutnosti učitelja ne će mladeži 
više koristi donijeti ovakav dodir s odraslim svijetom? Šport i zajednički izleti 
više se u Hrvatskoj danas goje na srednjim nego li na višim pučkim školama. 
U nižim razredima srednjih škola (= razredi viših pučkih škola), barem zagre¬ 
bačkih, opstoje sa znanjem profesora đački igralački klubovi, koji kupuju iz 
svoje članarine lopte i druge potrebne stvari za zajedničku igru. A profesori 
priređuju izlete sa svojim đacima nižih razreda u nešto dalju okolicu (Jastre- 
barsko, Samobor itd.)* 

Već ovakovom brigom za razvoj tjelesne i moralne snage i zrelosti škol. 
mladeži umnožila bi građanska viša pučka škola svoje simpatije kod roditelja 
mladeži. No< po našem shvaćanju spada i obuka u povijesti u sferu moralnoga 

uzgoja. Ta već stari rekoše, da je povijest „magistra vitae“, učiteljica za život. 
Ovu svoju uzvišenu zadaću ne može ispuniti ovakova povijest, koja samo na¬ 
braja kraljeve i ratove, nego pored ovoga valja da povijest prikaže mladeži 
razvoj kulture. Učenici nas sa svojim anakronizmima tako iznenađuju katkada, 
da im moramo tumačiti dijelove kulturne historije. Tako nariše učenik, kako 
Abraham hoće da žrtvuje Izaka — revolverom u ruci; Hrvati doselili su se u 
današnju svoju domovinu s — topovima i puškama; kralj Koloman dovezao 
se do Drave na automobilu itd. U ovakovim zgodama ne može se i ne smije 
učitelj uzdržati od tumačenja. Ali ne valja čekati, dok nam ovakovi slučaji 
dođu neočekivano pred oči. Povijest valja namjerice tumačiti zajedno s kulturom 
onoga vremena. U osnovnoj školi razvija se ukus, duh, za historiju, kako smo 
to već opisali, a sada u višoj pučkoj školi treba da naše zahtjeve podignemo 
na viši stupanj. Evo primjera iz jedne škole u Indianopolisu (Buyse, 122). 
Učilo se o životu u srednjem vijeku, o utvrđenim plemićkim gradovima, njihovoj 
obrani i navaljivanju na njih. U satu za materinski jezik tumačilo se to kod 
čitanja djela ,,Ivanhoe“ od Walter Scota. U satu za ručni rad učenici sagradiše 
od betona takav grad u malom obliku. Tu je bio most na dizanje, rešetke, 
kule, shodovi, stan knežev, stan družine i vojske itd. Sve su to izradili učenici 
u radionici sami svojim rukama pod okom učiteljevim. Jedan dan pravili su 
plan, drugi dan zidove i gotske prozore, a onda unutarnje uređenje. Time su 
proučili ne samo kulturnu povijest onoga vremena, nego i lijepo književno 
djelo, arhitektonske oblike gotike i upoznali se s betonskim radom. Dok 
momci grade grad, djevojke proživljavaju život ondašnjih žena, kako se to 
čini u jednoj školi u Chicagu: Ljeti posijale su djevojke lan, kad je dozorio, 
popukale su ga, namočile, a kad se osuši, one ga stupaju, taru, miču, predu, 
bijele i tku. (To se dakako kod nas sve „prouči" u jednoj „metodičkoj jedinici" 
od jednoga sata!) Škola ima sve potrebne strojeve. Tako se uči ujedno 
bilinstvo i ručni rad, povijest kulture, a mladež se moralno diže. 

Da moralan čovjek bude i agilan, treba da ima ideala. Što smo spomenuli 
kod moralnoga uzgoja u osnovnoj školi, to sve valja činiti i u višoj pučkoj ili 
građanskoj školi. „Narod nije nikada dugo preživio smrt svojih bogova" veli 
Gustav Le Bon (O. c. str. 223.). Kranjčević veli Mojsiji u pjesmi, da će 
umrijeti, jer je posumnjao u svoje ideale! 

XV. UČENJE JEZIKA U VIŠIM PUČKIM ŠKOLAMA. 

Prije svega valja mi naglasiti, da jezik ne smatram jedinim, a ni naj¬ 
boljim sredstvom za izricanje misli u svakom slučaju. Ima životnih prilika i 
pojava, koje se ne dadu nikako opisati riječima, pa i najbolji opis riječima ne 
prikazuje nam onoga, što bi htio da prikaže. Pojave, gdje su boje glavno, 
najbolje prikazuje slika s bojama, tu je riječ siromašna; plastičku ljepotu naj¬ 
bolje nam prikazuje kiparstvo, a mnoga čuvstva najidealnije nam crta glazba. 
Pod pojmom „izraz misli" valja dakle razumijevati ne samo čitanje i pismene 
vježbe, nego i risanje sa slikanjem i modelovanje, koje se danas obično uči 
posve osamljeno, kao zaseban predmet, a valjalo bi zapravo da prati sve 

predmete, sva tumačenja. U učenje jezika spada učenje umjetnosti uopće, no 
samo neka to ne bude opet „učenje" iz knjiga. Svaka vrsta izricanja misli 
neka se uči neposrednim vježbanjem u toj vrsti i motreći najuspjelije uzorke 
takova govora. 

Danas se u našim školama uopće pokazuje samo jedna vrsta izricanja 
misli, a to je riječ. Ne pokazuju se ni slike, ni kipovi, ni glazbotvorine velikih 
majstora, ali se priznaje, da valja pokazati djela velikih pisaca. Ali kako se to 
čini! Sve u izvacima, s komentarima učiteljevim. Nabrajaju se imena mnogih 
pisaca i njihova djela, a bolje bi bilo, da se pročita po koje uzorno djelo, ali 
čitavo, pa o tom se može povesti diskusija, ali se ne mora ni to. Djelo neka 
djeluje samo sobom. Učenicima neka je dozvoljeno, da pitaju, ako što ne 
razumiju. Kad budu čitali koju stvar od drugoga pisca, neka ispoređuju način 
i stil, neka traže razliku i sličnost i tako raspoznaju snagu riječi kod ovoga ili 
onoga. „Ponajprije bacite u vatru sve učene gramatike" veli Gustav Le Bon 
(o. c. 235.). 

Kako da đaka naučimo pravilno pisati? Uzmite novine i izrežite iz njih 
kakovu anekdotu ili oglas, pa dajte to s učenicima ispravite. Pozovite sad 
ovoga sad onoga, da napiše koju vijest za novine, kakav izvještaj na koju 
oblast, .narudžbu za trgovca, ali to neka uistinu ode u novine, na oblasti 
k trgovcu. Praksa neka učenike više pučke škole nauči sve. 

U višim pučkim školama treba da se uče i tuđi jezici i to živi. Do sada 
učilo se sve po gramatici ,i nitko..nije tuđega jezika naučio. Događalo se, da 
ni sam učitelj tuđeg jezika nije taj jezik poznavao, jer ga je i on učio iz 
Slovnice. Učitelje tuđih jezika morala bi vlada prije nego li nastupe službu 
poslati na dulje vremena u onaj narod, koji tim jezikom govori, a poslije ne¬ 
koliko godina opet bi trebalo da pođu u onaj narod ma i na kraće vrijeme. 
Učitelj bi morao učenicima što više govoriti onim jezikom, koji hoće da ih 
nauči. Evo primjera, kako je učio Le Bon tuđe jezike: .„Hoćemo li da znademo 
čitati (t. j, na tuđem jeziku) treba samo očima (visuellement) prepoznavati riječi, 
a nije potrebno, da ih naučimo napamet — ovo je mnogo teže — treba prije 
svega da ih neki izvjestan broj poznamo: Ja sam uzeo jednostavno englesku 
knjigu, koja mi je došla pod ruku, ,,Wakefieldski župnik", a imao sam na jednoj 
strani engleski tekst, a na drugoj riječ po riječ francuski, čitao sam najprije 
redak engleskoga, a zatim redak francuskoga, i to sam ponavljao dotle, dok 
sam mogao razumjeti engleski redak a da nijesam gledao francuskoga. Zatim 
sam prošao na slijedeći redak. Poslije nekoliko dana raspoznao sam u engleskom 
tekstu mnogo riječi, koje sam već vidio, pa sam se morao sve manje i manje 
pomagati francuskim tekstom. Nakon. 15 dana pročitao sam dobar dio engleske 
knjige, ali budući da je pripovijest bila dosta dosadna i budući da u trgovini 
nije bilo sličnih prijevoda, pomislih, ne bih li mogao lagani engleski tekst čitati 
i bez prijevoda. Naručio sam dakle iz Engleske djela Aleksandra Dumasa, pre¬ 
vedena na engleski, koja nijesam nikada čitao. Pokušao sam čitati Monte 
Crista. Kako sam se nadao, razumio sam vrlo malo riječi i nijesam shvaćao 
smisla skoro ni malo. Oslanjajući se na besvijesni rad, koji bi imao svršiti 

time, da pogađam riječi nepoznate po uputi poznatih riječi, nastavio sam ne- 
razumljeno čitanje knjige, čitajući sve po tri puta istu stranica. Nakon tri četiri 
dana tekst se počeo bistriti, a budući da je pripovijest veoma osvajala (etant 
fort captivante), ja sam se živahno zanimao. Ugodnost postade skoro tolika, 
da se prema tome besvijesno razvilo moje poznavanje jezika tako, da sam na 
dušak pročitao polovinu drugoga sveska za jednu samu noć. Bilo je upravo 
mjesec dana otkako sam počeo s engleskm. Okoristio sam se praznicima i 
pročitao sam dvadesetak romana, sve prijevode iz francuskoga na engleski. Ja 
sam namjerice izabirao francuske pisce prevedene na engleski i vazda od istoga 
pisca, bojeći se, da kad bih počeo čitati engleskoga pisca, čije se misli i stil 
razlikuju, da bi mi bilo preteško. Kad sam pročitao sva djela Dumasova, po¬ 
čeo sam čitati roman engleskoga autora, ali, od prve stranice, poteškoće se 
pojaviše. Jedva sam razumio četvrtinu onoga, što sam čitao. Međutim nastavio 
sam, pa kako je bilo kod Monte Crista, došao je besvijesnim radom duha čas, 
kad je čitanje postalo lako. Mogao sam poslije čitati lagano druge autore, ali 
uvijek s nešto poteškoće s početka, kad sam počeo čitati novoga autora. 
Ovome su jednostavni psihološki uzroci, a ja to navađam, da mimogred po¬ 
kažem veliku glupost kolekcija izabranih odlomaka različnih pisaca, koje školska 
oblast (1’ universite) daje u ruke učenicima liceja. 

Ne valja misliti, da učenik, koji će ovako naučiti čitati jezik, ne će znati 
gramatike, znat će je nasuprot potpuno, jer ju je naučio besvijesno praksom. 
Kad pročita stotine puta riječi un happy, u n changeable, u n acceptable, u n-. 
certain, znat će, da u engleskom u n pred riječju znači nijekanje. Tako je i u 
njemačkom, nesumnjivo značenje prefiksa aus, mit, durch itd. razjasnit će 
mu se, ako mnogo puta pročita riječi, kaošto su aufgehen (se lever, dići se) 
mitgehen (accompagner, sprovesti), umgehen (aller autour, obići), nachgehen 
(suivre, slijediti), ausgehen (sortir, izaći), durchgehen (traverser, prijeći) itd. 

Hoće li učenik, koji zna dobro engleski čitati, prijeći na drugi jezik, n. pr. 
na njemački, neka uzme njemačku knjigu, koja je prevedena doslovno, ali ne na 
francuski, nego na engleski, t. j. knjigu, koja je načinjena za Engleze, koji hoće 
da nauče njemački. Kad se uvježba da uzmogne raspoznati nekoje riječi, neka 
se čuva da ne bi pokušao čitati najprije velike klasične autore. Neka započne 
uvijek prijevodom zanimljivih djela iz francuskoga na njemački, n. pr. „Tisuć 
i jedna noć", od čega ima dobar njemački prijevod u dva sveska, ili još bez¬ 
brojne francuske romane, osobito Aleksandra Dumasa, koji su prevedeni na 
njemački u izdanju po 25 centima svezak. 

Opisana metoda, kojom se brzo nauči čitati koji jezik, dade se naravno 
primijeniti na sve jezike, pa i na latinski. Ona sadržaje samo jednu temeljnu 
pogodbu: da se pročita dvadesetak svezaka. Ne treba joj posredovanje profe¬ 
sora, zato je jasno, da je ne bude preporučivao ni jedan profesor. Ja sam je 
opisao zato, jer bi se mogao naći među mojim čitateljima barem jedan otac, 
koji bi uvidio, da njegov sin posvema gubi vrijeme u kolegiju, i koji bi htio 
da ga osposobi, da bude znao čitati jedan ili dva strana jezika." (Dr. Gustav 
Le Bon, 0. c. 244. i si.) 

I ja, pisac ovih redaka, učio sam tuđe jezike istom metodom, ali budući 
da mi nemamo mnogo svojih djela prevedenih na tuđe jezike, ja sam se po¬ 
služio — svetim pismom! Čitao sam njemačko, francusko, rusko sveto pismo, 
a tako i drugih slavenskih jezika, a onda — njihove početnice i knjige za 
pučke škole. To mi je ujedno koristilo u učiteljskom zvanju. Savjet S. Fabkovića! 

Tko znade koji jezik čitati, još uvijek ne zna ga govoriti. U govoru 
slijeva se više riječi u jednu, akcenat preskakuje, vokali su drukčiji nego li 
naši. Tu treba da se ponajprije uho priuči zvucima tuđeg jezika, i baš zato 
treba da učitelj tuđeg jezika što više tim jezikom govori svojim učenicima. 
Malo po malo ohrabre se oni i počmu govoriti pojedine riječi, a poslije kraće 
i napokon dulje rečenice. Gramatike apsolutno ne treba. Djevojke nauče tuđe 
jezike prije nego li dječaci. 

XVI. GEOMETRIJA I RAČUNSTVO U VIŠIM PUČKIM ŠKOLAMA. 

God. 1892. imenovala je „National Educational Association“ u Sjed. 
Državama „Odbor desetorice" (Committee of Ten), koji je proučio naukovne 
osnove i metode i izdao svoje upute 1894. u posebnoj knjizi. Nekoje su danas 
već zastarjele, a nekoje su postale praksom. Ovaj je odbor preporučio, da se 
geometrija uči prije računstva, i to ponajprije geometrija prostora. Tjelesa se 
mogu premjestiti, promijeniti položaj, da ne gube od svoje sadržine, a ne mi¬ 
jenjaju ni formu. Ne crtaju se na ploči i crtanci, nego su tu u rukama uč'ćfe .* 
nikovim. Veličine se zbrajaju dodavanjem, odbijaju oduzimanjem dijelova po;? Č 
jedinih likova. Veličine ne označuju se brojem, nego se ispoređuju neposredno/ 
Tek poslije dođu brojevne velečine, kao umjetne apstrakcije pravih veličing^. ; 
Geometrija je prava tvarna ilustracija logike. Ona se ne može naučiti pukim 
čitanjem i slušanjem. Tjelesa ne mogu se razjasniti učenicima nacrtom, slikoaf^ 
ni reliefom, ona se razjašnjuju sama sobom. Zato treba da učenici sve mjere, 
bilježe, dodavaju, razdjeljuju, te imadu mnogo u tu svrhu priređenih tjelesa. 
Učitelj ne priopćuje poučaka, nego samo označuje put, što da se radi, a za¬ 
ključke treba da izvedu učenici sami. 

U naše vrijeme dižu se prigovori protiv Euklidove geometrije. Duclaux 
član akademije znanosti,- Le Bon, Schopenhauer našli su se zajedno kod po¬ 
bijanja Euklidove geometrije (Psychol. de l’Educ. str. 253.) Mi smo prisiljen, 
priznati, veli Schopenhauer u svom djelu „Die Welt als Wille und Vorstellung“i 
da ono, što Euklid dokazuje, zbilja i jest ono, što on veli; ali ne znamo zašto 
je tako. Osjećamo neugodno čuvstvo, kakovo osjećamo, kad smo prisustvovali 
nizu čarolija, na koje doista za čudo naliči većina Euklidovih pokusa. Kod, 
njega skoro uvijek unilazi istina na mala sakrita vratašca, jer je ona poslje¬ 
dicom slučaja, kakove sporednosti; u nekim slučajima dokazi zatvaraju do 
absurdnosti sva vrata do jednih jedinih, kroz koja treba da prođemo. U drugim 
slučajima, kao u Pitagorinu poučku, vučemo crte, a da ne znamo tome razloga; 
kasnije se vidi, da su to bile pujutuće točke, koje se nenadano sastanu, da 
udovolje radoznalosti onoga, koji hoće da što nauči; proučavajući Euklida, ne 
dobijemo pravih pojmova o odnosima prostora; po mišljenju Schopenhauerovu, 

Euklidova je geometrija tek sjajna absurdnosti Duclaux je zove „strašnim 
dosađivalom, strašilom, pedantnošću, nečim što nada sve usitnjava. On prstom 
upire na glupost, kad hoćemo dokazivati istine, koje vidimo očima, n. p. kojagod 
stranica nekoga trokuta manja je od zbroja dviju drugih, a svako dijete vidi 
i zna, da je pravac najkraći put između dviju točaka. Čemu dokazivati djetetu, 
da su dvije kružnice jednakih promjera — jednake? — a ono ih je načinilo 
istim otvorom šestila! Ta samim eksperimentom dođe se najbolje do istine. 
Svaki poučak u geometriji neka se osniva na eksperimentu, na mjerenju, 
na radu. 

Činjenice ovako dobivene valja pokušati izraziti simbolima — i eto ma¬ 
tematike. Osim s geometrijom treba da matematika bude svezana sa svakom 
drugom naukom. Učitelj matematike mora da se zainteresuje za naukovni plan 
svakoga svoga kolege i njegove pouke razjašnjuje matematikom. 

Ovom zgodom preporučujemo učiteljima viših pučkih škola, da matematiku 
učine učenicima ugodnom pomoću raznih zabavnih zadataka. Ovakovi zadaci 
unose poezije u ovu nauku, pa razvesele i one đake, koji nemaju baš osobite 
volje za matematiku. Takovi zadaci jesu: Pogađanje brojeva, koje drugi misli, 
a ne kaže; pogađanje rezultata unaprijed ; pogađanje, koliko je oka na pokritim 
kartama: pronalaženje ljudi, kod kojih su razne stvari itd. To su zabave Ba- 
. cheta, Meziriaca, Lucasa, Balla, Tartaglie i drugih, koje je skupio i matema- 
’ tjfci razjasnio Dr. Hermann Schubert pod naslovom „Mathematische Musse- 
Jtunđen", Leipzig, Gbschen’sche Verlagshandlung, tri sveska. 

£ 

i 

j2 XVII. PRIRODNE NAUKE. 

K Na zrnu graška, koje klije, može učenik da promatra postepeni razvoj 
organa. Kod takova studija našao je Buyse đake u Philadelphiji. Svaki učenik 
ima nož, škare, kliješta, kist, leću, vrvcu, čašu itd., što sve daje škola na porabu. 
Svaka dvojica imadu mikroskop. Dođe li na red proučavanje klijanja, to učenici 
zrnje stave u klijala, paze i promatraju, izmjenjuju misli i bilježe. Što se u 
ovim radionicama pronađe, to se poslije u predavaonici pobliže razjasni, sin- 
tezira i svede u sistem. Ne proučava se sve bilje, nego samo izabrani tipovi 
pojedine vrste ili samo interesantna faza njihova razvoja. Promatra se stanični 
sastav, način razvoja i rasploda, ovo posljednje kao rezultat historije biljkina 
života. Učenici u svojim bilježnicama sve crtaju, što vide, opisi su kratki. Bilje 
se dobiva iz školskih vrtova i klila. Životinje počimaju učiti obično ribom, 
živom u školskom akvariju. Tu se motri način gibanja i vidljivi organi. Druge 
ribe dobiva zavod iz okolišnih voda. Ispoređuju se i svrstavaju prema opaženim 
obilježjima u razrede. Mikroskop pokazuje, kakove su stanice i ljuske. Učitelj 
bodri učenike, pregledava bilješke i potiče na točnije ponovno motrenje, ako 
je potrebno. Naučiti motriti i činjenice opisati, to je svrha ovomu radu.- Pro¬ 
učava se redom evolucije životinjstva: najprije najniži organizmi, koji su naj¬ 
jednostavniji, te se na njima i sve najbolje vidi, dakle: protozoe, polipi, 
mješice, crvi, mekušci, korepnjaci, kukci, kralježnjaci. Tipovi ili se čuvaju u 

alkoholu, ili se kupe s trga. U mnogo slučaja treba da učenici rasijeku koju 
životinju, da vide unutarnje organe. Za ovaj rad u laboratorijima treba mnogo 
vremena, no zato se uči kvantitativno manje nego li kod nas, ali do svega 
dođe. učenik sam svojim radom. Učiteljeva je briga, da učenika što više uputi 
na vlastit rad, da mu bude što manje trebalo učitelja. 

Fizika se također tako uči: u laboratoriju se radi i motri, u predavaonici 
sve se to sređuje, a katkada se i prije u predavaonici do. nečega dođe spe¬ 
kulativnim putom, a onda se ide u radionice to sve indukcijom omjeriti. N. p. 
Svaka dva učenika imaju tronožni stalak, s vrha objese olovnatu kuglicu i 
zaljuljaju je; urom u ruci broje, koliko njihaja učini njihalo u stanovitom vre¬ 
menu, tako ih upućuje njihov ,,Text-book“, rukovođ. Oni vide, da njihalo učini 
isti broj njihaja u isto vrijeme, bili ti njihaji veliki ili maleni. Poslije uz onu 
olovnu kuglicu objese još jedno njihalo iste duljine, ali je kuglica drvena: 
trajanje pojedinih njihaja je jednako. No sada objese dva njihala, od kojih je 
jedno četiri puta tako dugo kao ono prvo. Sad se veliko njihalo njiše pola¬ 
ganije, dvaput polaganije od maloga: njihaju su u razmjeru s drugim korijenima 
duljine njihala. Sve zaključke pronašao je učenik sam svojim radom. 

Evo nekoliko problema, što ih učenik ima da riješi sam: 1. Nađi sadržaji 
težinu, gustoću različnih čvrstih tvari: drva, željeza, kamena itd. 2. Ustanov, 
težinu niti stanovite dužine; izračunaj duljinu druge niti prema njenoj težini. 
3. Nađi sadržinu staklenke tako, da je vagneš napunjenu vodom ili živom, i 
da je vagneš npr. azu4. Ispitajte elastičnost kaučuka i mesingaste žice i usta¬ 
novite, odgovaraju li pronalasci zakonima. 5. Ustanovite elastičnost drvene 
grede prema njenoj duljini, širini i debljini i pogledajte odgovaraju li vaši 
pronalasci zakonima. 6. Tražite koordinate zadanoj krivulji; načinite krivulju 
pomoću zadanih koordinata. 7. Ustanovi tlak tekućine obzirom na smjer; tlak 
u visinu. 8. Izračunaj tlak uzduha prema težini živina stupca. 9. Ustanovi pa- 
ralelogram 2 ili 3 neparalelnih sila pomoću vaga na pero; 2 i 3 paralelne sile, 
više njih u istoj ravnini. 10. Traži težište četvorinaste daske, trokuta. 11. Isporedi 
masu raznih gustoća. 12. Njihalo — kako je gore spomenuto. 13. Ustanovi 
zakone trenja i tlaka. 14. Radnja kod uspona na kosinu. 15. U koliko se zrak 
dade tlačiti. Pogledajte, da li su ispravni zakoni Mariottovi. 16. Odnošaji iz¬ 
među obujma (volumen) pravilnoga tijela i gubitka težine u vodi. 17. Nađite 
relativnu gustoću nekih tvarina težih i lakših od vode. 18. Gustoća vode prama 
drugim tekućinama. 19. Vagnite nešto u vodi zatim u drugoj kojoj tekućini, 
pa ustanovite razliku gustoće obih tekućina. Vagnite neku tekućinu i vodu u 
istoj posudi, svaku napose, pa dalje označite odnose gustoće. Odredite gustoću 
po metodi Hare-ovoj. 20. Relativna gustoća zraka u boci, koju smo ispraznili, 
21. Teglica, dvije posude spoje se kaučukastom cijevlju; ustanovite pogodbe 
toka vode. 22. Odnosi acceleracije tijela, koje pada. 22. Istražite je li valjana 
ljestvica na toplomjeru. 24. Odredite posebnu toplinu nekoga tijela. 25. Latentna 
toplina kad se tali led. 26. Isto kad se isparuje voda. 27. Koliko je vlage u 
uzduhu u školskoj sobi. 28. Širenje zvučnih talasa; doglasalo. 29. Ustanovite 
odnose između sitnoće zvuka i duljine žice. 30. Odnosi između sitnoće zvuka 

i napetosti žice. 31. Ustanovite odnose između rasvijetljenosti neke plohe i 
udaljenosti svijetla. 32. Kako stoje jedan naprama drugomu kut, pod kojim 
dolazi svijetlo na tijelo, i pod kojim se odbija. 33. Položaj slike u ravnom 
ogledalu. 34. Nađite i označite žarište konveksne leće. 35. Odredite veličinu i 
položaj slike, koju načini konveksna leća. 36. Označite smjer sila vašega 
magneta. 37. Ustrajnost Danielova elementa s 2 tekućine i promjena težine 
kovina elementa. 38. Otporna snaga električne struje u odnosu prema duljini 
žice i razgranjenosti njezinoj. 39. Mjerenje snage električne. 40. Elektromotorna 
snaga elemenata prema dimensijama i broju elemenata. 

Bez kemije ne može biti valjane školske obuke. Nekoje kemijske pojave 
spominju učitelji već u osnovnoj školi. No kemija, koju đaci tobože ,,uče“ 
samo po predavanju učiteljevu, ne vrijedi skoro ništa. Kemija se mora na neki 
način „proživjeti 11 , t. j. učenik mora da sam načini red pokušaja, koji će time 
postati njegov doživljaj, i tako će ih on najbolje razumjeti i najčvršće upamtiti. 
Buyse kaže, da ovaj lični rad i napor čini „veoma elegantnima" metode za 
poučavanje u prirodnim naukama. Evo nekoliko primjera. Učenik dobije na¬ 
štampanu ovakovu zadaću: 

1. Istražite komadić bakra. Grijući ga u pokusnom stakalcu opažate li 
kakove pojave? Rastapa li se u vodi? Koja druga svojstva ima bakar? 
2. Postavite komadić bakra u pokusno stakalce, u kojem je razređena dušična 
kiselina. Pomnjivo bilježite pojave, koje će se pokazati. Kada prestane djelo¬ 
vanje dušične kiseline, prelijte je u porcelansku zdjelicu, isparite je postavivši 
zdjelicu na kovnu pločicu i nad Bunsenovu lampu; grijte polagano i osobito 
pazite, da ne biste prenaglo grijali, kad započme sušenje. 3. Kad se sve ohladi, 
obavite s preostalom tvari iste pokušaje pod prvom točkom. 4. Isparite li 3—4 
kapljice dušične kiseline u eprouvetti, hoće Ii vam ostati jednaka tvar, kao 
kad ste isparivali bakar i dušičnu kiselinu? lsporedite toč. 3. i 1., i uvaživši 
4, izvedite nauku i branite je sa sigurnošću upirući se na svoju eksperimen¬ 
talnu točnost. 

Drugi primjeri: 1. Pošto ste istražili živin kis, stavite ga jedan i po 
centimetra u tubu dugačku 15 cm. i 8 mm. promjera; očistite je izvana i 
ustanovite, vidi li se kakva nova tvar na stijenama iznutra. Pokušajte, bi li se 
tinjajuće drvo upalilo plamenom, da ga postavite nad otvor eprouvette. 2. Grijte 
taj kis u pokusnom stakalcu i grijući ga pokušavajte isto. Hoće li biti različne 
posljedice od onih pod 1? 

Evo nekih zadaća, što ih učenici po amerikanskim školama lično rješavaju 
eksperimentom: 1. Toplina izvodi kemičke promjene. 2. Doticaj i kemičke 
promjene: Cu+HN0 3 . 3. Isto sa:. Zn-j-HjSCL. 4. Isto sa: St+HN0 3 . 5. Do¬ 
bivanje kisika. 6. Svojstva kisika (pokušaj sa sumporom). 7. Isto s drvnim 
ugljenom. 8. Isto s fosforom. . 9. Isto sa željezom. 10. Dobivanje dušika. 
11. Dobivanje ledaca (alauna) iz alaunom zasićene vode, eflorescencija, deli- 
kvescencija. 12. Rastvaranje vode pomoću sodiuma. 13. Prekapljivanje otopine 
bakrenog sulfata. 14. Dobivanje vodika. 15. Lakoća (mjehurići od sapuna). 
16. Lakoća vodika. 17. Upaljivost. 18. Izgaranje H daje vodu. 19. Rastvaranje 

vode električnom strujom. 20. Kako se dobiva dušična kiselina. 21. Kako dje¬ 
luje na kositar, kako na bakar. 22. Dobivanje dušičnoga kiša. 23. Djelovanje 
vapna, sode kaustične, i lužije na amonium chlorur. 24. Amoniak plin. 25. Do¬ 
bivanje chlora, njegova svojstva. 26. Djelovanje sumporne kiseline na kuhinjsku 
sol. 27. Dobivanje chlorne kiseline, njezina svojstva, neutralizacija. 28. Miješanje 
i kemički spojevi. 29. Rastapanje fizičko i kemičko. 30. Djelovanje ugljena na 
otopine. 31. Reducirajuće djelovanje ugljena. 32. Ugljična kiselina i vapnena 
voda. 33. Dobivanje ugljične kiseline, njezina težina. 34. Učinci kiselina na 
karbonate. 35. Dobivanje karbonata. 36. Dobivanje ugljikova kiša. 37, Ugljikov 
kis, kao sredstvo redukcije. 38. Narav plamena. 39. Dobivanje broma. 40. Bro- 
mova kiselina. 41. Dobivanje joda. 42. Jodova kiselina. 43. U čemu se jod 
rastapa. 44. Djelovanje joda na pjenicu. 45. Fluorna kiselina rezbara. 46. Kri¬ 
stalni sumpor. 47. Amorfni sumpor. 48. Djelovanje sumpora na kovine. 49. Do¬ 
bivanje sumporovodika. 50. Njegovo djelovanje na soli. 51. Dobivanje ugljikova 
kiša. 52. Bijeljenje sumpornim kišom. 53. Dobivanje sumporne kiseline (za¬ 
jednička vježba čitavoga razreda). 54. Izgaranje fosfora. 55. Marshov pokušaj 
s arsenom. 56. Zgušćivanje arsenove kiseline. 57. Dobivanje antimona. 58. Kalij 
u pepelu drva. 59. Kalij i voda. 60. Dobivanje kalijeva karbonata. 61. Kalijev 
nitrat i drveni ugljen. 62. Pokušaji s plamenom kalija i natrija. 63. Ishlapljivanje 
amonium chlorura. 64. Istraživanje vapnene vode. 65. Sadra. 66. Djelovanje 
cinka i željeza na bakrene sulfate. 67. Izgaranje magnezija. 68. Natrij i bakren 
sulfat. 69. Analiza srebra u novcu. 70. Dobivanje srebrna chlorura. 71. Djelo¬ 
vanje olovnoga acetata na cinak. 72. Chromat i bichromat kalijev. 73. Dobivanje 
barija. 74. Djelovanje vode na olovo. 75. Bakar i živa. 76. Aluminij i natrij. 
77. Aluminij u chlornoj kiselini i sodi. 78. Alaun i natrijev karbonat napose i 
pomiješani. 79. Snaga vode kojom rastapa tvari; kvantitativni pokušaj. 80. Sa¬ 
stavljanje klorovodične kiseline u plinovitu stanju. 81. Pokušaj na temelju 
zakona stalnih proporcija. 82. Sastavak dušične kiseline. 83. Gustoća vodika. 
84. Specifična težina ugljične kiseline. 85. Specifična težina alkoholove pare. 
86. Atomska težina. 87. Toplina kod isparivanja i kod talenja. 88. Ustanov¬ 
ljivanje tvari po njihovim karakteristikama. 89. Smiješana je sol, chlornatrij, 
chloramonij, chlorbarij, razlučite ih! (Buyse, str. 257. i si.) 

Ovakove pokuse izvađaju tamo učenici od 14—15—16 godina. Za svaki 
pokus dobije učenik potanku uputu. Tu je ponajprije nabrojeno, što sve treba 
za pokušaj: epruveta, sumpor itd., zatim je napisano, kako da složi to sve, da 
uzmogne učiniti ono, što je zadano; tu je i narisano sve to. Učenik napiše 
svoja opažanja i zaključke. 

Prirodne nauke imadu samo onda uzgojnu vrijednost, ako su eksperimen¬ 
talne. Obzirom na pokušaje u fizici i kemiji, moramo naglasiti, da nijesu opasni, 
ako se izvode s malim količinama. Gledom na trošak, i taj nije golem, ako 
čovjek hoće da štedi, pa ako izradi sam, odnosno izrade učenici sve, što ikako 
mogu izraditi sami, čime se osobito ingenioznost izoštrava. Zanimljivo je što 
nam obzirom na trošak za strojeve pripovijeda Gustav le Bon u spomenutoj 
svoj knjizi (str. 269.). Za 35 franaka, veli on, može se u Engleskoj ili u 


Njemačkoj kupiti sve, što treba za optiku, t, j. polarizaciju i difrakciju (leće, 
prizme, materijal za spektralnu analizu), a to bi u Francuskoj, napravljeno 
luksuriozno, kako to francuski konstruktori prave, koštalo više od hiljadu 
franaka. Za jednaku svotu možete dobiti sve, što treba za elektricitetu. Brošura 
koja je kolekciji dodana, pokazuje, kako da se kojih 500 pokušaja izvede’ 
među tima ima ih veoma interesantnih n. pr. izmjerite otpornu snagu (rezistancej 
termoelektričnoga elementa, isporedite rezistancu od 1, 2, 5 ohma, načinite od 
materijala iz zbirke spektroskop i ustanovite trakove ražarenih kovina, načinite 
polariskop, načinite zemaljski dalekozor s mrežicom i izmjerite njegovo uve¬ 
ćavanje, načinite sekstant s reflektorom, nastroj za difrakciju, istražite jesu li 
plohe staklene ploče usporedne itd. U Engleskoj i Americi experimentiraju đaci 
u laboratorijima, a učitelj kritikuje dobivene rezultate. Obučava se po metodi 
„ponovnih otkrića 1 ' (the method of rediscovery). Ne traži se doduše, da učenici 
sami otkriju zakone prirode, ali se traži da učenici motre, paze, ispravljaju sami 
svoje zabune i pogrješke. Veoma dragocjeni su savjeti učenjaka Dumasa. Na¬ 
dahnuća, veli Dumas, imamo tražiti mnogo više u prirodi nego li u knjigama. 
Čovjek nije izumio fizike; što je slučajno opazio, toga se prihvatio duhom, on je 
promijenio pogodbe, pa je odatle izveo nauku. Uvjeravati mlade ljude, da ljudski 
duh može i prijeći pored čina, koji je osnovka svakomu važnijemu otkriću, 
da znanost može stvoriti samim umovanjem, to znači spremati državi (pays) 
mladost oholu i neplodnu. Ne znam, kako bih što većma preporučio učiteljima 
fizike, da započmu tumačenje svih velikih teorija vjernim historijskim putom,' 
i prema potrebi, točnom reprodukcijom pokušaja, kojim je započeo pronalažač 
... Ima li skromnijih sredstava od onih, pomoću kojih osnovali su modernu 
fiziku Volta, Dalton, Gay-Lusac, Biot, Arago, Malus, Fresnel? — Tako je 
pisao Dumas prije pedeset godina. Obzirom na preporuku, da historijskim 
putom pođemo tumačeći nove poučke u znanost, opaža Le Bon, kako se tim 
putom učeniku može rastumačiti zašto OErstedt nije dugo mogao uspjeti; 
osnovni pokus za indukciju danas je lako ponoviti, ali je on dao mnogo posla 
Faradayu. Povijest otkrića neizmjerno je važna. Malo je učenjaka, koji su 
shvatili uzgojnu vrijednost otkrića, veli Le Bon. Englez Michael Forster pre¬ 
poručuje tu metodu, „kojom jedinom može se učenik nadati, da će sebi pri¬ 
svojiti barem nešto duha znanstvenoga istraživača." U francuskoj komori 
preporučio je ovaj duh Ribot (13. II. 1902.): „Naučimo li učenike ne samo 
pozitivne poučke, brojeve, sve što je tehničko, sve što se zaboravi, ali uputi 
li ih se na put, koji su slijedili ljudi, da stvore znanost naših dana, ako im 
se pokaže, kojim naporom, kojom metodom uzdigao se duh ljudski do vječnih 
istina, ako im se priopći historijat otkrića Pasteurovih, može se zahvatiti inteli¬ 
gencija, ali i još nešto, što je plemenitije od inteligencije, a to je srce djeteće." 

XVIII. RUČNI RAD U VIŠOJ PUČKOJ ŠKOLI. 

Izvođenje pokušaja u fizici i kemiji, gojenje prirodnina i pokušaji s njima 
mjerenje duljine, težine i obujma, sve to treba da bude učenikov rad u školi j 
ali je potrebno, da učenik i na specijalan način uči ručni rad, da upozna raznu 

građu i različno oruđe, da se uputi, kako se koji materijal obrađuje, čemu 
može poslužiti, kojim oruđem i kako možemo njim najbolje ovladati. 

Godine 1868. uveo je Viktor Della Vos u carsku tehničku školu u Moskvi 
pouku u rukovanju s oruđem za izrađivanje drva i željeza. 1876. prikazao je 
svoju metodu na izložbi u Philadelphiji. Ravnatelj tehnološkoga zavoda u Bo¬ 
stonu, Runkle, opisao je metodu Della Vosa. Djelo je doživjelo sjajan uspjeh. 
U njemu nije Runkle predočio samo korist, koju od ovakove obuke imadu 
tehničari, nego je sretno prikazao i veliku vrijednost ručnoga rada po opći 
uzgoj pojedinaca. Runkle je u više škola uveo ručni rad, a 1879. u Saint 
Louisu otvorio „Manual training high school“. No najveće zasluge za ručni 
rad stekao je u Sjev. Americi C. M. Woodward. On je na mnogobrojnim 
skupštinama učitelja srednjih škola oduševljeno predavao i jasnio pojmove o 
ručnom radu, i rezultat je sjajan: Na svim srednjim školama u Sjed. Državama 
uči se i ručni rad po načelima, u glavnom, Woodwardovim. Vidi njegovo djelo: 
Manual industrial and technical Education in the United States 1904. Tamo u 
školama za opće obrazovanje, koje polaze dječaci premci našim dječacima u 
višim pučkim školama, uče dječaci 1. Izrađivanje drva; stolariju, tokariju, in- 
dustrijalno modelovanje, a gdjegdje radnje s ebanovinom; 2. Izrađivanje, kovine: 
kovanje željeza i ocijeli, razne opreme od kovine prostom rukom i mekanički; 
u nekim školama temelje radnje sadrom i lijevanjem. Djevojke, koje polaze školu 
zajedno s dječacima, uče kućanstvo, šivanje, kuhanje, kitničarstvo. U nekim 
školama izrađuju djevojke dječački ručni rad. Dječaci izrađuju seriju modela, 
ali ti modeli skoro se u svakoj školi ponešto razlikuju od drugih, a i godinama 
izmjenjuju se u istoj školi. To nije slčjd, ali se rodbinstvo sa slojdom ne 
može zanijekati. 

Ovi modeli valja da se katkada nacrtima razjasne. Poradi toga valja 
uputiti učenike u osnovne pojmove projekcija. 

U stolarskoj radionici često se nalaze i tokarske klupe, katkada s elek¬ 
tričnim pogonom, ili uopće s pogonom, koji dolazi izvana. Oprema tokarske 
klupe s mekaničkim pogonom dođe na 125 kruna (u Americi), a okrećeš li 
kolo sam nogom, takova klupa dođe na 65 kruna; trošak za materijal za 
učenika na godinu dođe na 8 kruna. Karakteristika instalacije svih strojeva u 
školama jest, da nigdje nema zaštitnih mreža ili limenih ili drvenih ploča, da 
se ne bi učenik unesrećio. Čuvaj se sam! Tomu se priučaju tamo ljudi od 
djetinjstva. Tamo nema brklji ni ograda ni uz željezničku prugu! Pazi sam, 
budi trijezan! 

Nije dosta da učenici poznaju drvo; treba da pokušaju, kako se izrađuju 
stvari od roga i kosti, treba da svaki sam svojim okom vidi, kako se radi i 
da svojom rukom izradi što od kože, gume, kaučuka, platna, sukna, pustenine, 
treba da upozna vlakna lana i konoplje. Treba da pokuša složiti nešto od 
ljepenke, od stakla. To je sve veoma intelektualan rad, osobito pak kad se 
prođe na lijevanje kovina. Prije toga prave se odljevci od sadre, da se učenik 
uputi u prvo rukovanje kod stvaranja negativa, a tada se prijeđe na kovinske 
odljevke. Gdje nema peći za veliku vatru, da se može lijevati željezo i odjek 


tu se prave odljevci od olova, kositra i bakra. Trošak ljevaonice s pećima i 
svim oruđem za 24 učenika iznosi u Prattovu zavodu u Brooklinu 1780 kruna. 
Obučavanju u lijevanju posvećuje se obično 50 sati. Lijevanje upoznaje učenika 
s nekim svojstvima kovine, koja prije nije poznavao: talenje, miješanje s drugim 
kovinama, izgaranje i mnoga druga. Amerikanski pedagozi daju zato modelo- 
vanju i industrijalnomu umjetnomu lijevanju jednaku vrijednost kao klasičnim 
predmetima. 

No najvećma vole učenici, po uvjeravanju Buyseovu (str. 307), kovačiju. 

I taj je rad pred više od dvadeset godina uveo Woodward u amerikanske 
srednje škole. Učenici vide, da je tu mnogo toga od važnosti, što su oni 
smatrali prije sitnicom. Tu je prvo čudo priređivanje ognja, da se dobije po¬ 
trebna temperatura i da se ugrije ono mjesto, koje će se kovati, ali da nam 
željezo ne izgori, ne oksidira, a treba i gorivo štediti; nadalje je interesantno 
vlastitom rukom i mišicom ocjenjivati snagu udaraca, otpor nakovala, sve pod 
različnom toplinom. U mnogim školama kuju učenici prije stvari od olova, 
n. p. jedan pravi kut, kvačicu itd., a onda se prihvate željeza; zanimljivo je 
svarivanje željeznih krajeva, katkada pomoću bakra i boraksa. Poroznost, ho¬ 
mogenost, kohesija, trajnost kovina ne može se u školi bolje proučiti. Sjajne 
i bogato opskrbljene kovačnice za 24 đaka, mijehove kreće stroj, dođu u 
Americi na 9425 kruna, u što je uračunana i ventilacija 1200 K. Svaki đak 
ima svoj oganj, nakovalo i drugo oruđe. Kovanju posvećuje se 150 učevnih 
sati u svemu. 

Kovanje užarene kovine nije tako interesantno kao obrađivanje hladne. 
Tu je osobito važno ađustiranje. Počima se glađenjem i dotjerivanjem kojega 
komada, što je izljeven, a onda se nastavlja vrtanjem okruglih i uglatih lu- 
kanja, lijepljenjem (lotanjem) dvaju komada itd. Za 24 učenika stoji oruđe za 
ovaj posao 2580 K. u Americi. Tu je tokarska klupa za željezo, blanjalo za 
željezo, tu su nakovala, brusovi, šmirgli, itd. Oruđe je najnovije konstrukcije. 

Izrađivanje hladna željeza vodi u limariju, u graviranje i emailliranje 
kovina. Za 24 učenika zapada uređenje ovakove radionice 1500 K. Ima i pučkih 
škola, koje izrađuju lim, n. p. u Oak Park, Illinois, gdje je i propagator ovoga 
rada Franck G. Sanford, izdavač smotre „School Arts Book“. U nekim sred¬ 
njim školama Washingtonskim, Baltimorskim i Chicagoskim izrađuju se od 
bakrenoga lima izbijanjem prave malene dekorativne umjetnine. 

Brooklinska škola, na kojoj je ravnatelj Larkins, imade svoju štamparnu, 
u kojoj se učenici vježbaju u slagarstvu. Štampaju svoje sastavke, pa ako su 
i početnički, ovo štampanje djeluje u uzgojnom smislu više nego li samo 
pisanje. 

Nijedan od ovih i drugih ručnih radova ne izvodi se u školama u tu 
svrhu, da se od učenika stvore zanatlije, nego se svaki rad obavlja kao sred¬ 
stvo za uzgoj, za oplemenjenje učenika. Pored klasičnih humanističkih predmeta 
preduzimaju se i „tehnički humanistički". Pa ma učenici, koji se ovako uzgajaju, 
postali činovnici, liječnici, trgovci, gospodari (ratari), graditelji ili rudari, ovakav 
uzgoj svakomu je od njih koristan. 

Svaki ručni rad sprovađa se crtanjem. Tu se već od pučke škole upućuje 
mladež u projekcije, t. j. priopćuje joj se, kakova je stvar, koju ima da izradi, 
kad se gleda s prijeda, kakova je gledom odozgor, a po potrebi i strance. 

Pored ovoga konstruktivnoga crtanja njeguje se i dekorativno. Tu se 
priopće učenicima principi umjetnosti, historijat njihov, a sve se pokaže na 
slikama i fotografijama glasovitih umjetnina. Svaki učenik one ornamente, koje 
je sam složio (izumio), izradi u sadri (modelovanjem), bakru ili željezu, na 
koži, na tkanini itd. Kod risanja upotrebljavaju se'sva pomagala i sve tehnike 
olovka, ugljen, aquarel, pastel, uljena boja, guache itd. 

Ručni rad ovakova roda osvaja učenička srca školi. Buyse veli, da u 
Saint Louisu 50°/ 0 onih učenika, koji su stupili u srednju školu, svršavaju tu 
školu, a naša (belgijska) statistika daleko je od toga broja. Djeca, kojoj je 
manjkala svaka ambicija za verbalne pouke, često se pod utjecajem ručnih 
radnja prihvate i ovoga napora (verbalnoga učenja), jer su već osjetila ugod¬ 
nost uspjeha. Moralni je uspjeh velik, disciplinu je lakše uvesti, a najveća 
želja učenička jest, da bi i kod kuće imali radionice. Djeci teškoj u mišljenju 
i govoru pribavi ručni rad mekaničku spretnost, te se mogu izjavljivati na 
drugi način. Ručni rad traži, da dijete sudi, motri, da mu je ruka sigurna, taj 
rad svjetla sposobnosti, koje poučavanje u razredu gotovo i ne dira. Intelek¬ 
tualna snaga djetetova može biti golema, ali joj ne mora biti sjedište u me¬ 
moriji i ne mora se dati probuditi klasičkim naukama. U klasičkim školama, 
veli Francis A. Walker, ne mogu se razvijati učenici, koji su spretni u ruko¬ 
vanju sa stvarima, točni u tumačenju pojava, ali im je mrsko svako memori¬ 
ranje i ponavljanje tuđih mišljenja, koji nemaju mnemonike ža riječi. Mnogi 
učenici, koje radi toga vrstaju među zaostale, često su normalniji od odlikaša. 
Poučavanje u školi svjetla samo neke sposobnosti. Kako se obično misli, da 
dobrim radnikom može postati i čovjek slabe inteligencije, to svatko pokušava 
najprije, da postane kakav činovnik, prezirući posao svoga oca. Da je to rđavo 
mišljenje, dokazuju trgovačke kombinacije, konstrukcije strojeva, za što sve je 
treba veoma mnogo inteligencije. U školi s pomoću rada uvjeravaju se učenici 
o tome sami i neprestano. U očima njihovim raste vrijednost rada, misao se 
o radu u njima oplemenjuje, jer vide, da rad traži visoke sposobnosti. Tu je 
nacrt, koji treba znati načiniti i razumjeti, tu je sve logično i znanstveno. 
Izrađivanje svakoga novoga objekta jest izlet u vrt novih misli i otkrića. Mj 
smo na pragu stogođišta otkrića, koja će umanjiti ljudske napore i stvoriti 
čuda lagodnosti i udobnosti. Zemaljski raj nije za nama, nego pred nama, kažu 
neki poetično. 

A što da rade djevojke u višim pučkim školama? Za njih je u tom 
pogledu bolje poskrbljeno: Uče siti, krojiti, kitničarstvo, uče kuhati, spremati 
i čistiti sobe, prati, gladiti, hraniti kokoši i drugu živad, saditi u vrtu povrće 
i cvijeće, cijepiti voćke i ruže. Sve se to uči gdjegje i kod nas; za ove poslove 
barem ne trebamo lomiti koplja. Znanost treba da i one uče ličnim eksperi¬ 
mentom. Mogu je učiti i u kuhinji i kod drugoga gospodarstva. Što treba za 
gorenje ? Kako se vatra pojačava, kako gasi ? Kako toplina stvara zračnu 


struju, promaju ? Kako se može promaja pospješiti ? — to su pitanja, koja se 
najbolje rješavaju eksperimentom u kuhinji, samo treba da iskustva vodi uči¬ 
teljica. Ništa se neka ne uči empirički, nego sve metodički, po principima 
Hranivost pojedinih sastojina hrane neka je poznata učenicama, neka se bro¬ 
jevima ustanovi. Vagom i toplomjerom neka se mjeri, kuhinja neka je pravi 
fizikalno kemički laboratorij djevojaka u građanskoj školi. I ovaj rad neka 
bude u prvom redu uzgojan, kao što to mora biti povijest, literatura, prirodna 
znanost. Neka se ne zaboravi poradi ove uzgojne misije rada na umjetnost, 
na umjetne radnje, umjetni ženski obrt, a što se radi neka je narodno: jezik 
u radu, ornamenat, tehnika, jela, sve neka je narodno hrvatsko. U sve djevojačke 
škole valja još uvesti nauk o uzgoju prema principima škole s pomoću rada 

XIX. UČITELJSKA ŠKOLA. 

Kako da se obrazuje učiteljstvo osnovnih škola, to su već ustanovile 
učiteljske skupštine naprednih zemalja, a zakonodavci su ponešto od toga i u 
život priveli* Učiteljstvo i profesori pedagogije svih obrazovanih zemalja traže, 
da učitelj osovnih škola steče sebi ponajprije sve opće znanje, t. j. da svrši 
potpunu srednju školu s maturom — većinom se prvenstvo daje realci — a 
za tim da uči pedagogiju na sveučilištu; misli se, da bi se pedagogiju moglo 
na osnovu potpuna općega obrazovanja, u odraslijoj dobi, te uz odlične pro¬ 
fesore proučiti u dvije godine; ujedno bi pedagogiju na tim predavanjima prou¬ 
čavali i profesori srednjih škola, čime bi se doprinijelo općoj želji, da se pre¬ 
mosti jaz između osnovne i srednje škole; nadalje bi učitelj osnovne škole, koji bi 
nadopunio pedagoški ispit ispitom iz koje znanosti, mogao postati učiteljem na 
srednjoj školi, pa i na sveučilištu, ako bi daljnjim pogodbama udovoljio; da 
bi na ovaj način opustjele osnovne škole, da ne bi bilo učitelja na selu: ta je 
bojazan upravo smiješna, jer kad su sva mjesta na srednjim školama popunjena, 
onda se uzimaju mjesta na pučkim školama! 

Obrazovanje na sveučilištu, to je ideal učiteljstva. Time bi učiteljstvo 
steklo i veći ugled i bolju plaću. No učiteljstvo se ne bori za obrazovanje svoje 
na sveučilištu samo radi plaće i ugleda; to dokazuje već i ta činjenica, što 
se u redovima učitelja osnovnih škola, koji se bore za obrazovanje na sveuči¬ 
lištu, nalaze i svi sveučilišni profesori pedagogije. Ovi naime ljudi, profesori 
pedagogije na sveučilištu, proučili su i vazda proučavaju pedagoške nauke 
u trančine, pa su vidjeli, da za proučavanje te nauke treba temeljita opća 
obrazovanost kao nužno predznanje, i odraslije doba i s njom pridošla zrelost, 
da se pedagogija i njezine pomoćne znanosti mogu shvaćati. 

To su ideali, ali nijesu najviši. To su ideali prema sadašnjim prilikama, 
ideali bez sumnje veliki, koji otvoraju učitelju osnovnih škola vrata napredovanja 
i slobode u znanosti i istraživanju. Ali to ipak nije ideal bez prigovora. Prigo¬ 
vori proizlaze odatle, što se i samoj srednjoj školi, na kojoj bi učitelj imao 

* Vidi moj članak: Sveučlišna naobrazba učitelja, Preporod 1906. 

da steče opće obrazovanje, prigovora. Ostavimo te prigovore, jer nam nije 
svrha ni pozvanje, da prosuđujemo srednje škole, i vratimo se k našoj školi 
s pomoću rada. Za ovakovu školu mogu se najbolje obrazovati učitelji i opet 
samo u školi s pomoću rada više kategorije, a to današnja srednja škola nije. 
Zato neki pedagozi misle, da je za obrazovanje učitelja osnovnih škola najbolja 
posebna učiteljska akademija od šes.t godišta: u prva četiri pružalo bi se 
učiteljskomu pripravniku opće obrazovanje kao u višim razredima srednje škole, 
samo bi se to znanje prilagodilo u toj učiteljskoj pripravljaonici budućemu 
pozivu pripravnika, a u viša dva godišta proučavala bi se specijalno pedagogija. 

Ima pedagoga, koji ističu, da nije na odmet učiteljskomu staležu, ako 
u njemu ima ljudi s klasičnim predobrazovanjem, t. j. sa svršenom čistom 
gimnazijom. Moralo bi se dakle dozvoliti učenicima s gimnazijalnom maturom, 
da mogu doći u strogo pedagoški odio učiteljske akademije. Klasičkom nao¬ 
brazbom ne smatramo samo znanje latinskoga i grčkoga jezika, te smo pristaše 
onih mnogobrojnih profesora n francuskoj anketi za reformu obuke, koji su 
izjavili, da se klasično obrazovanje može podati i bez znanja tih jezika. Obilna 
knjižnjica grčkih i rimskih autora u izvrstnom prijevodu može dobiti za 10 
franaka, veli Gustav Le Bon (str. 133. Psychol. d. E.) 

Danas nitko — ni profesori ni đaci — ne znaju latinski ni grčki! Dr¬ 
žimo, da bi se čitanje onih prijevoda moglo uvesti i u realne razrede, u satove 
za povijest i literaturu. Ali ne bi nikako bilo dobro, kad bi svi učitelji osnovnih 
škola imali samo klasično predobrazovanje, dapače bi ova jednostranost bila 
štetna. Posve je prirodno, da su pobornici škole s pomoću rada uvjereni, da 
je potrebno, da mnogo više učitelja bude s realkom osnovkom za pedagoško 
obrazovanje. 

Pa hajde da pogledamo, kakova bi bila ta škola, ako bismo je udesili 
prema principima škole s pomoću rada. 

XX. OPĆE OBRAZOVANJE U PRVA ČETIRI GODIŠTA 
UČITELJSKE ŠKOLE. 

Mi ćemo pokušati da pokažemo kakovo bi imalo biti opće obrazovanje 
u učiteljskoj školi u prva četiri godišta, a pri tom mislimo, da su u nju upi¬ 
sani učenici, koji su do tada bili u školi s pomoću rada niže kategorije. Uči¬ 
teljski pripravnici moraju se u ova 4 godišta materijalno pripraviti za učitelje 
na svim onim školama, t. j. na osnovnoj, produžnoj, šegrtskoj svih vrsta i 
na višoj pučkoj školi. 

Do sada naveli smo toliko primjera za metodu u školi s pomoću rada, 
da nije potrebno da donesemo za svaki predmet novih primjera za učiteljsku 
školu, a i prilike nijesu pogodne detaillnoj demonštraciji. Mi ćemo samo u 
glavnom obilježiti tu školu. 

U učiteljskoj školi s pomoću rada nema mnogo razreda (soba) za slušanje 
s ovakovim klupama, kako su sada škole uređene. Ali zato ima mnogo radio¬ 


nica i laboratorija sa stolovima i oruđem za učenike. Nijesu te radionice tu 
za to, da se od budućih učitelja stvore zanatnici, nego da se budući učitelji 
već kao đaci uživu u metodu istraživanja. Oni treba da postanu samostalni 
ljudi, ljudi od inicijative, kakovih treba školi, selu i mladeži. Zato se imade 
sve, što se uči u toj školi, ovako obraditi: 1. Sve valja mjeriti. Ne mislim 
time samo na geometrijsko mjerenje površine u sadržaju. Mjeriti valja snagu 
elektrike, svijetla, topline, tlaka, otpora, gibanja, svojstva plinova, tekućina, 
krutih stvari, njihove zamjenične utjecaje. Svi učinci u prirodi moraju se^znati 
prevesti u brojeve i sve se to mora znati prikazati diagramski, crtom. Učenici 
treba da se posve upute u rukovanje s vagama, barometrima, toplomjerima, 
areometrima, dinamometrima, sa svim vrstama mikrometara za razne pojave. 
2. Sve valja ispoređivati. U tu svrhu valja sve bilježiti, sve sam raditi, valja 
eksperimenat ponoviti uz izmijenjene prilike, valja Baconovu induktivnu me¬ 
todu upotrijebiti na svim mjestima i u svim smjerovima. Učenici ne moraju 
doduše da sami otkrivaju zakone prirode, eksperimenat, koga će izvesti, mora 
im biti zadan, ali rezultate moraju pribilježiti u svoje bilježnice, a profesor 
neka ih pročita i prosudi. U školi s pomoću rada ima dakle i profesor 
prirodnih nauka posla sa — zadaćnicama! Naravna je stvar, da u ovoj školi 
treba već i preciznijih aparata, osjetljivijih za najsitnije mjerenje. No to su 
rjeđi slučaji, ne valja uzimati zakučastih aparata za ono, što se može vidjeti 
na jednostavnom. U ovoj je školi najznamenitiji predmet fizika, a uza nju ke 
mija. Spomenuti Dumas osobito ističe upravo stoga stajališta znamenitost luč¬ 
noga rada u učiteljskoj školi. Onda dolaze prirodopisi i zemljopis. Ovi se uče 
u znatnom svom dijelu — putovanjem i izletima. Ide se s raznim oruđem u 
ruci, s napravama za mjerenja, a što je potrebno i što se može ponijeti, nosi 
se kući u laboratorije i bolje istražuje. U koliko se povijesti može naučiti puto¬ 
vanjem, to je najbolje naučeno; daljnje pobude za povjesnička istraživanja nađu 
u muzejima, na slikama (galerija) i u literaturi. Radi upotrebe muzeja i gale¬ 
rije slika može učiteljska škola biti samo u Zagrebu za naše prilike. 

U učiteljskoj školi s pomoću rada treba da svaki profesor tumači i po¬ 
vijest i metodiku svoje znanosti u pedagoškom odjelu ove škole. No već u 
nižem odjeljenju može se u tom pogledu nešto uraditi. Obučavajući učenike 
dobrom metodom, time oni ne samo da nešto nauče, nego se i vazda sjećaju, 
kako su se oni učili, a već je Rousseau uvjeravao, da je to golem dobitak. 
U tu svrhu valja učeniku 1. dati vremena, da sve može razmisliti i izvesti, 
2. valja da tumačenje i izvađanje pokušaja ide ruku o ruku, 3. neka pokušaji 
budu poredani od lakšega k težemu, od jednostavnijega k složenijemu i t. d., 
4. neka se dozvoli učeniku, da izvodi pokušaje, koji su u nauci dalje od onih, 
koje im učitelj u ovaj cas tumači, ovo dakako u vrijeme poslije škole, učenik 
ih izvodi sam, ali po naputku i savjetu učiteljevu, 5. neka učitelji sokole svoje 
učenike na ovakova samostalna istraživanja, 6. dajte o svemu voditi bilješke, 
praviti nacrte, škice. 

U učiteljskoj školi s pomoću rada moraju se učiteljski pripravnici nau¬ 
čiti fotografirati. Fotografija je danas u znanstvenom svijetu od tolike zname- 

nitosti, koliku je imao u svom početku Gutenbergov izum. Fotografija poka¬ 
zuje zvijezde, kojih ni na teleoskop ne vidimo, bilježi djelovanje svijetla izvan 
spektruma, ona može od učitelja stvoriti prinosnike prerazličnim znanostima. 

U učiteljskoj školi nastavlja se obučavanje u ručnom radu: obrađivanje 
drva, platna, sukna, kože, ljepenke, žice, modelovanje, lijevanje sadre, kovine, 
obrađivanje hladne kovine, kamena i t. d. Neka se organizuje izrađivanje 
zajedničkih zadatka za sve učenike ili više njih. N. p. Izrađuje se kavez za 
pticu, kutijica za zlatninu i t. d. Tu sad svaki učenik znade razlog, zašto je 
ovaj komad toliko cm. i mm. dugačak i debeo, zna zašto nije dobro, ako je 
za četvrt mm. dulji ili kraći! Kod slojda tih razloga nema! A ipak se ovako 
uči disciplina, jača volja. Učenici u Americi, veli Buyse, s veseljem izrađuju 
dijelove strojeva do najveće točnosti, a nemarno izrađuju komade, gdje se traže 
stanovite protege bez opravdanja. Da učenicima ne dosadi ponavljanje, neka 
svaki izradi po jedan komad, gdje treba više komada iste vrste. Ne radi se 
o tome, da se učenici nauče sve zanate i umjetnosti, nego da se upute u ruko¬ 
vanje s najrazličnijim oruđem, da upoznaju materijal, da lično iskuse, kako se 
postupa kod rada razne vrste, da im se uvježba sud i učvrsti volja. Od raz- 
ličnih ručnih radova najviše daje modelovanje prilike, da učenik izoštri svoj sud, 
duhovitost i domišljatost, ali valja da to modelovanje prijeđe u lijevanje sadre, u 
stvaranje negativa, u lijevanje kovine (olova, kositra, željeza, odjeli, zvonovine, 
bronze, aluminija i raznih slitina), a tada se odljevak u atelieru izgladi, usavrši. 
Svaki učenik neka načini barem jednu radnju ove vrste, koja ne mora biti 
teža od par kilograma. U toj školi trebali bi učenici da što praktičnije 
prouče električnost. Što je bila nekoć para, to postaje sada elektrina, pa i 
više: radi, prenaša snagu u daljine, svijetli, prelazi svijetom neviđena i neču¬ 
vena. Od nje očekujemo još novih čuda. — Rad u ovoj školi neka se obavlja 
individualno, t. j. marljivu, sposobnu učeniku neka se dozvoli napredovanje, 
kao danas n. pr. kod risanja u višim razredima. — Kod nas se hoće sva 
obuka u prirodopisu stegnuti u učit. školama na obuku u gospodarstvu, premda 
učitelji nemaju ni na čem, ni čim, ni gdje da gospodare; dakle uzaludan napor. 
Ne bismo imali ništa protiv prirodopisa na objektima iz gospodarstva. No to 
ne smije da bude verbalna obuka, nego treba da bude gojenje životinja i bilja 
u svrhu pioučavanja, kako smo to u kratko već pokazali. Proučavanje ruda 
vodi u kemiju, a vezano je s fizikom. Slično kao prirodopis prema gospodar¬ 
stvu može se urediti kemija prema industriji i trgovačkim predmetima, t. j. na 
predmetima industrije i trgovine uči se kemija (tekućine, goriva, bijelila, sapuni, 
kože, bojadisarstvo, cement, staklo, porculan, slador, hrana, gnojiva itd.). 
Razumije se, da sve poslove oko riješenja ovih kemičkih zadataka imadu 
obavljati učenici svojim rukama, a ne učitelj, koji ih samo nadzire i u potrebi 
upućuje. Ovom zgodom usudili bismo se profesorima kemije (i fizike) pre¬ 
poručiti ovo: Ponajprije neka učenik izvede (ma i dva, tri put) experimenat, 
a kad ga je dobro naučio, onda slijedi profesorovo objašnjenje, i to kratko. 
To je doduše tek običaj u osnovnoj školi — da se sve prije pokaže, a onda 
razjasni — ali je to dobar običaj. Ovo „pokazivanje" mora se izvršiti — 


radom, experimentom učenikovim. — Predavanja učitelja — u koliko ih ima 

_ prati učitelj nacrtima svojim na ploči, a tako i učenik svoje odgovore, u 

koliko se ne bi dali eksperimentom prikazati. I prirodopis prati se risanjem. 
Ta već danas ima u Njemačkoj knjiga za učitelja prirodopisa, u kojima se 
učiteljima, koji nijesu učili risanja, daju zorne upute, kako će što nacrtom pri¬ 
kazati učenicima! Samo što oni uče i ono crtati, što se može bolje vidjeti u 
naravi! Risanje valja vježbati samo po naravi. Prerisavanje neka se dozvoli 
samo u najvišim razredima, ali tu mora kopija biti tako vjerna, da se, tako reći, 
ne uzmogne od originala razlikovati. Ovo motrenje naravi prelazi i u geo¬ 
metrijsko risanje, osobito kod obuke u ortogonalnim projekcijama. Neka se dadu 
učenicima pravi predmeti u naravi, koje neka projekcijama prikažu! Čemu da 
svi prikazuju istu kocku, istih dimenzija i položaja? Neka i prema tuđim 
gotovim nacrtima postavljaju tjelesa u dotični položaj. Poslije i ne treba da 
učenik ima tijelo pred sobom. Neka tijelo, koje vidi nacrtano, prikaže s drugoga 
stajalašta, u drugoj mjeri. Neka prema tlocrtu i nacrtu odredi sjenu! Isto tako 
i perspektivu. 

Trošak za sve ovo učeničko eksperimentiranje treba da nosi uzdržavalac 
škole. Trošak je znatan, ali će ovakove škole privesti narod k mirnomu indu- 
strijalnomu i gospodarskomu radu, koji je najsigurnija obrana protiv ratovanja 
u Americi. U Sjedinjenim Državama troši se na strojeve i materijal u školama 
na godinu po 240 milijuna franaka, od čega je 75 milijuna privatnih darova. 

XXI. STRUČNO OBRAZOVANJE U POSLJEDNJA DVA GODIŠTA 
U UČITELJSKOJ ŠKOLI. 

U ova dva godišta ne može se pedagogija potanko proučiti. Škola upo- 
znava čovjeka tek s područjem znanosti, a tko je zavoli, omogućuje mu time, 
da se može snaći kod daljeg proučavanja. Stoga valja s ovim vremenom od 
20 mjeseci dobro gospodariti, da se učeniku predoči čitavo područje pedagogije. 

U današnjim učiteljskim školama obučava se tako, da se sve ono, što 
se budućim učiteljima govori, prikazuje kao vječna, tvrda, neoboriva i jedino 
spasonosna istina u pedagogiji! Nimalo se ne budi istraživalački duh u peda¬ 
gogiji. Tu je psihologija, koju je pred sto godina iz svoje glave umovanjem 
složio Herbart, pa u tu psihologiju mora svaki pripravnik tvrdo vjerovati, kod 
nas još i danas, premda više nitko ne vjeruje, da život, značaj, radosti i žalosti 
naših djelova nijesu ostavile tragova u našoj krvi, te da novoiođeni Hivat 
nije Hrvat po krvi, ćudi i nadarenosti, nego da od njega može postati ako 
hoćete i Kinez, dakako uzgojem, samo valja po Herbartovu piincipu paziti, 
što se na tu praznu dušu „tabulu rasu" piše! 

Metoda ova kriva je, što se viče na preopterećenost učenika. Metode, 
ili bolje reći metoda — jer evropska službena pedagogija ima samo jednu 
metodu, a to je metoda memoriranja: čitanja, pisanja, računanja, povijesti, 
zemljopisa, prirodopisa, fizike, — ta metoda ne pokazuje, kako da se u učeniku 

razviju osim memorije i druge vrline, koje je on bez dvojbe baštinio od predaka. 
Čitao sam primjer, kako je neki 80godišnji seljak recitirao povijest, koju ga je 
naučio napamet njegov učitelj u djetinjstvu; ali tko je toga seljaka naučio 
kako će dići hrastovo deblo na kola, kako će uštediti goriva, uščuvati zdravlje 
itd. ? To je sve naučio kod kuće, od oca i drugih ljudi. Za takove stvari naša 
se škola ne brine. A to, što naša škola ne ide pitati ljude oko sebe, kako 
živu, pa da i ona tako uči svoju mladež, to i jest zlo. Škola se odnarodila, 
osamljena je. 

Kakove su gluposti posljedicom ovakova odjeljenja škole od publike, 
priopćuje nam John Dewey. Mi, kaže on, učimo u svim svojim školama u 
računstvu društveno pravilo. Društveno pravilo pojavilo se u XVI. vijeku, kad 
se razbujala trgovina s Amerikom i Indijom, pa se pojavila nužda, da se uje¬ 
dini kapital, pa se manji kapitaliste udružiše, jedan je mogao dati zajedničkomu 
poduzeću toliko na 6 mjeseci, drugi opet drugu svotu na 2 godine itd. U ta¬ 
kovim prilikama počeli su se uvađati u školske računice primjeri društvenoga 
računa. Ali danas se uređuju društva na akcije, pa su se pređašnja društva 
izgubila, no društveni je račun ostao u računicama evo već treću stotinu godina, 
pa sad služi, „formalnoj strani" uzgoja, disciplini mišljenja! Djeca od 12-—15 
godina uče se teške i zakučaste operacije diskonta, dobitka i gubitka, a bankari 
već davno tako ne računaju. To se sve danas uči u školama radi „disciplino- 
vanja uma". Tako J. Dewey. Ali evo nam primjera kod kuće: Sldjd radi na 
teški način ono, što sav svijet radi na lakši način! Tko pravi onako „kazalo"? 
Ali i to služi „za vježbu" ruke i oka! Ili još bliži primjer: U našim školama 
toliko se vježbaju učenici u crtanju pravca prostom rukom; ali tko u životu pravi 
pravac prostom rukom, osim na škicama za nuždu, pa i tu se pomaže, ima 
li ravnalo pri ruci. Učimo računanje s običnim česnicima, koje je ostalo iz 
vremena dok smo mjerili na hvat od 6 stopa, stopu od 12 palaca, jutro 1600 
hvati, vedro 40 polića, funta 32 lota. 

Posljedice ovakova odnarođenja škole ocrtao je Lav Tolstoj još god. 
1862., (ova je vanredno poučna rasprava počela izlaziti u hrv. prijevodu u 
„Preporodu" br. 8 — 1911). Škola, koja sama sebi izražuje svoju dopadnost 
radi svoje mudrosti o „čistoj ploči" (tabula rasa), ta je „znanstvena pedagogija" 
mirno puštala, da narod prezre toliko učitelja i učiteljskih porodica, da se radi 
otpora nevaljaloj i radi toga nezavoljenoj školi kazni toliko seljaka globama 
i zatvorima, da se na oči djece natjera toliko suza! 

Stoga nam se prikazuje kao najvažnije, da se budući učitelji upute na 
nuždu, da prouče narod svoje škole, savremeni život. No time još nije škola 
izvi šila onaj zadatak, što joj ga postavlja sociologija. Valja se obazrijeti na 
sav narod. Kao što iinade na hrastovima, u šumama na milijune listova, pa 
ne ćemo naći dva, koji bi bili posve jednaki, ali mi ipak svaki hrastov list 
poznajemo između svega drugoga lišća i znamo, da je hrastov, jer se posebnom 
svojom kaiaktei istikom razlikuje od svih listova svakoga drugoga drveta: tako 
i sinak hrvatske majke imade posebna svojstva, koja ga čine različnim od 
svakoga drugoga naroda i po kojima ga je moći raspoznati kao Hrvata. A o 


tim svojstvima ne vodi današnja škola u Hrvatskoj nikakova računa. Bit će 
kojih — 20 godina, što svakom prigodom pišem o hrvatskoj narodnoj 
školi, o hrvatskoj narodnoj pedagogiji, no svi učitelji pedagogije u našim uči¬ 
teljskim školama mi se rugaju, a neki stavljaju izraz „hrvatska pedagogija" 
posprdno pod navodnik. Pa ipak ja imadem pravo! Eno Gustav le Bon mnogo 
piše o uzgoju Latina (romanskih plemena), a na str. 202 veli: „Ove vrline 
mijenjaju se prema rasama, i zato uzgoj prilagođen potrebama jednoga naroda 
ne može biti dobar za drugi. Talijan, Rus, Englez i crnac ne mogu se jednako 
uzgajati. — Kako da se raspozna karakteristika Hrvata, ali ne instinktivno, nego 
metodički, to sam pokazao u „memorandumu na bana" (Prepor. 1910. br. 5.) 
(To, što je u Hrvatskoj s pedagoške strane pogrđeno, pohvaljeno je u tuđini, 
Monatshefte fiir Padagogik und Schulpolitik, Wien, 1910. doniješe o tom me¬ 
morandumu najlaskaviji sud. Nakon toga donijela ga je „Agramer Zeitung" 
28. I. 1911. u njemačkom prijevodu.) Tu se traži, da se učiteljstvu, koje je po- 
razdijeljeno po cijeloj domovini, omogući, da istraži fizička i duševna svojstva 
naroda tako, da svoja opažanja na neka izvjesna pitanja podastre nekoj centrali, 
koja bi na osnovu ovih podataka izvela zaključke, koji bi sadržavali karakte¬ 
ristiku naroda u pojedinim krajevima, pa bi daljom sintezom pronašla ono 
što je zajedničko svemu narodu. Ne zaboravimo, da pedagogija danas još u 
ovom smislu nije, ili barem skoro da nije znanost. (U „Revue pedagogique“ 
br. 2. god. 1911. na str. 109 piše Gab. Compayre: .... „les philosophes 
de l’education sont encore aux tatonements et a la periode d’ essais et de 
recherches.") Znanost mora da sintezom ustanovi principe opće vrijednosti. 
No koliko ima pedagogija takovih principa? jedan od glavnih principa, 
do kojega je došla pedagoška nauka nakon istraživanja tolikih psihologa, 
liječnika, pravnika i pedagoga, jest, da nema jednoga općega pravila uz¬ 
gojnoga za sve ljude! Lucien Cellerier u raspravi „Nacrt pedagoške znanosti", 
koju je nedavno nagradila franc. Akademija moralnih i političkih znanosti 
. ističe, da je jedan od glavnih principa pedagogije relativnost (štampano kod 
Alcana, Pariš). „Svaki individuum ima svoje uzgojno pravilo", veli Guizot. 
Apsolutno je dakle potrebno proučiti individualnost hrvatskoga naroda, a za 
ovo proučavanje valja osposobiti buduće učitelje. Budući da narod sastoji od 
pojedinaca, valja proučavati pojedince. Znanost je uvijek postala na temelju 
sitnih istraživalačkih prinosa. Da se pako učitelji priuče poučavati pojedince, 
valja da učiteljska pedagoška škola bude ujedno psihološki i pedagoški labo¬ 
ratorij. Gustav le Bon veli: pedagogiju moći ćemo urediti samo kad budemo 
imali racionalnu psihologiju, čemu dodaje Compayre: a te nemamo! Znanje 
naše psihološko, tek je fragementarno, to će potvrditi Binnet, Ciaparede, Meumann, 
Nečajev i svi profesori psihologije na ma kojem bilo sveučilištu, osim naših 
Herbartovaca. Psihologija djece nije identična s psihologijom odraslih, jednaki 
pokušaji psihologički učinjeni s djecom i s odraslim ljudima dali su različne, 
katkada protivne rezultate. Na primjer, svatko zna, da djeca i odrasli imađu 
različno pamćenje. Veli se: djeca brzo upamte. Eksperimentalna pedagogija 
e pokazala, da djeca (njemačka) trebaju više vremena da nauče nešto na 

pamet nego li odrasli, odrasli nauče prije (u manje vremena) od djece; djeca 
dulje zadrže naučeno u pameti od odraslih. Ali ovo samo utvrđuje poučak, 
da je dječija psiha drukčija od psihe odraslih. No kad o tome što čuju pri¬ 
pravnici za učiteljsku službu na osnovnim (pa i na višim) školama? Zato na- 
glasujem ponovno, učiteljska škola imade biti u prvom redu pedagoška radio¬ 
nica, razredi vježbaonice su laboratoriji, u kojima se budući učitelji uče, kako 
se-pronalazi individualnost pojedinoga učenika. Znanost se ne može sagraditi 
kao kakova villa, veli Claparede (Psychologie de l’enfant et pedagogie experimen- 
tale, Ktindig, Geneve 1609.) Znanost se lagano i teškim trudom stvara, a pojedinci 
usvajaju je dugotrajnim radom i pažnjom. U spomenutoj svojoj knjizi od 282 
strane mogao je Dr. Claparede osim historijskoga pregleda eksperimentalne 
pedagogije prikazati samo tjelesni razvoj djeteta i intelektualnu zamorenost. 
U djelu L’Arne et le Corps (Pariš, E. Flammarion 1908.) razjasnio je sa staja¬ 
lišta psihologije Alfred Binet na 288 stranica tek to, što spada u rad duše, 
što u rad tijela, te kako se obavlja zajednički rad ovih dvaju faktora. U djelu 
Les idees modernes sur les enfants (Pariš, Flammarion 1910.) prikazao je Binet 
najnovije znanstvene ideje o djeci na 344 stranice, i to: Dijete u školi, tjelesni 
uzgoj opće, uzgoj vida i sluha, mjerenje intelegencije, memorija, sposobnosti, 
lijenost i moralni uzgoj. Tu je čitava pedagoška ekonomija. 0 ovim najnovijim 
pronalascima velikih učenjaka ne upućuju se učiteljski pripravnici u hrvat. učit. 
školama ni najmanje. A gdje su ostale tečevine tolikih novovjekih pedagoga? 
Kad izumre stara škola, — kad je istisne iz života nova škola rada, Osnovana 
na sociološkim i psihološkim temeljima, valjat će uporedo s ovom reformom 
preobraziti i čitavu vanjsku upravu školstva. Kako — to sam pokazao i obra¬ 
zložio u radnji „Organizacija hrvatskoga školstva i učiteljstva“. Ovdje ističem 
samo to, da škola treba da se posve odijeli od uprave, a školska okružja da 
se arondiraju bez obzira na politička okružja, s jedinim obzirom na peda¬ 
goške zahtjeve tako, da se stvore kulturno-geografska okružja, u kojima uči- 
teljstvo pravi samo za svoje škole specijalne nastavne osnove, u kojima se 
provode principi, koje je ustanovio posebni pedagoški forum. Radnju sam dao 
iskritikovati učit. društvu za grad Zagreb i okolicu, pa je ovo načela, koja 
sam u njoj prikazao, aprobiralo. 

Naglasio sam sociološki i eksperimentalno-psihološko-pedagoški dio uči¬ 
teljske škole s pomoću rada, a sada bih želio priopćiti samo još to, kako se 
u toj školi imade predavati metodika. 

Hoćemo li, da učitelji u život privedu novu školu, tada im valja prije 
svega svestrano rastumačiti i pokazati: štetnost knjige. 

Štetnost knjige! Nije li to paradoks? Zar je knjiga opasna, štetna? 

Ne ću da govorim o onoj štetnosti, koju spominje Dante u V. pjevanju 
„Pakla 11 : knjiga bijaše zavodnik! Posve druga štetnost je meni pred očima. 
Meni se čini, da je stara škola u pedagogiji tamo negdje još u srednjem vijeku, 
možda kod Karla Velikoga. Kao što su Alkuinovi učenici učili sve iz knjige, 
upravo tako se uči danas sve iz knjige, samo što te knjige ne napisaše Ari¬ 
stotel, Plato, Seneca, Vergilis i drugovi. Naše različne naredbe jasno govore 


da se ima učiti sve po čitanci, svemu je osnov čitanka. Tako se uistinu i 
radi. Dođe u školu školski nadzornik i pita samo ono i onako, što i kako je 
u knjizi. A to je pogrješka, protiv koje su se borili toliKi veliki dusi od Bacona 
ovamo. U knjizi se nalazi napisano ono, što-je netko drugi u svijetu vidio, 
čuo osjetio, zamislio. Ali je golema razlika između spoznaja o stvari, koje 
stečemo sami neposredno, i onoga, što nam o tom drugi pripovijedaju. Kad 
čovjeku s kopna pripovijedaju o moru, pokazuju mu moie na slici, u kazalištu, 
kinematografu i t. d., pa kad on poslije vidi pravo otvoreno moie, jasno mu 
je, da sve ono, što su mu drugi ma bilo kako priopćili, nije ovo, što je vidio. 
A koliko ima takovih zabluda u starim školama! 0 konju, kravi, ovci i t. d. 
govori se iz knjige, priopći se samo ono, što je u čitanci, piše se samo na 
temelju štiva, pokaže se slika, a pravoga konja, kravu, ovcu i t. d. — pokaže 
učeniku otac, ili tko drugi u svijetu. Škola se stara time ne bavi, neposredne, 
originalne utiske neka podaje tko hoće, staroj školi je glavno, da učenik znade 
o tomu — govoriti! A govori tuđim riječima, riječima ne Aristotelovim, ne 
Vergilijevom poezijom, nego — po čitanci! Cijela priroda uči se u staioj školi 
po knjizi. A ipak govore svi pedagoški velikani, da se priroda ne može prou¬ 
čavati u sobi školskoj, nego u samoj prirodi, izvan školske sobe, u dvoiištu, 
staji, na polju, u šumi, gori, na vodi i t. d. U ove prirodne nauke spada sve, 
što se danas uči kao zemljopis, prirodopis, fizika, kemija uopće sve, što se 
govori o prirodi. Ja sam tečajem ove rasprave dosta puta pokazao, kada se 
učenik imade privesti k prirodi u prirodopisnoj pa i u istoj povjesničkoj obuci, 
kako učenik ne samo gleda čudesa prirode, nego i sam uzgaja bilje i životinje, 
svojom rukom eksperimentira, čita povijest svoju u naslagama zemlje i ostav¬ 
štini djelova. Time se on uci pažnji, oprezu, kombinacijama, a toga svega nema 
kod verbalnoga učenja iz knjiga. Ovakovo učenje iz prirode piati se mjerenjem, 
i računstvom. Računstvo nije drugo što, nego iziicanje misli diugim oblikom, 
i najviša matematika tek je svoja posebna vrsta govora, skraćeno izricanje 
onoga, što bismo riječima morali kazivati na dugo, i široko. Mi bismo piije 
život svršili, nego li bismo riječima izrekli i pojedinački razjasnili neke činjenice, 
za koje je računstvo stvorilo tek jednu riječ ili jedan znak. Kad kažemo „bilijun" 
ili kad napišemo 9^ a , to su veličine, koje ne može nitko izbrojiti. Razne alge¬ 
barske formule samo su na osobit način, ukratko i zgodno, izrečeni odnošaji 
veličina. Računstvo jest samo prijevod običnoga jezika, i to samo stanovite 
vrste, stanovitoga dijela običnoga jezika u neki drugi jezik, koji je pomoću 
trgovaca i ljudi rada postao internacionalan. A sav taj govor uvijek je utemeljen 
na prirodnim pojavama. Sve to treba da učiteljski pripravnik znade u pi ii odi 
naći, privesti učenika tamo i učiniti ga suradnikom i dijelom prirode. Isto takovo 
izricanje misli jesu sve vještine, dakle ne samo govor i pismeni sastavci, nego 
i risanje sa slikanjem, i modelovanje i svaki rad rukom, pa glazba, ples, mi¬ 
mika, uopće sve, što odaje, kakva su u nama čuvstva, kakve zamisli, kakve 
želje,' što hoćemo i ne ćemo, sve je to izricanje nečega, što je u nama. 

I tako smo napokon došli do najznamenitije stvari po učitelja. Rekoh, 
da sve, što učiteljski pripravnik bude morao učiti druge, sve to on mora znati 

u prirodi naći, privesti k tome učenika i učiniti ga suradnikom prirode i dapače 
dijelom same ove prirode. Ovo je najveći zahtjev, što ga možemo staviti na 
učitelja,^ tako velik, da on upravo učitelja posvećuje. Pa ipak to, što je glavno, 
ne može mu podati učiteljska škola! Nitko toga ne može ničijoj duši pri¬ 
općiti^ to ne dolazi u dušu iz vana, to je u njoj, to se s njom rodilo. To je 
ono, što mi zovemo „umjetnost učiteljeva". Može se napisati knjiga od milijun 
uputa, kako da se ovo ili ono drugcmu priopći, pa će ipak svaki učitelj tu 
stvar priopćiti drukčije, dapače svakomu učeniku priopćit će je drukčije, ako 
ga na prvi način’ ne shvati. Mi, koji gledamo sa strane, opazit ćemo, da je 
jedan piiopćio sve lijepo i lako, sjajno, drugi malo slabije, treći se sa svim 
onim pravilama mučio, ali nije bilo uspjeha. Onaj prvi je, recimo, spretan, 
duhovit, a ovaj poslijedni — napokon — smiješan. U istinu pak onaj prvi 
niti zna što o svojoj duhovitosti i spretnosti, on je umjetnik, on radi lako, 
njemu je vazda sve u pravo vrijeme pri ruci, dočim ovaj drugi ne osjeća, da 
mu fali duhovitosti i spretnosti, ali se ipak znoji i teško muči, jer nije umjetnik. 
A toga mu ne može nitko podati. Zato i veli Elslander u L’ecole nouvelle, da 
je za učitelja lako, samo je potrebna vokacija! 

I tu smo sada na onoj točki, gdje počima aktivni rad samoga učitelja 
na učiteljskoj školi, a gdje je učiteljski pripravnik pasivan. Do sada je radio 
pripravnik, učitelj ga je samo nadzirao, pomagao u potrebi, svraćao njegovu 
pažnju ovamo i onamo, a sada radi učitelj sam. Kao što u osnovnoj školi 
učitelj pioučava učenika, istražuje njegove sklonosti, te u koju vrstu spada 
njegova psiha, tako sada proučava učitelj na učiteljskoj školi učiteljskog 
piipravnika i to samo s jednog stajališta: ima li u njega umjetničkoga dara 
učiteljskoga? Vidi li, da nema, reći će mu: Prijatelju, Vi ste pametni pošteni 
i vi ijedni, ali tražite sebi drugo kraljestvo, ovo nije za Vas; Vi nemate onoga 
svečanoga svadbenoga odijela, o kom govori Sveto Pismo, ne spadate među 
one „izabrane". Ne kvarite umjetnosti, Vaše kvarenje bit će u nebo vapeći 
grijeh, bit će pravo nbojstvo budućih generacija. 1 uniđete li u svadbenu dvo¬ 
ranu bez svadbena odijela, bacit će Vas gospodar onamo, gdje vlada plač i 
škripanje zubima! Ima u svijetu toliko rada, za koji se ne traži ovoliko deli- 
katnosti, pa sebi nađite drugdje kruh! 

Samo po tom, je li tko pedagoški umjetnik ili nije, ima učiteljska škola 
prosuđivati, da li je učiteljski pripravnik sposoban ili nije za učiteljsku službu. 
0 njegovom općem pa i pedagoškom znanju može izreći sud i druga obična 
škola. Proučavati pedagoške umjetničke darove učiteljskih pripravnika — to 
je specijalna zadaća učiteljske škole. „Pravih uzgajatelja ne će biti, dok se ne 
prestane vjerovati, da ih se može stvoriti, i kad ih se stane tražiti među onima 
koji su trpjeli u životu, kad se budu pozivali oni, koji su mnogo podnijeli i 
zato znadu, kako su teške naše dužnosti spram djece." Tako piše Elslander 
pri zaključku svoje zlatne knjige „L’ecole nouvetle", str. 271. 

Mogao bih ovime zavišiti svoja razmatranja, ali da još bolje upoznamo 
novu školu s pomoću rada, pogledajmo kakova je nova škola prema staroj. 


Kod prosuđivanja ćudoredne snage učenikove uzet će se u obzir njegovo 
tijelo, pa će tako i opažanja kod današnje gimnastike doći na prvo mjesto- 
Ustanovit će se uopće lične prilike učenikove prema našim zahtjevima ćudo- 
rednoge života. U današnjoj rubrici „Materinski jezik" ocjenjivat će se svi 
načini govora, t. j. izjava učenikove duše, a to nijesu samo pismeni sastavci, 
slovnica, nego i risanje, modelovanje, ručni rad u opće, glazba i sve one 
izjave, koje danas strpasmo u umjetnost. Ove će izjave dadako dati građu i 
za prije spomenuto određivanje ličnih prilika učenikovih za njegov moralni 
život. Fizika cijenit će se više od povijesti. I piirodne nauke sa zemljopisom 
bit će u većoj cijeni od povijesti. Povijest i literatura bit će dolje, a smatrat 
će se uresom škole, odmorom, kao danas risanje. Sve će se izvrnuti, predmeti, 
koji su danas na dnu svjedodžbe, doći će posve prirodnim putom na prva 
mjesta, a koji su danas gore, spustit će se na niže. Svjedodžba uopće ne će 
ocjenjivati „znanje" učenikovo, nego će nastojatt da konstatira njegove spo¬ 
sobnosti za ovaj ili onaj oblik života i rada. 

A kako će inšpektor inšpicirati ? Gledat će, što učenici rade, pa će sa 
svojim sudom isporediti sud, što ga je učitelj zabilježio o dotičnom učeniku u 
imeniku, pazit će, da li se nijesu uvukle zablude u sudu učiteljevu. Pitat će 
n. p. koje učenike sudite kao visuelne, koje kao auditivne tipove ? Koji lako 
izriču veličine brojevima, a koji ne? Koji imadu veoma jak osjećaj za perio¬ 
dičnost, a koji slab? Tražit će, u čem je tko najbolji, a ne najgori, prokušavat 
će, kako je tko daleko u onom napredovao, za što je najsposobniji, a ne će 
pitati, koji je u svemu i od svih najbolji. Visuelni bit će najbolji čitači, a 
auditivni ne će nikad znati onako čitati, kao oni prvi, pa to se ne će ni za 
zlo uzimati. Učitelj ne može učeniku sposobnosti dati, on može samo, i to u 
granicama prirode, razviti one sposobnosti, koje je učenik baštinio od svojih 
predaka. Naravno je zato, da učitelj mora biti u eksperimentalno traženje ovih 
sposobnosti upućen, pa nam se ovdje jasno pokazuje, kolika je to zabluda, 
kad se više obrazovanje traži — samo za inspektore. Ta što će inspektor 
inšpicirati, ako ne budu učitelji u sve upućeni? Napokon, veli se, lako je 
prigovarati, ali je teško raditi, i za rad hoće se potpuna sprema. 

Škola s pomoću rada pokazuje, da učitelj ne može biti „svaki seljak" 
kako to misle neupućeni ljudi. Ljudi su me čudom pogledali, kad rekoh, da 
učitelju osnovne škole nije zadaća, da nauči djecu čitati, pisati i računati! Mi 
vidimo, da je učitelju osnovne škole zadaća, da ispita sposobnosti pojedinca, 
a čitanje, pisanje i računanje dolazi lagano samo sobom kao sredstvo za to 
ispitivanje, to „trojstvo" (trivium) danas može svatko „pismeni" svakoga na¬ 
učiti, ako je samo u obje stranke dobre volje. Zaključke o pojedinom učeniku, 
do kojih je učitelj osnovne škole došao, verificira i popunjuje učitelj više pučke 
(srednje) i učiteljske škole prema očitovanjima učenikovim u onoj odraslijoj 
njegovoj dobi. No upravo ovako prikazuju nam se pronalasci učitelja osnovnih 
škola najvažniji, jer su oni temelj svemu daljemu radu oko uzgoja pojedinaca. 
Ovako škola s pomoću rada diže učitelja osnovne škole u ugledu visoko nad 
sadašnji njegov položaj. Dok ga danas smatraju kao „čovjeka, koji uči malenu 

djecu čitati i pisati", viđaju ga u školi s pomoću rada kao vječnoga prouča¬ 
vatelja sposobnosti budućih odraslih ljudi, proučavatelja, od koga roditelji 
očekuju najdragocjenije podacima obrazložene savjete, koji za svoj rad mora 
biti duboko naobražen i pouzdan. To je čovjek ugledan, i taj zaslužuje i bolju 
plaću, a nadzornikom ne može mu biti seljak, niti općinski načelnik niti kot. 
predstojnik, podžupan itd. 

Danas, kad zločinac dođe pred sud, pitaju o njegovu predživotu — 
oficire, ako je bio vojnik, ako nije, onda općinskog upravitelja, župnika, a 
možda i glavara žandarske postaje. Samo učitelja ne pita nitko ništa. Naravno, 
čovjeka, koji djecu uči samo čitati i pisati, koji ne vodi bilježaka o psihičkom 
nalazu i razvoju djeteta — šta će ga i pitati? No drukčije će biti, kad bude 
učitelj sav svoj rad smatrao osnovkom, na kojoj proučava duh i značaj poje¬ 
dinca. Onda će se sudac i branitelj pitati: koliko je bilo slobodne volje kod 
ovoga čovjeka, kad je to i to počinio, a evo, škola je priopćila ovu sliku 
njegove psihe na osnovu ovih i ovih provala njegove individualnosti? A iz 
ovakova izvještaja škole mnogomu će se liječniku razjasniti bolest njegova 
bolesnika. 

XXII. DODATAK. 

Koji od cijenjenih slušatelja možda će mi reći sa smiješkom na licu: 
Ustaješ protiv knjiga, ističeš štetnost knjiga ; a eto smo te sami čuli nabrajati 
na stotine imena pisaca i njihovih knjiga! Čuli smo za knjige Buysea, Le Bona, 
Deweya — ah, tko bi ih sviju upamtio i pobrojio počevši tamo od Platona i 
Aristotela, pa do Elslandera, Langa i Celleriera! Nije li to najveće poštivanje 
knjiga, i opet knjiga? Nije li sve, što smo ovdje čuli, izvađeno samo iz knjiga? 

S isto takovim prijateljskim smiješkom odgovaram na ovu kritiku: Nije! 
Nije ovo izvađeno iz knjiga, jer sam Vam ovo govorio baš iz srca; knjigama 
sam samo potvrđivao, da i drugi tako misle kao ja. Od davna bavim se ovim 
mislima. U knjigama, što sam ih kroz sav svoj život pročitao, nailazio bih 
svaki čas potvrdu svojih misli. Više sam se radovao tomu, nego li što bih 
žalio, što nijesam prvi, koji sam to zamislio, što sam izgubio pravo otkrića, 
originalnosti. Rado priznajem, da sve ovo, što sam priopćio, nijesu novosti. 
Sve ovo rekli su već drugi mnogo darovitiji i pronicaviji ljudi od mene, kao 
što su Spencer, Tolstoj i stotine drugih. Aii je ipak ovo, što sam rekao, izašlo 
iz moga srca. Mnogo toga, što sam ovdje rekao, izvadio sam iz svoje prakse. 
Otkada znam za sebe, veseli me svakojaki rad. Na izložbi učila, koju je go¬ 
dine 1 :! 890. priredila hrv. vlada u Zagrebu, eno ručnoga obrađivanja drva mojih 
seoskih učenika. Davno prije no što je izašla vladina naredba o izletima u 
prirodu, opisivao sam ja u „Napretku" svoje izlete s učenicima u prirodu, 
svoje nevezane razgovore s njima. U školi sam sa svojim učenicima radio 
slojd, zaveo posve slobodno risanje, ilustrovanje svega, što doživimo ili o čem 
govorimo u školi, a onda modelujemo, pravimo odljevke od sadre, od betona 
pa i od olova i kositra. Priređujem s drugima ili sam izložbe tih učeničkhi 

radova, držim predavanja o tom; stranci, koji dođu u Zagreb, a pedagogija ih 
zanima, dođu, da vide izložbe, pa i nešto od rada u mojem razredu, dovađa 
ih pokadšto i sam šk. nadzornik; svi odobravaju, pa nema dvojbe, da je uvje¬ 
renje moje, da sam na pravu putu, podalo momu radu čar oduševljenja i snage, 
pa je ova rasprava, dok je još izlazila u „Preporodu", doživjela javno priznanje 
u stranom svijetu. ,,Vychovatelske Listy“,- češki list u Ivančicama u Morav¬ 
skoj, osobito je pohvalio u svojoj travanjskoj svesci o. g. ovu radnju. U Hr¬ 
vatskoj poziva se u „Kršćanskoj Školi" od 30. lip. o. g. Dr. D. Gudek mnogo 
na ovu radnju u članku „Škola s pomoću rada i vjeronauk". Čini mi se, da 
g. Dr. D. Gudek misli, da sam ja svoje oduševljenje i znanje crpio od Nije¬ 
maca, pa zato naročito dodajem ovaj dodatak, da uzmognem naglasiti, da je 
moje nastojanje oko „škole s pomoću rada" starije od njemačkoga. Budući da 
ja u ovoj radnji nijesam govorio o vjeronauku u školi s pomoću rada, zato 
svraćam pažnju na radnju Dra. Gudeka, koji je kao svećenik i kateketa stručnjak 
u vjeronaučnoj obuci, te je svojom radnjom moju u ovom smjeru nadopunio. 
Gosp. Dr. D. Gudek veli: „Liturgika im daje (kateketama) obilje prilika, da 
„radnjom" pouče djecu u vjerskim istinama. Ako prevlada radni princip u 
školi, kateket će moći više nego dosad voditi učenike u crkvu, da razgledaju 
crkvu izvana, iznutra. Neka učenici modeluju crkvu, oltar, propovijedaonicu itd. 
Neka iz svile, platna ili papira izrađuju crkveno odijelo. Ako djeca u školi 
hoće da si sagrade kapelicu, postave sliku Majke Božje i mjeseca svibnja k.lc 
cvijećem : pravi, iskreni, pametni učitelj pristaša „radne škole" ne smije im to 
kratiti." Dalje preporučuje g. Dr. Gudek kao rad, da kateketi vode djecu na 
procesije, da učenici ministriraju, da mladež prikazuje biblijske događaje, neka 
ide što češće k sv. ispovijedi i pričesti. „Ako u Americi učenici imitiraju ure¬ 
đenje državno, sami se ureduju, i to sve odobrava radna škola: onda ne može 
prigovarati Marijinim kongregacijama, u kojima se učenici po svojim zakonima 
vladaju i u kojima si sami postavljaju poglavarstvo, imitirajući uređenje crkve." 

Dok je još ova radnja izlazila, pisala je o školi s pomoću rada gđica 
Kl. Cvetišić, školska nadzornica za djevojački ručni rad, poznata stručnjačica 
u svom pozvanju, bivša ravnateljica stručne škole u Zagrebu i odlikovana or¬ 
ganizatorica djevojačkoga školstva u Bugarskoj. Njezina je radnja izašla u 
„Narodnim Novinama" 6. VII., a čini mi se, da ju je poslije preštampala 
„Škola" br. 8 — 1911., a prikazuje, mišljenje Dra. Kerschensteinera o školi 
s pomoću rada. O ženskom ručnom radu piše: ,,U pojedinim razredima nije 
više cilj stanovita tehnika ili stanovit predmet: u svim razredima mogu se 
upotrijebiti sve tehnike, svi predmeti, odlučuju jedino poteškoće u izvađanju, 
obliku i ukrasu. Time je isključena iz škole svaka šablona, isključeni oni dugi 
jednolični redovi (šavovi), gdje samo radi ruka, a duh miruje, one beskrajne 
radnje posve mehaničke izvedbe, na koje se troši dragocjeno vrijeme čitavog 
godišta. Obuka je za učenicu i učiteljicu postala slobodnijom, ali je porasla i 
odgovornost za uspjeh obuke." Kako ja nijesam stručnjak u ženskom ručnom 
radu, pa nijesam o njemu mogao mnogo govoriti, radujem se, što ove riječi 
popunjuju jednu prazninu moje radnje. 

Ne nadam se uz današnje prilike Bog zna kakovu uspjehu škole s po¬ 
moću rada kod nas. Čemu se možemo nadati, kad je spletkom radi lične koristi 
pošlo za rukom mogućnicima stare škole spriječiti i sam informativni tečaj za 
pučke učitelje, na kojem bi im se prikazali rezultati mlade škole s pomoću rada? 
Tješim se, što ni drugdje nije bolje! ,Buyse veli pri zaključku svoga djela 
(str. 733.): Općinstvo ne razumije govora naših pedagoga, le public ne com- 
prend pas le langage de nos pedagogues, ii reste etranger et indifferent a ces 
discussions qui sont l’affaire de professionels, de fonctionnaires, općinstvo 
ostaje tuđe i indiferentno na diskusije, kojima se bave stručnjaci, činovnici. 
A treba čuti i tužbu Le Bona, Laissanta i drugih na tako zvane „službene 
pedagoge”. Da tko prevede Le Bonovu knjigu na hrvatski, mislili bi ljudi, da 
govori o našim školskim prilikama! Pa i u Americi ne prednjači vlast, nego 
sve novo, sve bolje u uzgoju, djelo je pojedinaca. No tamo se uvijek nađe 
publika, koja stvar podupire, nađe se mecena, koji pozove fenixa iz pepela 
na život. Kod nas i u ostaloj Evropi školski su mecene rijetko posijani. 

Međutim, tvrda vjera učinila je svigdje čudesa. Ja preporučujem učitelj- 
stvu, neka — već u vlastitu interesu — stvori svaki od svoga razreda peda¬ 
gošku radionicu. No to treba da učinimo i kao rodoljubi. Nijemci vele, da je 
čovjek ,,ein Gewohnheitstier“, životinja, koja se koječemu privikava, pa onda 
,to radi dalje mehanično. I Le Bon veli, da pedagog mora „svijesno pretvoriti 
tu riesvijesno" u svom gojencu. Budemo li mi, učitelji, priučali hrvatski pod- 
mladak radu, istraživanju, promišljanju, naši će gojenci u tome odrasti, 
svijesno i mučno pretvoriti će se u besvijesno i lako, a time će se podići 
hrvatski narod do — Šveđana, Danaca i Holandeza. Osobito preporučujem 
njezi učitelja više pučke (građanske) škole. Učenici se ovih škola već sada 
odlikuju u svakom staležu. Preobrazimo li ovu školu u školu s pomoću rada, 
to će se, siguran sam, iz nje razviti prava niža srednja škola, koju toliko da¬ 
našnji profesori traže, a iz učiteljske škole s pomoću rada prva 4 godišta, ako 
se još u posljednjem godištu bude čitala povijest pedagogije, da mladi ljudi 
kao budući roditelji dobe neku ideju o uzgoju, postat će po mojem mišljenju 
pravi tip škole za opće obrazovanje. 

Škola s pomoću rada, u kojoj će đak eksperimentirati, a profesor đaka 
proučavati, da mu uzmogne dati savjet za daljnji njegov život, to je škola 
nedaleke budućnosti. 


ZNATNIJA POGRJEŠKA: Na str. 39. redak 7. odozdo piše: St+HN0 3 , 
a ima biti: Sb-rHNO s . Ima još nekoliko sitnijih štamparskih i jezičnih pogrje« 
šaka, n p. na str. 8. piše: „sve se provađa risanjem", a mora biti: „sve se 
sprovađa risanjem", str. 10. „oko stijena", a treba da bude: „oko stijenja" itd. 
što molim da dobrostivi čitalac sam ispravi. 



OD ISTOGA PISCA IZAŠLA SU OVA DJELA! 



Kad sam prvi put vidio ovakav popis u nekom djelu, činilo mi se to 
taština. No kad sam ovakove popise našao više puta, uvidio 1 sam, da to nije 
baš tako zlo, jer sam čitajući popis djela onoga pisca, čiju sam knjigu čitao, 
doznao, u kakovu od prilike krugu ideja razvijao se onaj pisac., Možda bi 
koga zanimalo, da sazna, čime sve bavio se moj duh, pa zato nabrajam, što 
sam do sada napisao, u koliko se toga sjećam, jer popisa o tome nijcsam 
nikada vodio. 

1. Mnogo rasprava o uzgojnim pitanjima u „Napretku", dok ga je ure¬ 
đivao pok. Lj. Modec, u „Školi", „Hobom BacnnTaqy“ i „Preporodu". Započe^ 
sam prije 26—7 godina u „Napretku" raspravom o utjecanju gla?be na dije.. 
predlagao sam, da se uče note. Odmah nekako za tim prigovarao sam, što 
smo se u pedagogiji poveli sa svim za Herbartom i predlagao sam, da se 
stvori hrvatska narodna pedagogija, te sam pokušao pokazati, koliko te peda¬ 
gogije ima u hrvatskim narodnim poslovicama. 

2. Mnogo članaka o školstvu i pedagogiji u raznim političkim dnevnicima. 
Sjećam se svoje vojne protiv alkoholizma školske mladeži, no dobivši od 
oblasti prigovor, da Skandaloznu statistiku iznosim na vidjelo — morao sam 
odustati od daljnje borbe. Tražio sam čistoću računa nekih nčiteljskih institu¬ 
cija, upućivao publiku o savremenim idejama znamenitih učenjaka o školstvu 
raznih država itd. 

3. Više pripovijesti i pjesama po raznim časopisima (Prosvjeta, Vijenac, 
Dom i Svijet, 4 e<il ° (s potpisom, bez potpisa, pseudonimom; svih naslova 
se i ne sjećam). 

4. Brošura pod mottom: Reforma! (Točnoga se naslova i ne sjećam; 
raspačano). 

5. Naša pedagogija. Brošura, Karlovac 1895. Raspačano. 

6. IIIkojictbo v EHrjiecKoj u Oj e b e p o a m e p h k a hckh m Cijelu n>eHHM /Jp - 

jKaBRMa. 

7. Sretni kovač. Pripovijest za mladež. Izdao hrv. pedag. književ. Zbor. 
Raspačano. 

8. Nekoliko opazaka o uzgoju. Izdao Fleischmann u Bjelovaru. 

9. 1300 Zadaća na osnovu čitanaka, prema službenom propisu. S ras¬ 
pravom. Izdao Benko u Petrinji. 


10. Ženidba Hrvoja Hrvata. Dramska pjesma. O svom trošku 1902. u 
Petrinji kod Benka. 

11. Pavao Ivšić. Pripovijest za mladež. U Petrinji kod Benka. 

12. Puškinova Smrt. Tragedija u 5 čina. Prikazana u hrv. zem. kazalištu 

u Zagrebu prvi put 27. II. 1902. U- rukopisu. 

13. Organizacija pučkoga školstva i učiteljstva. Brošura. Tiskara Weiser 

u Zagrebu. 

14. „Hrvatsko društvo za unapređenje uzgoja“ Spomenspis. Kod Weisera. 

15. a) Slobodno Risanje, kod Weisera u Zagrebu. 

15. b) Isto, preveo na ruski N. N. Bahtin. U prijevodu su i dvije.moje 
radnje o risanju, koje su prije štampane u „Preporodu* 1 , od kojih je jednu 
donio u češkom prijevodu „Učitel" (Brno). G. Bahtin je dodao uvod i za¬ 
ključak s mojim listovima, koje sam mu o tom predmetu pisao. 

16. „Preporod", pedagoška smotra. Izdaje i uređuje vlasnik Vjekoslav 
Koščević počevši od god. 1905. Sada izlazi VII. godište. Pretplata 4 K na 
godinu. 

17. Priredio sam s drugovima ili sam više školskih izložaba, sudjelovao 
radom svojih učenika na tuđim škol. izložbama, pa i u tuđini, stekao pohvale, 
diplome itd. Držao sam više predavanja široj publici ili specijalno učiteljstvu, 

, .jjggvjidio tečaj za modelovanje u Zagrebu i Osijeku. Bio sam izvjestitelj kod sa¬ 
li.’ stava osnove školskoga zakona, .što ga je poslije usvojio klub učitelja Star¬ 
čevićanaca. 

18. U ovo vrijeme osobito privlači moju pažnju proučavanje razvoja 
hrvatskoga narodnoga ornamenta. Imam koječega u mkopisu. 

Adresa: Vjekoslav Koščević, učitelj pučke škole u Krajiškoj ulici 
u Zagrebu, Stan: Kačićeva ul. 18, prizemno. 


Tiskara WEISElR Zagreb 



